
1. Bevezetés

1.1. Problémafelvetés, témaválasztás indoklása

A mentődolgozók munkája a sürgősségi betegellátás frontvonalában húzódik meg. Az Országos Mentőszolgálat kötelékében dolgozók nap, mint nap váratlan helyzetek szemtanúi, akiktől az idő rövidsége miatt gyors cselekvést, azonnali döntéshozatalt és rendkívül jó reakciókat követel meg munkájuk. Bizonyított tény, hogy foglalkozásukból adódóan ezek a szakemberek az átlagpopulációhoz képest sokkal nagyobb fizikai és mentális megterhelésnek vannak kitéve. A mentésben dolgozók sok esetben részesei erőszakos, érzelmileg labilis betegek és hozzátartozóik inzultusának, a velük való konfliktushelyzeteknek, mely sokszor nem csak érzelmileg felkavaró, de olykor fizikai bántalmazásba is átcsaphat. Az utóbbi időben – főként hazánkban – leginkább a munkavégzésből adódó mentális megterhelés okainak, következményeinek, rizikótényezőinek, valamint a problémával való megküzdési mechanizmusoknak a feltárására készültek vizsgálatok (Gyermán et al., 2008; Pék et al., 2011). A prehospitális ellátásból fakadó megterhelés, pszichés nyomás sokszor kiégés vagy Posttraumás stressz szindróma képében manifesztálódik, mely hátráltathatja a zavartalan munkavégzést, így hatással lehet a betegellátás minőségére, végső esetben akár pályaelhagyáshoz is vezethet. Az emocionális tényezők mellett hasonló, ha nem nagyobb hatással lehetnek a betegellátás minőségére a dolgozókat érintő fizikai faktorok. Főként a kivonuló szolgálatot teljesítők váz- és izomrendszere az, ami nagy megterhelésnek van kitéve a sorozatos emelések és (az olykor hosszas) betegmozgatás során. Egy felmérés során japán mentődolgozók 76,9%-a jelzett fájdalmat háti és nyaki gerincszakaszon, ami az ország átlagpopulációjában csak egynegyed arányban jelentkezett (Okada, 2005). Az Egyesült Királyságban is beigazolódott az a tény, miszerint a mentődolgozók között az átlag munkavállaló populációhoz képest nagyobb arányú a mozgásszervi tünetek megjelenése (Johnson et al., 2005). Ezek tükrében nagyon fontosnak tartom a mentődolgozók egészségi állapotának időszakos felmérését és az azt befolyásoló rizikófaktorok feltérképezését.
1.2. Vizsgálat célja

Kutatásom célja az volt, hogy egy reprezentatív mintán felmérjem a hazai mentődolgozók egészségi állapotát (szubjektív önértékelésük alapján), egészségi problémáikat és az azt befolyásoló tényezőket. A mintát jelen vizsgálatomban az Észak-magyarországi és a Nyugat-dunántúli régió dolgozói képezték, továbbiakban országos mintára szeretném kiterjeszteni a felmérést. Első körben szocioökonómia okok miatt esett a választásom erre a két régióra, mivel hazánknak a nyugati országrész egy fejlettebb pólusa, míg az északi régió egy szegregálódott, depriválódó területe hazánknak, mely úgy gondolom az egészségügyi ellátásban és alakosok egészségi állapotában is visszaköszön. Ezen felül célom volt, hogy kapott eredményeimet összehasonlítsam korábbi magyar eredményekkel [6], az állapotváltozás feltérképezése végett. Vizsgálatom távolabbi és talán legfontosabb haszna lehetne - a kapott adatok fényében - prevenciós, valamint az egészségi állapot javítására szolgáló javaslatok, egészségfejlesztési programok megfogalmazása, szervezeti szinten való tervbe vétele. Kutatásom három fő vizsgálati területet ölel fel: a mentődolgozók általános egészségi állapotát; váz- és izomrendszeri panaszaikat; valamint metabolikus zavaraikat. A diplomamunka terjedelmének korlátozottsága, valamint a kapott adatok nagy száma miatt, dolgozatomban az Országos Mentőszolgálat általam vizsgált két régiójában kivonuló szolgálatot teljesítők önbevalláson alapuló egészségi állapotáról szeretnék részletesebb tájékoztatást adni, a standard SF-36 kérdőív által nyert eredményeim alapján. 
1.3. Hipotézisek, célkitűzések
· Feltételezem, hogy a munkavállaló minél több évet töltött el az Országos Mentőszolgálat kivonuló kötelékében, annál rosszabbnak ítéli egészségi állapotát az SF-36 általam vizsgált 8 dimenziójában. 
· Feltételezem, azok a válaszadók, akik rendelkeznek másodállással rosszabbnak ítélik egészségi állapotukat az SF-36 kérdőív általam vizsgált 8 dimenziójában.
· Azok a mentődolgozók, akik végeznek valamilyen sporttevékenységet (rendszeresen, alkalomszerűen vagy versenyszerűen sportolnak) szubjektíven jobbnak ítélik egészségi állapotukat az SF-36 kérdőív alapján.
· Feltételezem, hogy azok a mentődolgozók, akiknek rosszabb (magasabb érték vagy túlsúlyos, elhízott kategória) a BMI-jük, önbevallásuk szerint is rosszabbnak ítélik meg egészségi állapotukat az SF-36 tényezői alapján.
2. Szakirodalmi áttekintés

2.1. Hazai kutatások főbb tudományos eredményei
2.1.1. A magyar lakosság egészségi állapota

A hazai átlagpopuláció egészségi állapotának felmérésére évtizedekre visszamenően - rendszeres időközönként - számos kutatás irányult. „A lakosság általános egészségi állapotát feltérképező epidemiológiai felmérések mind a közegészségügy, mind a klinikai gyakorlat számára kiemelt jelentőségűek. A különböző betegségek előfordulási gyakoriságával, rizikótényezőivel, lefolyásával és a prevenciós programok hatékonyságával foglalkozó epidemiológiai kutatások eredményei jól hasznosíthatóak az egészségügy alap- és klinikai ellátásában, az egészségnevelésben, az egészségpolitikai döntéseknél a törvényhozásban.” [
]
A Központi Statisztikai Hivatal (KSH) 1984. évi mikrocenzusa során végzett adatfelvétele az össznépesség 2%-ára terjedt ki, melynek során „a 6 éves és idősebb népesség egészségügyi helyzetének, valamint a 14 éves és idősebb népesség egészségkárosító szokásainak, a dohányzásnak és az alkoholfogyasztásnak a legfontosabb adatait” gyűjtötték össze és elemezték. 
Ezután következett az „Egészségi állapot 1986.” elnevezésű szintén a hivatal által lefolytatott, 37.500 lakosra kiterjedő felmérés, amely a válaszadók egészségi állapotát illetve az ezzel kapcsolatos magatartásukat vizsgálta. 
1994-ben 5.500 fő 15 és 65 év közötti személy megkérdezésével zajlott az Egészségi Állapotfelvétel, melyben a KSH „azt vizsgálta, hogyan ítélik meg az emberek egészégi állapotukat, mi a szerepe az életmódnak, az egészségre káros szokásoknak, a veszélyeztető kockázati tényezőknek a felnőtt népesség köztudottan rossz egészségi állapotában.”

A budapesti Semmelweis Egyetem Magatartástudományi Intézete 1988. óta már három alkalommal is felmérte hazánk lakosságának egészségi állapotát a Hungarostudy elnevezésű vizsgálat keretein belül, reprezentatív mintán, mely kutatásban összesen több mint 120.000 fő vett rész (1988. év n= 20.902; 1995. év n=12.463; 2002. év n=12.640), életkor, nem és terület szerint képviselve a 18 évnél idősebb magyar népességet. A vizsgálat során a testi- és lelki egészséget, a rizikó- és protektív faktorokat, valamint az életminőséget egyaránt górcső alá vették. A kapott adatok értékeléséhez többváltozós regressziós analízist végeztek. A felmérés utánkövetése 2005-ben történt meg. 
A felmérés jellemzői a következők voltak:
· 117 kérdéscsoport (~ 300 kérdés)

· egészségi adatok, betegségek

· bio-pszicho-szociális háttértényezők vizsgálata

· adatfelvétel módja: otthoni interjú

· a kérdezőbiztosi feladatot a Védőnői Szolgálat munkatársai végezték

A vizsgált területek és módszerek az alábbiak voltak:

· életminőség és egészségindikátorok (WHO jólléti kérdőív, Falger-Appels vitális kimerültség kérdőív)

· mentális egészség mutatói (Warwick-Edinburgh kérdőív, Beck rövidített depresszió skála, diszfunkcionális attitűd skála)

· életmód és stressz (Richard Rahe – az élet értelme kérdőív, Crumbaugh – Maholick – életcél kérdőív, Folkman-Lazarus – megbirkózás kérdőív)
· társadalmi, gazdasági jellemzők (Caldwell – társas támogatás kérdőív, Kawachi – közösségi hatékonyság kérdőív, Cook-Medley – ellenségesség kérdőív, Andorka – anómia skála)
2001-ben Kopp Mária új kutatást indított a Széchenyi-terv keretein belül, „A középkorú magyar népesség idő előtti halálozásának bio-pszichoszociális meghatározói, a megelőzés lehetőségei” címmel. 

Az 1991-ben útjára induló Háztartás Panel kutatás célja a munkaerőpiac, a jövedelmi egyenlőtlenségek és szegénység változásainak követése volt hazánkban, az átmenet éveiben. 

A felnőtt magyar lakosság egészség-magatartásának jellemzőit bemutató adatok az Országos Lakossági Egészségfelmérésből (OLEF 2000) származnak. Az 5.503 fő bevonásával zajló felmérés eredményei a következők lettek: A felnőtt nők több mint negyede, a férfiak 40%-a dohányzott, többségében napi rendszerességgel. A hölgyeknek mindössze 3%-a, míg az uraknak csupán 2,5%-a volt alkalmi dohányos. A cigarettázók aránya a fiatalok között magasabbnak bizonyult, a fiatal nők több mint harmada, a férfiaknak csaknem fele vallotta dohányosnak magát. Az alkoholfogyasztás tekintetében kiemelendő népegészségügyi tény, hogy a fiatal és középkorú magyar férfiak közel ötöde vallotta magát nagyivónak. A magasabb iskolázottságú nők körében nagyobb volt a nagyivás esélye. Az egyedül élők körében szintén nagyobb volt a nagyivás gyakorisága, mint a partnerkapcsolatban élők között. A fizikai inaktivitás a magyar társadalomban sajnos igen nagy százalékú: a fiatal és középkorú válaszadók harmada és a férfiak ötöde is csak ritkábban, mint hetente végez valamilyen testmozgást. Mindkét nem tekintetében a magasabb iskolai végzettséggel rendelkezők nagyobb arányban voltak aktívak. A jobb anyagi helyzetben lévők körében 20-50%-kal volt kisebb a fizikai inaktivitás esélye, mint a legszegényebbek körében. A 34 évnél idősebb lakosság több, mint 50%-a, a fiatal nők 22%-a, a fiatal férfiak 42%-a volt túlsúlyos vagy elhízott, ami az életkor előrehaladtával szintén gyakoribb előfordulást mutatott. A 60-69 éves nők körében az elhízás esélye 8-szoros volt a fiatalokhoz képest. A legalább érettségivel rendelkező hölgyek körében az elhízás esélye 20-30%-kal alacsonyabb volt. A férfiaknál az iskolai végzettség nem volt összefüggésben a BMI-vel. A leggazdagabbak körében az elhízás esélye 2,5-szeres volt a legszegényebbek esélyeihez viszonyítva. Jelen kutatás értékes információkkal szolgált a magyar lakosság egészség-magatartásáról, például egészségfejlesztési programok tervezésének céljából. Összességében megállapítható, hogy a kedvezőtlen halálozási és megbetegedési mutatókat részben a lakosság egészség-magatartása magyarázza. [
]
Az átlagpopulációra vonatkozó legaktuálisabb adatokat a 2005-ös Hungarostudy Egészség Panel (HEP) vizsgálatának publikációjából nyerhetünk, mely a 2002-es vizsgálat folytatása azok körében, akik beleegyeztek az utánkövetésbe. Jelen felmérés a hazai lakosság életminőségét és a legnagyobb népegészségügyi jelentőségű megbetegedések lefolyását, kialakulásuk bio-pszicho-szociális okait kereste. Ezek alapján a válaszadók körében a szív-érrendszeri betegség miatti kezelés előfordulási gyakorisága 15,5%-os volt (N=572), mely az ismert tendenciáknak megfelelően hazánkban is a kor előrehaladtával nőtt. Meglepő módon a nemi különbségek azonban egyik korcsoportban sem voltak szignifikánsak. Az ambulánsan kezelt betegek 23%-a, míg a kórházban kezeltek 29%-a az enyhe, szubklinikus depresszió tüneteivel küszködött. Klinikailag szignifikáns depresszióban az ambulánsan kezeltek egyharmada és a kórházban kezeltek majdnem fele szenvedett. A megkérdezettek 3,5%-a esett már át infarktuson. A válaszadók közül 4% említett agyérbetegséget. Itt is megfigyelhető volt a korral járó ismert tendencia. 112 személy (3%) jelezte, hogy élete során már diagnosztizáltak nála valamilyen rosszindulatú daganatos betegséget. 5,8% válaszolt igennel arra a kérdésre, hogy az elmúlt három évben kezelték-e valamilyen pszichiátriai betegséggel. Legnagyobb arányban a depressziót vagy a szorongásos kórképeket jelölték meg. Jelen kérdőív egy sarkalatos pontja volt az öngyilkosság kérdésköre, az alvászavarok, a hosszú távú célok és törekvések, a munkahelyi stressz valamint az újdonságkeresés vizsgálata. [
]
A vizsgálatom eszközéül használt SF-36 kérdőív fordítását, adaptálását és validálását Magyarországon az Országos Háziorvosi Intézet munkacsoportja végezte 1997-ben Czimbalmos Ágnes vezetésével. A magyarországi normálértékek meghatározásához elegendő számú válaszadót kellett megkérdezni a kutatás készítőinek, valamint megfelelő számú háziorvosi körzetben kellett elvégezni a vizsgálatot, hogy az végezetül reprezentatív legyen. Az adaptálás során a kérdőívet 14 éven felüli, az orvosi rendelőt felkeresők illetve az adott praxishoz tartozó személyek hozzátartozói töltötték ki. A kitöltés során apró módosításoktól eltekintve az eredeti, amerikai utasításokat követték. A 120 orvosnak kiküldött 10.200 kérdőívből 7.569 db érkezett vissza. Habár az eszköz csak a felnőtt lakosság egészségi állapotát méri, a nemzeti normálértékek meghatározásához egy gyermekorvosi praxist is megvizsgáltak. Az eszközt az orvosok egészséges (3.907 fő), magas vérnyomásos (971 fő), cukorbeteg (700 fő), valamint kezelés előtt és után álló lumbágósokkal (700 fő) és akut felső légúti hurutban szenvedőkkel (685 fő) töltették ki. Így a vizsgálat végső elemszáma 6.963 fő lett. A kapott adatokat értékelve a következő eredmények születtek. Mind a 8 faktorban voltak minimum (0 pont) és maximum (100) értékek. Az átlagok a következő képpen alakultak: fizikai működés 80, fizikai szerep 64, testi fájdalom 68, általános egészség 55, vitalitás 62, szociális működés 74, érzelmi szerep 70 és a mentális egészség faktorban 66 (Cronbach-féle alfa 0,9286). A kutatás készítői nagyobb hangsúllyal vizsgálták az egészséges válaszadók eredményeit. Az ő pontszámaik az SF-36 nyolc dimenziójában a következők voltak: fizikai működés 91 pont, fizikai szerep 79, testi fájdalom 78, általános egészség 64, vitalitás 70, szociális működés 80, érzelmi szerep 78 és a mentális egészség dimenzió 71. Szemmel láthatóan az átlag populáció eredményeinél sokkal jobbak ezek az értékek. A nemek tekintetében a számok a következő képpen alakultak. Nőknél a fizikai működés 89, fizikai szerep 76, testi fájdalom 76, általános egészség 62, vitalitás 67, szociális működés 78, érzelmi szerep 74 és a mentális egészség faktorban 69. Ezzel szemben a férfiak értékei minden faktorban magasabbnak bizonyultak, tehát ők egészségesebbnek ítélik magukat. Fizikai működés 93, fizikai szerep 83, testi fájdalom 81, általános egészség 67, vitalitás 75, szociális működés 84, érzelmi szerep 85 és a mentális egészség faktorban 76. A lakóhely szerint nem volt megállapítható különbség a válaszadók szubjektív egészség-megítélésében. Az életkor előrehaladtával mindkét nem esetében csökkentek a kapott értékek, ennek megfelelően az idősebb válaszadók betegebbnek, csökkentebb teljesítőképességűnek ítélték saját magukat. [
]

A magyar átlagnépesség egészségi állapotának feltérképezése régre tekint vissza, nagyon sokrétű információkat szolgáltatva az érdeklődőknek és az egészségügy rendszerének. Az állapotfelmérés rendszeressége összehasonlításoknak, és ezeknek megfelelő hasznos változtatásoknak adhat táptalajt. 

2.1.2. Az egészségügyi dolgozók egészségi állapota
„A mind túlterheltebbé váló egészségügyi szakemberekkel szemben napjainkban egyre fokozódnak az elvárások. Elsősorban és főként azt várják el tőlük, hogy gyógyítsanak, továbbá, hogy legyenek jól képzettek, tapasztaltak, empatikusak, kreatívak és hatékonyak. Rendelkezzenek ugyanakkor megfelelő kommunikációs készséggel, viselkedjenek együttműködően a betegeikkel, kollégáikkal és a hozzátartozókkal, s mindeközben bizonyuljanak fáradhatatlanoknak.” [2] Az egészségügyi dolgozók életmódját, egészségi állapotát, szociális körülményeit világszerte nagy számban vizsgálták és vizsgálják mind a mai napig. A hospitális dolgozók lelki és testi egészségével foglalkozó felméréseket szép számban találunk hazánkban is. 

Egy 2008-as publikáció a Hungarostudy 2002-2006-os eredményei alapján az átlagpopuláció és az egészségügyi dolgozók egészségi állapotát hasonlította össze érdekes megközelítésből, miszerint „Egészségesebbek-e az egészségügyben dolgozók?”. Az átlagpopulációtól való elkülönítés érdekében plusz kérdések kerültek be a 2006-os felmérésbe, miszerint „egészségügyi dolgozó-e?”, „milyen helyen, illetve milyen osztályon dolgozik?”. A vizsgálatból felhasznált eszközök a következők voltak: WHO Általános Jóllét (Wellbeing) Skála, Rövidített Beck depresszió skála, Kórházi szorongás skála (HAS), Énhatékonyság és Elégedettség skálák, Életesemények skála, Társas támogatás kérdőív. A 2006-os Hungarostudyban található 272 fő egészségügyi dolgozót végül ugyancsak a vizsgálatban szereplő nemben, korban, iskolai végzettségben azonos, nem egészségügyi dolgozóval hasonlították össze. Tényleges egészségügyi dolgozónak végül csak 172 fő bizonyult, így a másik csoport végső elemszámát is hozzájuk igazították. Mindkét csoportban 150 fő nő és 22 fő férfi volt, átlag életkoruk 47,3 év volt. Az egészségügyi dolgozók többségében ápolók (76 fő) és asszisztensek (45 fő) voltak. Nagyobb számban dolgoztak a klinikumban és többnyire belgyógyászati osztályon. A kis elemszám miatt nem osztották további alcsoportokba a válaszadókat (pl.: súlyos betegekkel dolgozók). A családi állapotot tekintve az egészségügyi dolgozók között alacsonyabb volt a házasságban élők aránya és jóval magasabb az elváltaké. A vizsgált minta többet dolgozik: min. 9 óra/nap és általában több műszakban, míg a nem egészségügyiseknél a napi munkaórák száma 8,6 óra (p=0,003). Saját egészségi állapotukat mégis jobbnak ítélték (egy ötös skálán 3,6-os érték), mint nem egészségügyben dolgozó társaik (3,4), (p=0,047). Az elmúlt három évben véleményük szerint kevésbé változott egészségi állapotuk a másik csoport önbevallásához képest (p=0,088). Az egészségügyisek körében alacsonyabb volt a reumás megbetegedések száma (11,7%; nem egészségügyisek: 18,6%, p=0,074), szignifikánsan alacsonyabb előfordulású náluk izom- és csontrendszeri megbetegedés (9,9% és 17,4%, p=0,043) valamint szívbetegség is (7% és 14%; p=0,036). Az életesemények vizsgálata során kiderült, hogy a vizsgált mintában kevesebben veszítették el állásukat (p=0,028), kevesebb nagyobb, illetve súlyosabb baleset érte őket (p=0,097) vagy családtagjaikat (p=0,001), kevesebben panaszkodtak anyagi helyzetükre (p=0,057), bár szignifikánsan kevesebben ítélték úgy, hogy javult az anyagi helyzetük (p=0,031) a nem egészségügyben dolgozó válaszadókhoz képest. A hospitális munkát végzők körében alacsonyabbnak bizonyult a társas támogatottság. Úgy ítélték meg, hogy kevésbé számíthatnak házastársukra (p=0,054) illetve gyerekeikre (p=0,066). A 2002-es és 2006-os eredmények összevetéséhez kiderítették, hogy 161 fő egészségügyi dolgozó mindkét vizsgálatban részt vett. Ezen válaszolók saját 2002-es és a nem egészségügyi dolgozók eredményéhez képest jobbnak ítélték egészségi állapotukat 2006-ban. Családi támogatottságuk nőtt az elmúlt 4 év alatt (p=0,061). A WHO Jóllét skálája alapján mindkét csoportban javuló tendencia figyelhető meg, de az egészségügyiseknél magasabb volt ez az érték. A vizsgált populáció depressziós értékei a Beck-féle skálán kapott eredmények alapján alacsony szinten maradtak, viszont sajnos nem növekedtek az elégedettséggel kapcsolatos értékeik. Nemzetközi viszonylatban is elég ritkának számít az olyan vizsgálat, amely az egészségügyi dolgozók testi és lelki állapotát hasonlítja össze az átlagpopulációval, ennek tükrében mindenképpen új megközelítésben nyújthat hasznos információkat ez a kutatás. [
] 
A fent áttekintett irodalom alapján is elmondható, hogy az egészségügyben dolgozók nagyobb veszélynek vannak kitéve az egészségügyi problémákat illetően az átlagpopulációhoz viszonyítva, azonban közülük is kiemelkednek magasabb rizikójú csoportok. Egy 2004-es vizsgálat alapján a súlyos betegekkel foglalkozó személyzet túlterheltsége fizikailag, szellemileg és érzelmileg is jelentősnek mondható. Jelen kutatás adatbázisát szintén a Hungarostudy 2002-es felmérés jelentette, amelyből onkológiai, mozgásszervi rehabilitációs, pszichiátriai, belgyógyászati, nőgyógyászati osztályok és hospice-ok dolgozóit választották ki. Végül 200 fő említett osztályos egészségügyi dolgozó (1. csoport), 227 fő más osztályon dolgozó egészségügyes (2. csoport) és 1356 fő átlagpopulációból véletlenszerűen kiválasztott válaszadó (3. csoport) alkotta a mintát (N=1783). A kapott eredményeket SPSS 10.0 statisztikai szoftver segítségével elemezték, mely elemzés során ANOVA tesztet végeztek. Az értékelhetőség minimumának 95%-os szignifikancia szintet állapítottak meg. A súlyos betegekkel foglalkozók körében nagyobb arányú volt az élettársi kapcsolatban élők száma (10,8%), a nem egészségügyi dolgozókhoz képest (4,8%). A házasságban élők között magasabb volt a házassági stressz aránya (1,12%) is az átlagpopulációban előfordulóhoz képest (0,66%). Az átlagos egészségügyi (p=0,011) és a nem egészségügyi csoporthoz képest (p=0,007) ezek a válaszadók úgy ítélték meg, hogy kevésbé számíthatnak mások segítségére. A vizsgált csoport 20,7%-ának, az átlag egészségügyisek 10,6%-ának, míg az átlag populáció 5,8%-ának volt kettő vagy annál több munkahelye. A súlyos betegekkel dolgozók 47,7%-a válaszolt igennel arra a kérdésre, hogy „jelenleg vannak-e fájdalmai”, a nem egészségügyieknél ez az arány 36,4%, míg az átlag egészségügyiseknél 37,3% volt. A vizsgálat fókuszában lévő egészségügyi dolgozók közül 40%-ban orvosok, egyéb diplomások 43,9%-ban, asszisztensek 58,8%-ban jelezték a fájdalom meglétét (p=0,035). Szignifikáns különbség volt megfigyelhető az egészségi állapot szubjektív megítélésben a foglalkozások alapján: orvosok és az ápolók vagy asszisztensek között (p=0,006), és a diplomás egészségügyisek és az ápolók között (p=0,006). A káros szenvedélyek tekintetében a súlyos betegekkel foglalkozók 37,9%-a dohányzott, az átlag egészségügyi csoport 24,7%-a, míg a nem egészségügyiek 24,6%-a. Az 1. csoport 28%-a iszik naponta három vagy több kávét, a 2. csoport 14,7%-a, míg a 3. csoport 15,9%-a. Az alkohol- és drogfogyasztás vizsgálata kapcsán kiderült, hogy a súlyos betegeket gondozók 20,4%-a amennyiben szeszes italt fogyaszt egy alkalommal több mint 5 pohárral iszik meg (2. csoport 3,7%; 3. csoport 8,7%). 10,6%-uk fogyasztott már élete során valamilyen kábítószert, az átlag egészségügyiseknél ez az arány 1,9%, míg az átlag populációban 2,9%. A pszichés állapot vizsgálata során számos szignifikáns különbségre bukkantak a felmérés készítői a három csoport eredményeit tekintve. A súlyos betegekkel foglalkozók körében a depresszió előfordulása magasabb, mint az átlag-egészségügyi csoportban (p=0,004) és a nem egészségügyis válaszadók között (p<0,001). A fókuszban lévő csoporton belül is eltérés mutatkozott az ápolók és az orvosok depressziós megbetegedései között (p=0,041). A kapott eredmények alátámasztották a külföldi adatokat és a kutatók feltételezéseit, miszerint a súlyos betegekkel dolgozók rosszabb mutatókkal rendelkeznek a testi és lelkiállapot tekintetében a kontrollcsoportokhoz képest. [
]
Praktizáló orvosok és nővérek egészségi állapotával számos vizsgálat foglalkozik. Sok esetben mérték fel azt, hogy az orvosok és a betegek egészségi állapota hogyan viszonyul egymáshoz. Vajon olyan egészségesen élnek-e ezek a szakemberek, mint ahogy azt betegeiknek tanácsolják? A témában készült kutatások többsége főként a lelki és mentális egészség kutatásával foglalkozik, a fizikai egészség felderítésére relatíve kevés irodalmat találunk. 

Egy 2009-es keresztmetszeti vizsgálat a budapesti Semmelweis Orvostudományi Egyetemen 25 éve végzett és azóta praktizáló orvosokat vizsgált kérdőíves módszerrel. Az adatgyűjtésre használt eszköz összesen 53 kérdést tartalmazott, az orvosi pályáról, szociodemográfiáról, fizikális adatokról, morbiditási mutatókról, egészségi állapotról és életmódról. Összesen 186 értékelhető kérdőív született. A kapott adatokat SPSS 10.0 programcsomaggal, ANOVA, Fisher-, Mann-Whitney-, Student-, valamint Wilcoxon próbával értékelték. Szignifikánsnak tekintették az eltérést p<0,05 esetén. Ennek tükrében azt tapasztalták, hogy több férfi orvos (N=80) dolgozik manuális ágon, míg a nők (N=109) inkább az alapellátást választják (p<0,001). A végzett orvosoknak csupán 56%-a dolgozik azon a területen, ahová eredetileg készült. E tekintetben a nők statisztikailag igazolható módon gyakrabban tértek el eredeti elképzelésüktől (p=0,004). Az egészséggel kapcsolatos paraméterekben szignifikáns emelkedés volt megfigyelhető az elmúlt 25 évet tekintve. A legnagyobb súlygyarapodásról az alapellátásban dolgozó férfiak és a nem manuális szakmában dolgozó nők számoltak be. Végzéskor a férfiak átlagos testsúlya 76,5 ± 10,1 kg, míg a nőké 57,2 ± 8,4 kg volt. A vizsgálat évében ezek az adatok a következő képpen alakultak férfiaknál: 86,2 ± 14,5 kg, míg nőknél: 66,6 ± 10,5 kg (p=0,002). Többszörös regressziós analízis után kimutatták, hogy a válaszadó neme és BMI-je között szignifikáns különbség volt (p=0,01). A megkérdezetteknél a diabetest a vizsgálat előtt átlagosan 7,2 éve diagnosztizálták, míg a magasvérnyomás-betegséget 7,5 éve. A vizsgált orvosok mentális és pszichés zavarokat csak ritkán említettek. A válaszadó férfiak 62%-a, míg a nők 55%-a többféle sportot is űzött. A nők 37%-a és a férfiak 34%-a nem sportolt rendszeresen. A férfiak szignifikánsan aktívabbnak bizonyultak orvosnő társaikhoz képest, habár a sportra fordított idejük a végzés évéhez képest statisztikailag igazolható módon csökkent (p=0,011). A káros szenvedélyeket tekintve a dohányzás főként a sebészeti szakmákban volt jelen. A manuális szakmában dolgozó férfiak és a nem manuálisban dolgozó nők gyakrabban vagy több alkoholt fogyasztottak (p=0,052). Irodalmi adatok megerősítik azt a tényt, miszerint az orvosok egészségesebb életmódot folytatnak és alacsonyabb a mortalitásuk, mint az átlagpopulációé, habár hozzájuk képest sokkal túlhajszoltabb az életmódjuk. Jelen vizsgálatban a magas vérnyomás előfordulása magasabb volt a férfiak körében, míg nőknél alacsonyabbnak bizonyult az átlagpopulációhoz viszonyítva. A nőorvosok a vártnak megfelelően jobbnak ítélték egészségi állapotukat férfi társaikhoz képest. A fizikai aktivitás és a sport alacsonyabb arányban volt jelen a vizsgált magyar orvosok körében, az átlagpopulációhoz képest. Mindenképpen hasznos volt a tanulmány újszerű és széleskörű szemléletmódja és a nemzetközi adatokkal való összehasonlíthatósága miatt. [
]

Egy 2007-es vizsgálat a mindennapi ellátásba még be sem került orvostanhallgatók egészségi állapotával és egészségmagatartásával foglalkozik, annak fényében miszerint az orvosok nem csupán szakmai tudásukkal, hanem személyiségükkel is kedvező irányba befolyásolhatják pácienseik állapotát. A Debreceni Egyetem Orvos- és Egészségtudományi Centruma Általános Orvostudományi Karának I-V. éves magyar hallgatóit önkéntes alapon, anonim kérdőíves módszerrel mérték fel, mely szociodemográfiai-, egészségi állapotra-, valamint egészségmagatartásra vonatkozó kérdéseket tartalmazott, melyet az OLEF 2003-as felmérése alapján állítottak össze. A kapott adatok elemzése Intercooled Stata 9.0 for Windows programmal történt. Az így nyert eredmények később az Országos Lakossági Egészségfelmérés 2003-as és az Ifjúság 2004 korosztályos adataival is összehasonlításra kerültek. A minta 43%-a férfi (MT: 29,2-58,1), míg 57%-a (MT: 41,9-70,8) női hallgató volt, mely a nemek megoszlásában megfelelően reprezentálta az orvostanhallgatókat. A megkérdezettek átlagéletkora 22 év volt (minimum: 19, maximum: 27 év). Egészségi állapotukat egy ötfokozatú skálán 16%-ban nagyon jónak, 58%-ban jónak, 21%-ban kielégítőnek, míg 5%-ban rossznak ítélték a válaszadók. A megkérdezettek 4%-a bevallása szerint keveset, 64%-a sokat, 32%-a nagyon sokat tehet az egészségéért, jelezvén ezzel egészség tudatosságukat. A testsúly és a testmagasság adataiból kiszámítva a megkérdezettek 15%-a bizonyult soványnak a BMI-je alapján, 15% túlsúlyosnak és 3% elhízottnak volt mondható. Lelki egészség pontszámuk átlagosan 24,5 pont volt (standard deviáció, SD:4,7; minimum: 14, maximum: 39). Az orvostanhallgatók 89%-a végez legalább 10 percig olyan testmozgást (bevallása szerint), amely megizzasztja vagy felgyorsítja a szívverését. Ezen válaszadók 20%-a naponta, 52%-a hetente többször, 27%-a hetente és 1%-a havonta teszi ezt. Az egészséges táplálkozás vizsgálatakor kiderült, hogy a hallgatók 55%-a reggelizik minden nap; 33%-uk két-három naponta, 38%-uk naponta és 17%-uk naponta többször is fogyaszt friss gyümölcsöt vagy zöldséget.  Soha sem dohányzott a vizsgálatban résztvevők 63%-a, már leszokott 8%-uk, 15% viszont rendszeres (napi) dohányosnak vallotta magát. A megkérdezettek 83%-a fogyaszt alkoholt, közülük 1 fő teszi ezt minden nap, a többiek havi vagy még ennél is ritkább italozási gyakorisága mellett. A hallgatók 73%-a soha életében nem fogyasztott még semmilyen kábítószert (a kérdőív kitöltéséig), 14% a marihuánát, 8% pedig nyugtatókat vagy altatókat próbált már. 62%-ban kíváncsiság miatt, a többiek pedig alvásproblémák miatt fordultak ezen szerekhez. Összefoglalás képpen elmondható, hogy a debreceni orvostanhallgatók egészségi állapotának szubjektív megítélése kedvezőnek bizonyult. Alacsony százalékú körükben az elhízás előfordulása, 90%-uk nagy rendszerességgel végez testmozgást. Negatív eredményként a lelki egészség átlagpontszámának magas (kedvezőtlen) mivolta emelendő ki. Ha ezeket az eredményeket az OLEF 2003-as átlagnépességre vonatkozó eredményeivel összehasonlítjuk, az alábbi összefüggésekre bukkanhatunk. A szubjektív egészség, az elhízás, a táplálkozás, illetve a droghasználat tekintetében nem mutatkozott jelentős eltérés a két csoport között. A megkérdezett orvostanhallgatók kisebb arányban dohányoztak, körükben a naponta dohányzók aránya is alacsonyabbnak mutatkozott, a hetente italozók aránya csupán közel fele az átlagnépesség azonos korosztályához képest. Elkeserítő viszont az az arány, miszerint a hallgatóknak csupán 17%-a nem fogyaszt sohasem alkoholt, az átlagnépesség 43%-os eredményéhez képest (p<0,001). Az átlagpopulációhoz (7%) viszonyítva a leendő orvosok között kétszeres (15%) a soványak (BMI: 16,9-18,5) aránya (p<0,001). Figyelemfelkeltő, hogy a hallgatók lelki egészségét jellemző átlagpontszám (24,47 pont) szignifikánsan magasabb volt az átlaghoz képest (22,88 pont), (p<0,001), előre jelezvén ezzel, hogy az orvosok körében gyakoribb a mentális funkciócsökkenés előfordulásának aránya. Amennyiben a kapott adatokat más orvostanhallgatókat vizsgáló felmérésekkel összehasonlították a kutatás készítői azt tapasztalták, hogy az egészségi állapot megítélése, a dohányzás, az alkohol- és kábítószer-fogyasztás gyakorisága hasonló arányú megoszlást mutatott. [
]
Szintén orvostanhallgatók egészség-magatartásával foglalkozik egy friss, 2012-es kutatás, mely a leendő doktorok egészségtudatosságán túl a mentálhigiénés készségfejlesztés hatékonyságát hivatott felmérni a célpopulációban. A vizsgálat fókuszában álló HuMánia Pályaszocializációs Műhely egy olyan önkéntes alapon működő kortársoktató csoport kurzusa, melynek fő célja a társas támogatás, a humán készségek fejlesztése és kiégés megelőzése. A program hatékonyságát 213 orvostanhallgató kérdőíves felmérésével vizsgálták, melynek során 2009 és 2010 őszén is felvették az adatokat. A minta 35%-a (75 fő) járt HuMániára, a többi résztvevő a kontrollcsoportot képezte. A kérdőív szerves részét képezte a WHO Általános Jóllét Indexe, a Bergen-féle Társas Kapcsolatok Kérdőív, a Lazarus-féle Rövidített Konfliktusmegoldó Kérdőív, valamint a Maslach-féle Kiégettségi Kérdőív hallgatói változata. A kapott adatok statisztikai elemzéséhez SPSS 17.0 programcsomagot használtak, melynek során Mann-Whitney, Kruskal-Wallis próbát, ANOVA és Post hoc tesztet végeztek. A szignifikancia szintet p<0,05-nél állapították meg. A hallgatók jóllétét vizsgálva azt találták, hogy a kurzuson résztvevő válaszadók alacsonyabb pontszámot értek el (13,6 pont) a másik csoporthoz képest (15,2 pont), (p=0,01). A fél éves utánkövetés után azt tapasztalták, hogy a HuMánián részt vevők jólléte nőtt (14,8 pont), míg a kontrollcsoporté csökkent (13,8 pont). Ez az eredmény nem volt statisztikailag igazolható, ám a kurzus résztvevőinek pozitív irányú változása szignifikánsnak bizonyult (p=0,072). Megmutatkozott az is, hogy a képzésre jelentkező diákok az oktatás előtt nagyobb arányban alkalmaztak érzelmi típusú megküzdési stratégiát a másik válaszadó csoporthoz képest (p=0,05). Ebből a szempontból nem történt említésre méltó változás a kurzust követően. A kiégettséget tekintve a képzésre jelentkezők körében nagyobb arányú volt a deperszonalizáció (p=0,034). Emellett személyes hatékonyságuk a féléves utánkövetés eredményeihez képest alacsonyabb volt (p=0,04). A társas támogatottság vizsgálata során kiderült, hogy a hallgatók 50%-ának legalább háromféle stresszor van az életében. Azoknak a medikusoknak, akiknek volt súlyos beteg a családjukban (165-ből 35 fő), azoknak 13,5%-kal magasabb lett a krónikus társasstressz-szintje. A kapott eredményekből látható, hogy mennyiben lehet hasznos egy ilyen fajta képzés a jövő orvosnemzedékének: csökkenti a kiégés szintjét megküzdési módszerek ismertetésével, gyakoroltatásával; egyéb hatásos eszközökkel javíthatja a mentálhigiénés állapotot és emelheti a hallgató jóllétét. Sajnos a segítséghez fordulás stigmatizáltsága, vagy időhiány, dokumentációtól való félelem illetve pénzügyi nehézségek miatt még kevesen választják a kurzust. [
] 
Jelen mentálhigiénés és egészségfejlesztési törekvések bizonyított hatékonyságuk alapján akár a mentődolgozók pszichés leterheltségét (depresszió, PTSD, stb.) is képesek lehetnének enyhíteni, vagy kiégésük mértékét, előfordulásának arányát csökkenteni

2.1.3. Mentődolgozók egészségi állapota 

A mentődolgozók az átlagpopulációhoz vagy más egészségügyi ellátókhoz képest sokkal inkább veszélyeztetettek az egészségügyi problémák kialakulását tekintve. Feszített munkatempójukból adódóan rizikócsoportnak számítanak mind fizikális mind emocionális betegségek terén. Hazánkban mindezidáig igen kevés kutatás foglalkozik az Országos Mentőszolgálat kötelékének egészségügyi állapotfelmérésével, főként fizikai állapotuk vizsgálatával. 
Az első mentődolgozók egészségi állapotának felmérésére irányuló kutatás 2005-ben készült hazánkban, mely csupán a Dél-Alföldi régiót érintette. A 407 fős elemszámmal készült keresztmetszeti vizsgálat során önkitöltős, kérdőíves felméréssel történt az adatfelvétel az Országos Mentőszolgálat Dél-Alföldi Regionális Mentőszervezetének három megyéjében. A kapott adatokat SPSS 13.0 for Windows statisztikai programmal dolgozták fel. Az elemzés során leíró statisztikát és khi-négyzet próbát alkalmaztak, ahol is a szignifikancia értéket p<0,05-nél állapították meg. A megkérdezettek átlagéletkora 37,6 év volt. Legnagyobb arányban mentőápolók (52,3%), és gépkocsivezetők (35,6%) vettek részt a vizsgálatban, a válaszadók további 7,9%-a mentőtiszt, míg 4,2%-a mentőorvos volt. Az életmód tekintetében a dohányzás aránya a mentőápolók körében volt a legszámottevőbb (38,6%). Ezt a káros szenvedélyt a legtöbben a gépkocsivezetők közül hagyták abba, az orvosok és a mentőtisztek között pedig a legtöbben soha nem dohányoztak életükben. A válaszadók több mint 70%-a alkalmanként, 7-8%-a hetente, kevesebb, mint 1%-a pedig naponta fogyasztott alkoholt. Azok, akik hetente sportoltak (44,9%) többségében az orvosok/mentőtisztek közül kerültek ki. Jelen vizsgálat kuriózumként kitért a táplálkozási szokásokra is. A minta több mint fele fogyasztott munkahelyén főtt ételt; 10-15% szendvicset, felvágottat vagy konzervet. A gyümölcs illetve zöldségfogyasztás csupán 5-10%-uk körében fordult elő. A megkérdezettek többsége a munkájából adódóan úgy érezte, hogy táplálkozása rendszertelen, a feszített munkatempóból adódóan nem tud akkor enni, amikor éhes. Egy ötfokozatú skála alapján a dolgozóknak meg kellett jelölniük, hogy milyennek ítélik egészségi állapotukat. Ez alapján a többség (75%) jónak vagy kiválónak ítélte azt. Olyan válaszadó nem akadt, aki nagyon rossznak minősítette volna egészségi állapotát. A tápláltsági állapot objektív megítélésének céljából kiszámították a dolgozók BMI-jét, melynek alapján a mentődolgozók egyharmada a normál kategóriába (BMI: 18,5-24,9 kg/m2) tartozott, míg a fennmaradó 70%-a túlsúlyosnak (BMI: 25-29,9 kg/m2), vagy elhízottnak (BMI: 30 kg/m2 felett) volt mondható. A válaszadók között a megbetegedéseket és az egészségkárosodásokat tekintve jellemzően a krónikus mozgásszervi kórképek domináltak, ezen felül gyakori volt a magasvérnyomás-betegség, az allergiás kórképek, a különböző kardiovaszkuláris és anyagcsere problémák megjelenése is. Ezek közül főként a váz-, izomrendszeri zavarok akadályozták a mentődolgozókat zavartalan munkavégzésükben. A vizsgálatot megelőző egy évben a válaszadók 26,7%-a volt legalább egy napot táppénzen. A betegszabadságon töltött napok évi átlagos száma 17 nap volt, melyet nagyrészt mentőápolók vettek igénybe. A kutatás készítői a mentális egészség vizsgálatára szintén egy ötfokozatú skálát alkalmaztak. Ennek eredménye képpen elmondható, hogy a minta egyharmada alkalmanként vagy gyakran érzett szorongást. Mentőápolók körében ez az arány meghaladta a 40%-ot is. Lehangoltságot alkalmanként vagy gyakrabban az orvosok/mentőtisztek éreztek. A vizsgálat továbbá kitért a mindennapi stressz dolgozók általi kezelésének mikéntjére is. A legtöbben családtagjaikkal vagy kollégáikkal beszélték meg problémáikat, a megkérdezettek 15%-a televízió nézéssel vagy moziba járással, míg 10-10%-uk sportolással illetve dohányzással/alkoholfogyasztással vezette le a mentőmunka során felgyülemlett feszültségét. Sajnos közel 10% inkább elfojtja, és nem beszéli meg senkivel sem az esetlegesen felmerülő problémáit. A kapott adatok bebizonyították, hogy a mentőszolgálat dolgozói az egészségügyi problémák, káros szenvedélyek terén munkavégzésükből adódóan fokozottan sérülékeny csoportnak tekinthetők, ez által fokozott figyelmet érdemelnének a prevenciós és egészségfejlesztési programokban a prehospitális ellátás megfelelő szinten tartása végett. [
]
A probléma súlyosságát felismerve, pontosabb és meggyőzőbb adatok érdekében az első és eddigi egyetlen reprezentatív országos felmérést 2008-ban készítették hazánkban, melynek során az OMSZ dolgozóinak szubjektív, önértékelésen alapuló egészségi állapotát kívánták feltérképezni. A vizsgálat készítői keresztmetszeti felmérést készítettek, egy önkitöltős kérdőív segítségével az ország valamennyi régiójában, kivonuló szolgálatot teljesítő dolgozók körében. Mintájukat így végül oxyologus szakorvosok, mentőtisztek, mentőápolók és gépkocsivezetők alkották. A vizsgálatban csak olyan válaszadók vehettek részt, akik már legalább egy éve alkalmazásban álltak. A kérdőív kitöltése önkéntes alapon és anonim módon történt. A kutatás végül 364 fő részvételével zajlott. A felmérés eszközeként használt kérdőív öt részből állt, mely tartalmazott szociodemográfiai, munkavégzésre, szabadidős és sporttevékenységekre, káros szenvedélyekre, fizikai egészségi állapotra és elégedettségre vonatkozó kérdéseket. A kapott adatokat Microsoft Office Excel programmal elemezték. A változók közti összefüggések feltárására Pearson-féle ᵡ2-próbát alkalmaztak, ahol a szignifikancia szintet p<0,05-nál állapították meg. A válaszadók átlag életkora 35,2 év volt és több mint 95%-uk férfi volt. Családi állapotukat tekintve a megkérdezettek több mint fele házasságban élt, méghozzá 77,1%-uk első házastársával. A mentőápolók és gépkocsivezetők többsége érettségi-, vagy szakmunkás bizonyítvánnyal rendelkezett, néhány régebbi dolgozó a szakiskolát vagy általános iskolát jelölte meg legmagasabb iskolai végzettségként. Átlagosan 11,3 éve voltak már az Országos Mentőszolgálat alkalmazásában. A megkérdezettek 58%-a rendelkezett másodállással, ami átlagban 20 óra túlmunkát jelentett hetente. Érdekes adat, hogy az eset-rohamkocsi személyzete szignifikánsan 10%-kal nagyobb arányban vállalt plusz munkát a mentőgépkocsin tevékenykedőkhöz képest. A stresszes életmód enyhítésére szolgáló önkárosító magatartásformák jelen mintában is jócskán megmutatkoztak. Az egészségi állapotra nagy befolyással lehetnek a káros szenvedélyek, mely a fokozott megterhelés miatt nagy arányúnak bizonyult a vizsgált populációban is. A megkérdezettek 41,5%-a rendszeres dohányosnak vallotta magát, napi átlag 14,8 szál cigaretta elszívásával. Ezzel szemben 44,8% sohasem dohányzott, 13,7% pedig már rég felhagyott e káros szenvedélyével. Az alkoholfogyasztás tekintetében 78,3% rendszertelen fogyasztónak, 3,8% rendszeres fogyasztónak, míg 17,9% egyenesen absztinensnek vallotta magát. Jelen vizsgálat sarkalatos pontját képezte az egészségi és fittségi állapot. A válaszadók szubjektív megítélése alapján a többség megfelelőnek (42%) vagy jónak (40%) ítélte egészségi állapotát. A szubjektív megítélést alátámasztandó a megkérdezettek BMI-jét tekintve a dolgozók többsége (75%) a normál értéktartomány (20-25 kg/m2) felett volt, sőt 26,4%-uk elhízottnak (30 kg/m2 felett) volt mondható. Utóbbi kategória többsége eset- vagy roham kocsin dolgozott. A jócskán rossznak mondható eredmények hátterében a rendszertelen és egészségtelen táplálkozási szokások mellett a rendszeres fizikai aktivitás hiányát vélték meghúzódni a kutatók, ugyanis a megkérdezetteknek csupán 10%-a végzett rendszeresen testedzést. A válaszadók fele egyáltalán nem sportol, melyet főként időhiánnyal, anyagi forrásaik korlátozottságával valamint családi és egészségügyi okokkal magyaráztak. A kapott válaszok alapján a mentődolgozóknak átlagosan hetente 20,79 óra szabadidejük van, amiben azt csinálhatnak ami „nekik jól esik”. Ennek fényében a minta 40%-a ítélte kielégítőnek, míg 43,7%-a megfelelőnek fittségi állapotát. Mindent egybevéve a minta 75,8%-a túlhajszoltnak, közülük is 22,8% nagyon zaklatottnak ítélte az életét. A vizsgálatot megelőző két évben a megkérdezettek 45,3%-a volt táppénzes állományban, átlagosan 15 napot töltöttek betegszabadságon. A válaszadók 60,7%-a kereste fel orvosát panaszaival a vizsgált időszakban, átlagosan 3,1 alkalommal. A mentődolgozók 67,6%-át akadályozta már egészségi állapota munkavégzése során, sőt 4,1%-nál a mindennapi tevékenységek korlátozása gyakran előforduló probléma volt. Az egészségi és fittségi állapotot befolyásoló tényezők közti összefüggések vizsgálata során az alábbi eredmények születtek: A beosztás és az egészségi állapot között szignifikáns összefüggés mutatkozott (p=0,008). Ennek tükrében a gépkocsivezetők többsége megfelelőnek vagy rossznak ítélte egészségi állapotát, melynek hátterében a mozgásszegény életmód és a másodállások nagyarányú előfordulása állhatott. Körükben a dohányzás és a túlhajszoltság érzésének aránya is igen magas volt. Csak úgy, mint a mentőtiszteknél, akik szintén rosszabbnak ítélték meg állapotukat. A túlhajszoltság megítélése szintén statisztikailag igazolható összefüggést mutatott a beosztással a vizsgált mintában. E szerint a legveszélyeztetettebbek a gépkocsivezetők voltak, nagy valószínűséggel a forgalmi helyzet okozta megpróbáltatások, a megkülönböztető jelzéssel való haladás vagy a betegellátásban való segédkezés okozta plusz stressz faktorok miatt. A válaszadó mentőtisztek és orvosok is nagy arányban tartották magukat túlhajszoltnak, feltehetően a betegellátásban jelentkező nagy felelősség miatt. A másodállások előfordulásának nagy aránya szintén befolyásolta az egészségi állapot megítélését. Azon dolgozók egészségi állapota, akik az OMSZ kötelékén kívül plusz munkát is vállaltak, inkább rossz irányba mutatott, míg azoké, akik nem rendelkeztek másodállással inkább a jó vagy kiváló állapot felé hajlott. Ennek tükrében a másodállással rendelkezők túlhajszoltsága szignifikánsan magasabbnak mutatkozott (p=0,000). A sportolási szokások, valamint a testmozgás gyakorisága szintén befolyással volt a válaszadók egészségi állapotára (p=0,012). Azon dolgozók, akik soha sem sportoltak, lényegesen rosszabbnak ítélték egészségüket, mint alkalmi vagy rendszeres sportot űző társaik. A leggyakoribb testi tünetek vizsgálata során a nemzetközi eredményeknek megfelelően hazánkban is szignifikáns összefüggést mutatott az egészségi állapot önértékelésével a reumatikus nyaki, gerinc- vagy végtagfájdalom (p=0,000) és a fejfájás (p=0,006). A fejfájás továbbá a túlhajszoltsággal is összefüggésben volt (p=0,025). [
]
Fent említett vizsgálat külön kiemelve foglalkozott az egészségkárosodások hátterében fennálló esetleges munkahelyi és egyéni rizikótényezőkkel. A kétváltozós vizsgálatok elvégzését követően elmondható, hogy a vizsgált mintában nem volt összefüggés az észlelt egészségi állapot és az életkor, a nem, az iskolai végzettség valamint az Országos Mentőszolgálatnál eltöltött munkaévek között sem. A sportolás viszont kedvező (protektív) hatást mutatott minden egészségdimenzió esetében. Akik rendszeresen végeztek valamilyen testmozgást azoknál az egészségi állapot önértékelése 1,9-szer (95% CI: 1,2-2,8), a fizikai fittség önértékelése 2-szer (95% CI: 1,3-3,0) és a mindennapi tevékenység egészségügyi problémák miatti akadályozottsága 1,9-szer (95% CI: 1,2-3,1) kedvezőbbnek bizonyult. Az észlelt fizikai tünetek, mint a nyaki, háti és gerincfájdalmak szintén erősen gyengítették az észlelt egészségi állapotot, annak minden dimenziójában. Csakúgy, mint az észlelt alvási problémák, a napközbeni fáradtság, a feszültség érzése, valamint az érzelmi kimerültség. További eredmények elérése céljából klaszteranalízis segítségével a panaszok alapján két klaszterbe osztották a mintát a tünetek (depresszió, kedvetlenség, alvászavar, napközbeni fáradékonyság, szétszórtság, dekoncentráltság) előfordulásának gyakoriságától függően. A második klaszterben az elsőhöz képest gyakrabban fordultak elő a fent említett tünetek. Ezen változók szintén szoros összefüggést mutattak az egészségi állapot szubjektív megítélésével. Azok a dolgozók, akiknél ritkábban voltak megfigyelhetőek pszichoszomatikus panaszok (első klaszter) az egészségi állapot önértékelésében 1,7-szer (95% CI: 1,2-3.3), a fizikai fittség megítélésében 2,9-szer (95% CI: 1,4-5,8) és a mindennapi tevékenység egészségi problémák miatti korlátozottságában 2,1-szer (95% CI: 1,2-4,1) kedvezőbb képet mutattak a másik klaszterhez tartozó munkatársaikhoz képest. A többváltozós elemzések eredményei alapján elmondható, hogy a vizsgált mintában nem volt hatással az észlelt egészségi állapotra a válaszadó neme, életkora és az OMSZ-nál eltöltött éveinek száma sem, ellentétben a fizikai aktivitással. Azon dolgozók, akik életüket zaklatottnak, túlhajszoltnak érezték 2-szer rosszabbnak ítélték általános egészségi és fittségi állapotukat. A mindennapi tevékenységek akadályoztatásában érdekes módon nem volt statisztikailag igazolható szerepe a stressznek. Azonban a válaszadók minél stresszesebbnek ítélték életüket, annál rosszabbnak értékelték egészségi állapotukat. A kapott eredmények alapján elmondható, hogy a mentődolgozók egészségi állapotukat többnyire „csak” megfelelőnek ítélik, életüket túlhajszoltnak és stresszesnek vélik. A feszített munkatempó következményeként körükben nagyarányúak a különböző mozgásszervi panaszok, valamint sajnálatos módon a dohányzás és az alkoholfogyasztás is. Ezen elkeserítő eredmények mielőbbi intézkedéseket tesznek szükségessé. [
]
A mentődolgozók fizikai egészségi állapotával foglalkozó hazai publikációk áttekintését követően áttérnék azokra az irodalmakra, melyek a prehospitális ellátásban dolgozók emocionális megterheléséből adódó problémáinak és azok leküzdésének felderítésére szolgálnak. 
Első ízben a fővárosi mentődolgozók stressz-reakciók által kiváltott pszichés egészségkárosodásainak feltérképezésére készült el 2008-ban egy kutatás, melynek során a budapesti kivonulók érintettségét vizsgálták a Poszttraumás stresszbetegség (továbbiakban PTSD) tekintetében. 100 fő részvételével keresztmetszeti vizsgálatot végeztek, önkéntes, anonim kérdőíves adatfelvétellel, melynek szerves részét képezte a John Briere és Marsha Runtz által kidolgozott Trauma symptom checklist-40, mely az elmúlt két évben átélt traumás élményekkel kapcsolatos tapasztalatokra, tünetekre kérdezett rá. A válaszadási lehetőség nullától háromig terjedt, ahol a nulla jelölés akkor volt helytálló, ha az illető a vizsgált időszak alatt egyáltalán nem tapasztalta az említett tünetet. Hármas értéket akkor jelöltek, ha több mint hat alkalommal érzékelték magukon az adott tünetet a válaszadók. A kérdőív ezen részére kapható minimális pontszám így 0, míg a maximális 99 pont lett. Minél magasabb volt a kapott pontszám, annál magasabb volt a PTSD kialakulásának veszélye. Az adatfeldolgozás Windows SPSS 13.0 statisztikai szoftver segítségével történt. A változók közti összefüggések feltárására khi-négyzet próbát, a változók közti átlagok különbözőségének vagy egyezőségének igazolására T-próbát alkalmaztak. Eredményeiket a kutatók p≤0,05 esetén tekintették szignifikánsnak. A vizsgálat mintájába 14 fő nő és 86 fő férfi került be. Átlagéletkoruk 36 év volt. A válaszadók közül 37 fő gépkocsivezető, 13 fő mentőtiszt, 7 fő rezidens, 5 fő mentőorvos és 1 fő oxyologus szakorvos volt. Átlagosan 9 éve dolgoztak az OMSZ-nál. A megkérdezettek a PTSD teszten átlagosan 19,68 pontot értek el. Legalacsonyabb 0 pontos, legmagasabb 65 pontos tesztek születtek. A kapott pontszámok alapján 3 kategóriába sorolták a válaszadókat. 30 és 40 pont közötti étéket kapott a válaszadók közül 13 fő. 40 pont feletti teszteredménye volt 9 mentődolgozónak. A 30 pont feletti pontszámot elért válaszadók többségét az ipari balesetek, beszorult sérültek látványa, a gyermeksérültek és az erőszakos bűncselekmények sérültjeivel való találkozás viselte meg a legjobban. Nulla pontot a válaszadók 5%-a ért el. A legjellemzőbb tüneteket vizsgálva elmondható, hogy a legtöbben (44 fő) azzal az állítással értettek egyet miszerint nem érzik kipihentnek magukat reggelente. A második leggyakoribb tünet a fejfájás volt (32 fő). A PTSD egyik legjellemzőbb tünete 27 főnél 1-2 alkalommal, 6 főnél 3-6 alkalommal, míg 4 főnél több mint 6 alkalommal fordult elő az elmúlt 2 évben. Egy másik markáns tünete a betegségnek a rémálom, ami 4 dolgozónál 3-6 alkalommal, 3 főnél több mint 6 alkalommal fordult elő a jelzett időszakban. A válaszadók közül 18 fő 3-6 alkalommal érezte magát feszültnek munkája során, míg 4 főnél ez az érzés több mint 6 alkalommal jelentkezett a vizsgált időszakban. Az összefüggéseket vizsgálva a betegség szignifikáns kapcsolatot mutatott a válaszadó nemével. A megkérdezett nőknél a Poszttraumás stressz betegség előfordulásának esélye magasabb volt, válaszadó férfi társaikhoz képest (p=0,003). A beosztás azonban nem befolyásolta a zavar kialakulásának esélyeit. Statisztikailag igazolható összefüggés mutatkozott azonban a megrázó élmények átélése és a PTSD pontszámok között (p=0,000; log.reg). Azok, akiknek volt ilyen tapasztalatuk az elmúlt 2 évben átlagosan 23 pontot kaptak, míg akiknek nem volt ilyen tapasztalatuk a vizsgált időszakban csupán 10,6 pontot értek el átlagosan a teszten. A PTSD kialakulásának esélye nem volt összefüggésbe hozható a válaszadó legmagasabb iskolai végzettségével. A probléma leküzdésére igénybe vett segítség tükrében azonban már találunk érdekes kapcsolatokat. A legtöbb válaszadó a munkatársaival beszélte meg ez irányú problémáit. A kollégák segítségének igénybevétele és a családi állapot között szignifikáns kapcsolat volt (p=0,010), miszerint többségében (75%) az egyedülállók jelölték válaszként ezt a lehetőséget. Kapcsolat volt felfedezhető a nemek és a kollégák segítségét igénybevevők közt is (p=0,032). Ez alapján elmondható, hogy a vizsgált mintában a nők 78%-a beszéli meg inkább kollégáival munkahelyi nehézségeit, a férfiak 48%-ához képest. A válaszadó neme szintén hatással volt a szakmai segítség igénybevételének hajlandóságára (p=0,039). A nők 20%-a nem fordulna szakemberhez problémáinak leküzdése céljából, ha arra lehetősége lenne, míg a férfiaknál ez az arány 63%-os. A külföldi eredményekhez hasonlóan ez a vizsgálat is bebizonyította, hogy a lelki betegségek, azon belül is a Poszttraumás stressz kialakulását tekintve a mentődolgozók fokozott veszélynek vannak kitéve. Ezért pszichés egészségük védelme érdekében nagyon fontos lenne megtalálni olyan intervenciós lehetőségeket, melyeket a dolgozók szervezett formában is elérhetnek. [
]
Utóbbi vizsgálat gondolatmenetét nagyobb, országos mintára kiterjesztve Pék és munkatársai is a mentődolgozók körében előforduló PTSD-t vizsgálták, a problémával való megküzdési mechanizmusok – ezen belül is a káros szenvedélyek - feltérképezésének kiegészítésével. A 2010-ben végzett keresztmetszeti vizsgálat önkényes mintaválasztáson alapuló eljárással az alábbi mentőállomások kivonuló szolgálatot teljesítő dolgozóinak részvételével zajlott: Győr, Pécs, Szeged, Székesfehérvár, Szekszárd, Tapolca, Kecskemét, Ajka és Veszprém. A kutatás mintáját végül 121 fő alkotta. A vizsgálat eszközét alkotó kérdőív szociodemográfiai, munkavégzésre, gyógyszer- és drogfogyasztásra, valamint káros szenvedélyekre vonatkozó kérdéseken kívül, az előbb bemutatott publikációhoz hasonlóan tartalmazta John Briere és Marsha Runtz Trauma symptom checklist-40-ét. A standard kérdőív kiértékelése is ugyanazon a módon történt. A kapott adatok SPSS 15.0 programcsomaggal kerültek feldolgozásra. Az elemzés során khi-négyzet próbát, kétmintás T-próbát és korrelációs analízist használtak a vizsgálat készítői. A kutatás mintáját 10 fő nő és 111 fő férfi alkotta. Átlagéletkoruk 34 év volt és átlagosan 10 éve dolgoztak az Országos Mentőszolgálatnál. A válaszadók PTSD teszten elért átlag pontszáma 18,17 pont volt. Legalacsonyabb 0, legmagasabb 61 pontos tesztek születtek. A betegség alacsony rizikójú (30 pont alatti) csoportjába tartozott a megkérdezettek 81,8%-a, a fennmaradó 18,2% válaszai alapján a PTSD magasabb rizikójú csoportjába került. Közülük is 9 főnél 40 pont feletti eredményeket kaptak a vizsgálat készítői. Jelen felmérésben az előzetes hazai és külföldi vizsgálatoktól eltérően a válaszadó neme nem befolyásolta a betegség alakulását. A vizsgált mintában a nők átlagosan 18,6 pontot, míg a férfiak 18,3 pontot értek el a kérdőív ezen részének kitöltése során. Azok a mentődolgozók, aki saját bevallásuk szerint valamilyen traumatikus élmény elszenvedői voltak az elmúlt 2 évben szignifikánsan magasabb pontszámot értek el a PTSD teszten (19,8 pont), azokhoz a társaikhoz képest, akiknek nem volt ilyen tapasztalatuk (14,17 pont) (p=0,031). A megkérdezettek közül 73 fő igénybe venné szakember segítségét lelki problémáinak megoldása érdekében, ha arra lehetősége lenne, ők magasabb pontszámot (20,05 pont) kaptak a betegség megjelenését vizsgáló teszten, azon kollégáikhoz képest, akik nem élnének ezzel a lehetőséggel (15,31 pont), (p=0,05). Azok a válaszadók, akik a vizsgált időszakban megrázó események szemtanúi voltak szignifikánsan többen fordultak problémáikkal családjukhoz (p=0,002) vagy kollégáikhoz (p=0,003). A mintában 8 fő használt elalváshoz, stresszoldáshoz valamilyen gyógyhatású készítményt. Közülük 2 fő szedett altatót és nyugtatót, 4 fő csak nyugtatót és 2 fő rendszeres alkoholfogyasztónak vallotta magát. A szerhasználók szignifikánsan magasabb pontot értek el a PTSD teszten nem fogyasztó társaikhoz képest (p<0,001). Ennek megfelelően a PTSD alacsonyabb rizikójú csoportjában szignifikánsan kevesebb volt a szerhasználó (p=0,001). Ezek a válaszadók nagyobb arányban vennék igénybe szakember segítségét (p=0,018). A megkérdezettek között 48 fő dohányzott rendszeresen. Ezen káros szenvedély megléte nem befolyásolta a betegség fennállását vizsgáló teszten elért eredményt. A vizsgált mentődolgozók közül 17 fő rendszeres alkoholfogyasztónak vallotta magát. Ez az önpusztító magatartás sem volt befolyással a PTSD teszten elért pontszámra. A megkérdezettek közül 28 fő használt már élete során valamilyen illegális kábítószert. A szert kipróbálók átlag életkora bizonyíthatóan alacsonyabb volt, azokhoz a társaikhoz képest, akik még soha nem éltek drogokkal (p<0,001). A betegséggel nem volt összefüggésbe hozható a kábítószer-fogyasztás (p=0,061). Ez a kutatás rámutatott arra a problémára, hogy a mentődolgozók többsége nem megfelelő megküzdési mechanizmusokat alkalmaz a munkája során felmerülő problémák leküzdésére, ennek érdekében szerevezett formában történő szakszerű problémamegoldásra lenne szükség. [
]
2.2. Nemzetközi kutatások főbb tudományos eredményei

A nemzetközi irodalmak áttekintése során számos specifikus, kifejezetten a sürgősségi ellátásban dolgozók egészségi állapotára fókuszáló vizsgálattal találkozunk, mind a fizikai, mind a pszichés állapot tekintetében.

A mentális zavarok térhódítását igazolva sok kutatás készült a témában, kifejezetten a mentődolgozókra fókuszálva. Egy 2004-es angol kutatás a segítő személyzet érintettségét nézte a PTSD, a depresszió és a szorongás terén. Ennek során 1.029 kiküldött kérdőívből 617 érkezett vissza értékelhető formában. Két alkalommal kérdezték meg a dolgozókat, 3 hét különbséggel. Végül 194 fő sürgősségi osztályon (SBO) dolgozó és 380 mentődolgozó került be a mintába (N=574), 513 férfi és 91 nő. A válaszadók átlag életkora 39,58±10,60 év volt. A kérdőív tartalmazta Posttraumatic Diagnostic Scalet (PDS) és a Hospital Anxiety and Depression Scale-t (HADS). A vizsgált mintában a PTSD előfordulásának aránya 22%-os volt. A mentődolgozóknál nagyobb volt a betegség megjelenésének aránya, mint a sürgősségiseknél (p<0,05). Nemek tekintetében a Posttraumás stresszbetegség nagyobb százalékban érintette a megkérdezett férfiakat (23%), mint a vizsgált nőket (15%), (p<0.005). A depressziónál és a szorongásnál nem figyeltek meg efféle összefüggést. Ennek kapcsán a vizsgálat készítői úgy vélték, hogy a nők jobb szociális kapcsolatainak feltérképezésére és hatásosabb cooping mechanizmusainak megítélésére további vizsgálatokra lenne szükség. A tolakodó élmények aránya mentődolgozóknál az első vizsgálat során 62,4%-os volt, másodszorra 45,8%-os arányt mértek. A sürgősségin dolgozóknál ezek az adatok: 55,8% és 43,9% voltak. A két csoport összehasonlításában p<0,05 eredmény született. 10-ből 1 embert érintett a depresszió problémája a mintában és 22%-os volt a szorongás előfordulási aránya. A megkérdezett mentődolgozók átlagosan 5,2 pontot, míg az SBO-n dolgozók 5,6 pontot kaptak a HAD-skálán. Szorongás vizsgálata során 7,9-8,6 volt a pontok aránya. A kapott adatok a magyarországi értékeknek megfelelőek voltak, habár nagyobb elemszámnál biztosabb összefüggéseket vonhattak volna le. [
]
A sürgősségi betegellátásban dolgozóknak sokszor nagyobb távolságokon vagy akár több lépcsőn fel-le kell emelni, cipelni betegeket és súlyos felszereléseket. Ezért az emelések során előforduló esetleges váz-, izomrendszeri sérülések és károsodások elkerülése végett a mentődolgozóknak megfelelő szilárdságú és rugalmasságú hát és derék izomzattal kell rendelkezniük. A pittsburghi egyetem 2005-ben mentődolgozók hát sérülésének előfordulását és körükben a krónikus hátfájdalom rizikótényezőinek ismeretét mérte fel. A felmérés helyszíne a nyugat pennsylvaniai regionális mentődolgozó konferencia volt, ahol a résztvevő 90 fő mindegyikét megkérték, hogy egy 4 pontos Likert skálán jelölje be mennyire érzi erősnek hát- és derékizmait a mindennapi mentőmunka elvégzéséhez. A vizsgálat azon résztvevőinek, akik az elmúlt 6 hónapban derékbántalmakról számoltak be egy 1-10-ig terjedő vizuális analóg skálán be kellett jelölniük fájdalmuk erősségét. Minden résztvevőnek megmérték a testsúlyát és a testmagasságát, melyből aztán a vizsgálat készítői kiszámolhatták a BMI-jüket. Utána különböző gyakorlati tesztek elvégzésére került sor. Az alanyoknak hanyatt kellett feküdniük egy vizsgálóasztalon, amíg egy szakember megmérte az alsó végtag passzív nyújthatóságát annak megemelésével. Ez a teszt kiválóan alkalmas a csípőízület rugalmasságának, esetleges fájdalmának és az ágyéki gerincsérv előfordulásának kimutatására. A nyújtás akkor ért véget, amikor a pozíció már kellemetlenné vált a páciensnek, vagy a lágyéki gerinc elemelkedett a talajtól. Átlagosan 80-900-os szögnél volt normálisnak mondható ez az érték. Egy másik vizsgálat során a résztvevőknek hason kellett feküdni, csípőjük alá egy lapos tárgyat helyeztek, majd előre nyújtott karral el kellett emelkedniük a vizsgálóasztaltól. Ezt a pozíciót a lehető leghosszabb ideig kellett kitartaniuk. A normál hátizomerőt 1 perces időtartamnál állapították meg. A kapott adatok értelmezéséhez t-próbát, logisztikus regressziót használtak, melyeket SPSS 11.0 statisztikai szoftver segítségével végeztek el. A szignifikancia szintet p<0,05-nél állapították meg. A vizsgálat elemszámát 90 fő alkotta, 58,8%-uk volt férfi. 63,7%-uk első sorban mentőmunkát végzett, 16,3% önkéntes volt, míg 14,8% volt tűzoltó. Nemek tekintetében az eredmények a következő képpen alakultak. A női válaszadók átlagos testmagassága 1,6 méter, testsúlya 76,5 kg, BMI-je 28 kg/m2, jobb láb emelése 61,90, bal láb emelése 64,30 volt, a pozíciót átlagosan 37,4 másodpercig tudták megtartani. A férfi mentősök átlagos testmagassága 1,7 méter, testsúlya 94,3 kg, BMI-je 30,7 kg/m2, jobb láb emelése 47,40, bal láb emelése 50,50 volt, a pozíciót pedig átlagosan 37,8 másodpercig tudták megtartani. A két nem között nem volt szignifikáns eltérés a fent említett paraméterek egyikében sem. A fizikális tesztek mellett minden résztvevőnek három életmóddal és egészségi állapottal kapcsolatos kérdést is feltettek. Ezek alapján elmondható, hogy sem a férfiak, sem a nők testmozgási gyakorisága nem haladta meg a heti háromnál több sporttevékenységet. Mindkét nem képviselői átlagosan napi egy, orvos által felírt gyógyszert szedtek. A megkérdezettek 47,8%-ának volt hát – vagy derékpanasza az elmúlt 6 hónapban. 39,1%-uk ezt a problémát a mentőmunkának tulajdonította. Fájdalmukat egy 1-10-ig terjedő vizuál analóg skálán átlagosan 4,7-nek értékelték. 13%-uk maradt távol munkavégzéstől ezen panaszai miatt és több mint felük jelezte, hogy problémája akadályozza a mindennapi teendők elvégzésében. Sajnálatos módon a hátfájás megléte egyik mért paraméterrel (életkor, testmagasság, testsúly, BMI, lábtesztek eredményei) sem volt statisztikailag igazolható módon összefüggésbe hozható. A hátfájdalom nagyon sok szakmában gyakori panasz, kezelése költséges és hosszú időre munkaképtelenné tudja tenni az embert. Ennek megelőzése és kezelése céljából a felmérés készítői prevenció flexibilitást fokozó programok bevezetését javasolják, jelen vizsgálat kiterjesztésén túl. [
]
Egy 1500 fős (össz-populáció 4.000 fő) random mintán készült 2005-ös, svéd mentődolgozók körében végzett keresztmetszeti vizsgálat a sürgősségi betegellátásban végzett megerőltető munka és a dolgozók körében előforduló nyak-váll és derék fájdalmak közti összefüggéseket hivatott feltérképezni. Az adatfelvétel kérdőíves módszerrel történt, amely szociodemográfiai-, dohányzásra-, sportolási szokásokra és munkavégzésre vonatkozó kérdéseket tartalmazott. A muszkuloszkeletális problémákat tekintve a válaszadóknak el kellett dönteniük, hogy az elmúlt 12 hónapban nyaki vagy derékproblémái jelentkeztek-e panasz formájába, e miatt csökkenteni kellett-e aktivitásukat, esetlegesen távol kellett maradniuk munkavégzésüktől? A kapott adatokat SPSS 11.5 programmal elemezték, melynek során leíró statisztikát, két-mintás T-próbát, khi-négyzet próbát és Mann-Whitney tesztet alkalmaztak. A nemek megoszlása szerint a válaszadók 20%-a volt nő, 80%-a pedig férfi. Utóbbiak átlagosan 15 éve végeztek mentőmunkát. Meglepő módon a női dolgozók körében magasabb volt a dohányzás előfordulásának aránya (p<0,001). A váz-, izomrendszeri problémák tekintetében csak egyetlen csoportban született szignifikáns eredmény, ennek fényében a nők körében többen voltak, akiknek nyak és váll problémái voltak az elmúlt egy évben (p=0,047). Nőknél a csökkent fizikai aktivitás előfordulása szignifikáns összefüggést mutatott a kényelmetlen pozícióban való munkavégzéssel és a nehéz tárgyak emelésével (p<0,001) továbbá a szociális támogatással (p<0,001). A derékfájdalmak szintén összefüggésben voltak a mentőállomáson való várakozással és a kényelmetlen munkakörülményekkel (p<0,001). Jelen vizsgálat erőssége reprezentativitásában rejlett, mely alapján elmondható, hogy a mentőmunkában dolgozók a munkakörülményeik miatt (kényelmetlen pozíció, hosszú várakozási idő az állomásokon, nehéz tárgyak emelése, stb.) magas rizikójú csoportnak tekinthetők a nyak/váll és deréktáji problémák előfordulását illetően. Ennek fényében a vizsgálat készítői esetlegesen a mentőautók és az állomások felépítésének újragondolását javasolnák a problémák megelőzése és kezelése céljából. [
]
Egy svéd eset-kontroll vizsgálat az általam elvégzett felméréshez hasonlóan az SF-36 általános egészségi állapotra vonatkozó kérdőívet alkalmazta (ugyan nem egészségügyben dolgozók között) célzott váz-, izomrendszeri vizsgálatokkal kiegészítve, egy 8 éves utánkövetéssel. 1989-ben történt meg az első felmérés egy 18 és 59 év közötti dél-svédországi mintán, mely a váz- és izomrendszeri problémák és a munkakörülmények kapcsolatát hívatott vizsgálni, annak fizikai, szervezeti és pszicho-szociális aspektusaiban. Ennek esetcsoportját olyan résztvevők alkották, akik a vizsgálat ideje alatt (1988. aug.-1989. okt.) orvosuknál nyak vagy háti panaszokkal jelentkeztek. Őket részletesen kivizsgálták, kitöltették velük a skandináv tesztet (NMQ), valamint munkavégzésre vonatkozó kérdésekre is válaszoltak. A kontrollcsoportot random módon az átlag munkásosztályból választották. [
] A 8 évvel későbbi utánkövetés során arra voltak kíváncsiak, hogy a diagnosztizált betegek és a kontrollcsoport egészségi állapota miként változott. Vajon azok a résztvevők, akik már tudtak a betegségükről jobban odafigyeltek egészségükre? Ebben az esetben is a váz-, izomrendszeri vizsgálatok kifejezetten a nyak, váll és/vagy a kar problémáira koncentrálódtak, annak függvényében, hogy: a válaszadó nem jelzett problémát, enyhe panaszai voltak vagy súlyos fájdalmakról számolt be az adott testrészt illetően. Ezen panaszok felderítésére a skandináv muszkuloszkeletális kérdőív eredeti, 1987-es változatát használták, melyre az elmúlt 6 hónapban előforduló problémák alapján kellett válaszolnia a résztvevőknek. A felmérés esetcsoportját mindkét alkalommal 79 fő, míg a kontrollcsoportot 457 fő alkotta. A kapott adatokat leíró statisztikával, Pearson-féle khi-négyzet próbával és lineáris regressziós analízissel elemezték. A szignifikancia szintet p<0,05-nél határozták meg. Az elemzéseket SPSS 11.5.1 statisztikai szoftverrel végezték. Mindkét csoportban szignifikánsan csökkent a dohányzók előfordulásának aránya (p=0,001), kettejük közül is az esetek között volt kevesebb olyan személy, aki élt ezzel a káros szokással. A munkavégzés aránya az esetcsoportban szignifikánsan alacsonyabbnak bizonyult (p<0,001), nagy valószínűséggel a probléma miatti munkaképtelenségből fakadóan. Egészségi állapotukat nem meglepő módon azok a kontrollok jelölték a legjobbnak, akik nem számoltak be semmi féle nyak illetve vállproblémáról, ennek megfelelően a diagnosztizált esetek pedig a legrosszabbnak. Ezen adatok is bizonyítják, hogy a mozgásszervi rendellenességek és a rokkantság foka egyenes arányban van az egyén egészségi állapotának szubjektív megítélésével. [
]
Nordic Musculoskeletal Questionnaire
Az eredeti felmérésben általam használt másik kutatási eszköz (melynek eredményei sajnos jelen dolgozat terjedelmének korlátozottsága miatt nem kerülnek bemutatásra) a Nordic Musculoskeletal Questionnaire (NMQ) – Skandináv váz-, izomrendszeri kérdőív volt, melyet eredetileg Kuorinka és munkatársai 1987-ben validáltak. Az eredeti kérdőív kitölthető volt: a megkérdezett által és interjú formájában is. Két fő cél köré csoportosultak a kérdések: a mozgásszervi problémák ergonómiai és foglalkozás egészségügyi kontextusainak feltárására. Jelen eszköz a legszélesebb körben alkalmazható a dolgozó népesség (kisebb mértékben az átlagnépesség) vizsgálatára. [
] Ausztrál népességre való kiterjesztett adaptációját 2009-ben publikálták (Extended Version of the Nordic Musculoskeletal Questionnaire – NMQ-E). Ez az eredeti változat kiterjesztett, leegyszerűsített formája (táblázat), melyet saját kutatásomban is használtam. Jelen eszköz 9 testtájon előforduló problémákat (fájdalmakat, tüneteket, panaszokat) térképez fel, régiónként 11 eldöntendő kérdés (dichotóm: igen-nem válaszlehetőségek) segítségével, kiegészítve gyógyszerhasználatra és betegszabadságra, munkától való távolmaradásra vonatkozó kérdésekkel. A validálás alanyainak vidéki és fővárosi BSc-s ápoló hallgatókat választottak (az eredeti gyakorlatnak megfelelően) (N=373). A keresztmetszeti vizsgálat adatfelvétele 2 alkalommal történt önkitöltős módszerrel 24 óra alatt, 3 nap múlva pedig egy interjú segítségével, melyet a szerzők, gyógytornászok és olyan személyek készítettek, akiknek volt már váz-, izomrendszeri problémájuk. Ezzel bizonyítva az önbevallással kapott adatok érvényességét. A kapott adatokat SPSS 15.0 statisztikai szoftver segítségével elemezték ki, melynek során intra-class korrelációt és Wilcoxon-tesztet végeztek. Jelen tanulmánnyal sikeresen tesztelték a NMQ megbízhatóságát, mely önkitöltős változatban és személyes interjú során is releváns adatokat hozott. [
] Az eszköz megbízhatóságát és sokszínűségét támasztja alá, hogy már portugál (Carvalho et al., 2010), holland (Hildebrandt et all., 2010) és görög mintára is adaptálták. 
2.3. Szakirodalmi összegzés 

Irodalmi áttekintés eredményeként megállapítható, hogy magyar viszonylatban igenis helye van vizsgálatomnak, mivel a mentődolgozók egészségi állapotának feltérképezésére csak nagyon kevés publikációt találunk, melyek többségében a mentális betegségek (PTSD, depresszió, kiégés) előfordulásával foglalkoznak, háttérbe szorítva a fizikai és általános egészségi állapotot, problémákat. A nemzetközi irodalmak alátámasztották elképzelésemet, miszerint a sürgősségi ellátásban dolgozók – jelen esetben az OMSz alkalmazottai – nagy fokú egészségkárosodási kockázattal rendelkeznek, főként a váz-, izomrendszeri elváltozásokat illetően. A hazai népesség egészségi állapotának feltérképezése rendszeres és nagy múltra tekint vissza. Ezt a periodicitást a változások nyomon követése érdekében jó lenne kiterjeszteni a magyar mentődolgozók specifikus populációjára is. 

Ezek tükrében fogalmazódott meg bennem a vizsgálni kívánt kérdések köre, miszerint mennyiben befolyásolja a mentődolgozók egészségi állapotának önértékelését az Országos Mentőszolgálatnál eltöltött munkaévek, a másodállás megléte és a sportolási szokások, valamint, hogy mennyiben tükrözik az objektív mutatók a szubjektív megítélést.

2.4. Főbb alapfogalmak és egyéb meghatározások

Egészség: a WHO 1946-os holisztikus definíciója alapján
„Az egészség a teljes testi, lelki és szociális jólét állapota, és nem csupán a betegség vagy fogyatékosság hiánya”.[
]

Az egészséget a mindennapi élet erőforrásainak tekintjük, nem pedig céljának. 

Az ENSZ definíciója szerint „az egészség megőrzése olyan fogalom, amely az egészséget elősegítő életmód, és az ezt ösztönző társadalmi, gazdasági, környezeti és személyes tényezők támogatását öleli fel”. 

3. Vizsgálati anyag és módszer

3.1. Mintaválasztás módjának meghatározása

Kutatásomat a 2012. október és december közé eső időszakban, a szükséges írásos engedélyek beszerzését követően (OMSz főigazgatói, régióvezetői engedélyek), a Nyugat-dunántúli és az Észak-magyarországi régió mentőállomásainak részvételével végeztem. A vizsgálatban mind a 6 megye Borsod-Abaúj-Zemplén, Heves, Nógrád, Győr-Moson-Sopron, Vas és Zala megye, mind a 65 állomásával részt vett. Az etikai szabályok betartása mellett, minden vizsgálatban részt vevő dolgozó a kutatás elvégzése előtt tájékoztatást kapott a vizsgálat lényegéről, és kérdéseket tehetett fel a kutatással kapcsolatban. 
A kutatás típusa: keresztmetszeti kérdőíves felmérés.
Célcsoport: a vizsgált állomásokon kivonuló szolgálatot teljesítő, 18. életévét betöltött mentődolgozók, akik minimum egy éve az OMSz kötelékében dolgoznak.
3.2. Adatgyűjtési módszerek és eszközök

Felmérésem önkéntes alapon, anonim, önkitöltős, nyitott és zárt kérdéseket tartalmazó, saját kérdőív segítségével történt (kutatási asszisztensek segítségével), melynek szerves részét képezte az SF-36 kérdőív (Czimbalmos és mtsai., 1999) és a Skandináv váz-, izomrendszeri kérdőív – NMQ (Kuorinka és mtsai., 1987). A kutatási eszköz e mellett tartalmazott még szociodemográfia, munkavégzésre, szabadidős tevékenységekre, fizikai egészségi állapotra és káros szenvedélyekre vonatkozó kérdéseket. 
Mintaválasztásomat a Cohran-formula alapján, reprezentatív módon végeztem (Cochran, 1977; Bartlett et al, 2001), melynek megfelelően a kevesebb, mint 5%-os hibahatár (95%CI) eléréséhez szükséges 60%-os válaszadási arányt állapítottam meg. Ez esetemben minimum 630 főt jelentett. 

Az Észak-magyarországi régióba összesen 650 db kérdőív került kiküldésre, míg a Nyugat-dunántúliba 400 db. A megyénként való kérdőívkiosztás a mentődolgozók létszámával arányosan történt. Összesen 810 db kérdőív érkezett vissza értékelhető formában (77%-os válaszadási arány), így a vizsgálat végső elemszáma N=810 lett. (I. számú melléklet)
3.2.1. SF-36 kérdőív:

Kutatásom eszközeként a hazai viszonylatban 1999-ben adaptált Short Form-36 (SF-36) nevű kérőívet használtam, amely a funkcionális és percepcionális egészségmodellen alapul. A funkcionális egészségmodell lényege, hogy az egyén milyen tevékenységek elvégzésére képes, ezáltal mennyire tud részt venni a társadalom életében. Világszerte nagyszámú kérdőív került kifejlesztésre az egészségi állapot felmérésére, melyek végül két nagyobb csoportba szerveződtek: egyesek a betegek általános állapotát mérik fel, míg mások konkrét betegségekhez kapcsolódnak. Az egészségügyi szolgáltatások eredményességének számszerűvé tételét kívánta megcélozni a bostoni Medical Outcomes Trust szervezete, amikor is kifejlesztette az SF-36 egészségügyi kérdőívet, melyet egy Egészségi Állapotfelmérő Tanulmány előzött meg. Az eszköz 36 kérdést tartalmaz melyek a válaszadók saját egészségükről alkotott véleményét hivatottak felmérni, azokat 8 dimenzióba csoportosítva. 

Ezek a dimenziók a következők:

1. Fizikai működés (FM): korlátozás a hétköznapi tevékenységekben – 10 tétel
2. Fizikai szerep (FS): testi egészség miatt a szokásos tevékenység mennyiségének és végzése idejének csökkenése, nehézségek árán való elvégzése vagy teljes elhagyása – 4 tétel
3. Testi fájdalom (TF): testi fájdalmak és azok hatása a munkavégzésre (munkahelyen és otthon) – 2 tétel
4. Általános egészség (ÁE): egészségi állapot jellemzése, beállítódások az egészséggel kapcsolatban – 5 tétel
5. Vitalitás (V): életerő, lelkesedés, kimerültség, fáradtság – 4 tétel
6. Szociális működés (SM): kapcsolat változása és intenzitása testi-lelki egészség miatt családdal, barátokkal – 2 tétel
7. Érzelmi szerep (ÉS): lelki egészség miatt a szokásos tevékenység mennyiségének és végzése idejének csökkentése, nehézségek árán való végzése – 3 tétel
8. Mentális egészség (ME): idegesség, kedvetlenség, nyugodtság és békesség, szomorúság és kedvetlenség, boldogság – 5 tétel
E dimenziók közé a kérdőív utolsó kérdése nem sorolható be, nevezetesen a jelenlegi egészégi állapot összehasonlítása az egy évvel korábbi állapottal. 

· Egészségváltozás: az egészségi állapot változása az egy évvel korábbihoz viszonyítva – 1 db kérdés 
Az egyes kérdésekre kettő, három, öt illetve hat válaszlehetőség közül lehetett választani. Minden válaszlehetőség meghatározott pontértékkel bírt. Ezt követően az egyes kérdéscsoportokra adott pontszámokból átlagértéket számítottam, ez adta az adott dimenzió pontértékét. A kapott pontértékek alapján minden dimenzió 0 és 100 közötti értéket vehet fel, amelyben a magasabb érték jobb állapotot jelent. A kapott értékek alapján megállapítható, hogy minél magasabb össz-pontszámot ér el a válaszadó, annál egészségesebbnek érzi magát, korlátozottsága annál kisebb. A gyakorlati tapasztalatok alapján elmondható, hogy a kérdőív használata egyszerű, gyorsan kitölthető, akár idősebb személyek által is. Megbízható, mivel jól méri a funkcionális állapotot, a testi és szellemi jóllétet. Egészséges és beteg emberek között is nagyon jól alkalmazható. Akár ismételten is használható a változások feltérképezésének céljából, valamint nemzetközi összehasonlításokra is alkalmas eszköz. [4]
3.3. A vizsgált változók ismertetése
· A kutatás függő változói: egészségi állapot szubjektív megítélése (SF-36 dimenziói)
· A vizsgálat független változói: szociodemográfiai tényezők (nem, életkor, lakóhely stb.), munkavégzés (beosztás, munkában eltöltött idő stb.), szabadidős tevékenységek; BMI
3.4. Statisztikai elemzés módja
A kapott adatokat SPSS 20.0 statisztikai szoftver segítségével elemeztem, melynek során leíró (átlag, gyakoriság számítást) és összefüggést feltáró matematikai statisztikai eljárásokat használtam. A normalitás vizsgálat Kolmogorov-Smirnov teszttel történt (III. számú melléklet). Ennek megfelelően a változók közti összefüggések felderítésére khi-négyzet próbát, a változók közti átlagok különbözőségének vagy egyezőségének szignifikáns mivoltát igazolandó Mann-Whitney és Kruskal-Wallis-próbákat végeztem. E mellett alkalmaztam még korreláció analízist és lineáris regressziós elemzést is. A kapott eredményeket p≤0,05 esetén tekintettem szignifikánsnak. 
3.5. A vizsgálat korlátai

Törekedtem a lehető legszélesebb körű irodalmi áttekintésre, ám ennek során minden bizonnyal maradtak ki a kutatás szempontjából fontos és releváns információt tartalmazó publikációk, melyek a dolgozat terjedelmi korlátai miatt sem kerülhettek be a feldolgozás során.

A kérdőív tartalmaz kényes témákat boncolgató kérdéseket is (dohányzási és alkoholfogyasztási szokások), melyeket minden bizonnyal nem mindenki válaszol meg szívesen. Ezek megválaszolása során nagy valószínűséggel a valós adatok egy része elhallgatásra került. 

A kérdőívben feltett kérdések többségére szubjektív válaszokat adtak a mentődolgozók, mely így saját véleményüket tükrözi leginkább, ami nagyban befolyásolja az eredmények hitelességét. Ennek fényében a lehető legszélesebb körű objektivitásra törekedtem a feldolgozás és az értékelés során.

Megjelenhet kutatásomban továbbá centrális tendenciákból fakadó torzítás is, az ötfokozatú Likert-skála használata miatt, ahol a válaszadóknak lehetőségük volt egy középső érték megválasztására ezzel akár elkerülve a tényleges véleménynyilvánítást. 

A pontosabb és biztosabb összefüggések feltérképezése végett szükséges lenne az alanyok nyomon követése, akár egy longitudinális kohorsz vizsgálat keretén belül. 
4. Eredmények
4.1. Szociodemográfiai adatok
A vizsgálatban részt vevő 810 fő 63,8%-a (517 fő) az Észak-magyarországi-, míg 36,2%-a (293 fő) a Nyugat-dunántúli régió mentődolgozója – összes kivonuló ÉMR: 923 fő; NYDR: 636 fő. 

A két régió lakosságszáma a 2012. január 1-i KSH adatok alapján (kivonuló szolgálat által ellátottak létszáma): ÉMR: 1.182.530 fő, NYDR: 993.439 fő. 

A válaszadók megyénkénti megoszlása a következő képpen alakul: Borsod-Abaúj-Zemplén megye: 31,2% (253 fő) – összes kivonuló: 47% (535 fő), Heves megye: 20,1% (163 fő) – összes kivonuló: 70% (235 fő), Nógrád megye: 12,5% (101 fő) - összes kivonuló: 66% (153 fő), Győr-Moson-Sopron megye: 15,7% (127 fő) - összes kivonuló: 56% (228 fő) , Vas megye: 6,5% (53 fő) - összes kivonuló: 30% (181 fő), végül Zala megye: 14% (113 fő) - összes kivonuló: 50% (227 fő). (A dolgozók állomásonkénti megoszlását a II. számú mellékletben)
A nemek megoszlását tekintve a vizsgált személyek 4,9%-a (40 fő) nő, míg 95,1%-a (770 fő) férfi. 

A vizsgált dolgozóknak több mint fele él házastársi kapcsolatban (57%; 464 fő), 19,5%-nak (158 fő) partnerkapcsolata vagy élettársi viszonya van, 15% (122 fő) egyedülálló, 8% (64 fő) elvált, és csupán 0,5% (2 fő) jelölte családi állapotának azt, hogy özvegy. A társas kapcsolatokat tekintve a kategóriák összevonásával elmondhatom, hogy a válaszadók többsége (77%; 622 fő) él kapcsolatban (házas, vagy élettársi viszony), míg 23% (188 fő) egyedülálló (egyedülálló, elvált, özvegy).
A többség (61%; 499 fő) városban él, 38% (304 fő) faluban lakik, csupán a válaszadók 1%-a (7 fő) jelölte lakhelyének a fővárost. 

Iskolai végzettségüket tekintve a legtöbben érettségivel rendelkeznek (55%; 446 fő). 23%-uknak (183 fő) szakmunkásképzői/szakiskolai; 16%-uknak (132 fő) főiskolai; 4%-uknak (31 fő) szakközépiskolai (érettségi nélkül) bizonyítványa van, csupán 1% (11 fő) végzett egyetemet és 7 főnek (0,5%) csupán 8 általános iskolai osztálya (vagy annál kevesebb) van. 
Szakképesítését tekintve a vizsgált mentődolgozók többsége (37%; 300 fő) mentő-szakápoló, 35,5% (288 fő) rendelkezik elsősegély minimum „állomás-vizsgával”, 13%-uk (106 fő) mentőápoló, 1% (6 fő) sürgősségi szakápoló, 0,5% (3 fő) intenzívterápiás szakápoló. Mivel a szakmacsoportos továbbképzések alapján is egy kategóriába tartoznak, továbbiakban én is egy csoportba soroltam a mentőápolókat és mentő-szakápolókat (50%; 406 fő), valamint alacsony részvételi arányuk miatt a sürgősségi és intenzív terápiás szakápolók 9 fő (1%) is egy csoportba kerültek. A válaszadók 5%-a (44 fő) egyáltalán nem rendelkezik semmilyen szakképesítéssel. A mentődolgozók szociodemográfiai jellemzőinek régiós megoszlását az 1. táblázat szemlélteti.
	Szociodemográfiai mutatók
	Régió
	Sig. (p)

	
	ÉMR 

(n=517)
	NYDR 

(n=293)
	

	Nem
	Férfi
	495 fő (96%)
	275 fő (94%)
	0,233

	
	Nő
	22 fő (4%)
	18 fő (6%)
	

	Lakóhely
	Főváros
	3 fő (0,6%)
	4 fő (1,5%)
	0,447

	
	Város
	316 fő (61,2%)
	183 fő (61,5%)
	

	
	Falu
	198 fő (38,2%)
	106 fő (37%)
	

	Családi állapot
	Egyedülálló, elvált, özvegy
	124 fő (24%)
	64 fő (22%)
	0,488

	
	Párkapcsolat, Házas
	393 fő (76%)
	229 fő (78%)
	

	Életkor (átlag)
	41±10 év
	39±9 év
	0,005

	Legmagasabb iskolai végzettség
	8 ált. vagy annál kevesebb
	1 fő (0,2%)
	6 fő (2%)
	0,018

	
	Szakmunkásképző / Szakiskola
	117 fő (23%)
	66 fő (22%)
	

	
	Szakközépiskola
	18 fő (3,5)
	13 fő (4,5%)
	

	
	Érettségi
	300 fő (58 %)
	146 fő (50%)
	

	
	Főiskola
	74 fő (14,3%)
	58 fő (20%)
	

	
	Egyetem
	7 fő (1%)
	4 fő (1,5%)
	

	Szakképesítés
	Állomásvizsga
	189 fő (36,5%)
	99 fő (34%)
	0,317

	
	Mentőápoló / Mentő-szakápoló
	255 fő (49%)
	151 fő (51%)
	

	
	ITO / SBO szakápoló
	4 fő (0,7%)
	5 fő (1,7%)
	

	
	Nincs szakképesítés (nem jelölt meg)
	69 fő (13,2%)
	38 fő (13%)
	


1. táblázat A mentődolgozók szociodemográfiai mutatói a két régióban
4.2. Munkavégzésre vonatkozó adatok
Az Országos Mentőszolgálatnál eltöltött éveik alapján a megkérdezettek átlagosan 14±10 éve dolgoznak mentőszemélyzetként. Legkevesebb egy éve, legrégebben 39 éve vannak a cégnél.
Beosztás, azaz képzettség szerint a vizsgált személyek nagy része, 47% (378 fő) mentőápolóként, 39% (318 fő) gépkocsivezetőként, 13% (104 fő) mentőtisztként dolgozik. Oxyologusi és mentőorvosi végzettséggel egyaránt 0,5%-uk (4-6 fő) rendelkezik. Feladatkörüket tekintve, valamint az egyes csoportokban való alacsony elemszám miatt, ezen tényező alapján újrakódoltam a dolgozókat: gépkocsivezetők csoportja, mentőápolók csoportja és egy külön csoportba kerültek a mentőtisztek, orvosok és oxyologusok (14%; 114 fő).
Mivel a mentőtisztek és oxyologusok/mentőorvosok esetében adott a gépjármű típusa, amin szolgálatot teljesítenek (eset/roham kocsi), ezért azt, hogy egyes dolgozók mely járművön dolgoznak legtöbbet, a fennmaradó két beosztás tekintetében vizsgáltam csak. A mentőápolók többsége legtöbbször mentőgépkocsin teljesít szolgálatot (53%; 202 fő). Közülük 35,5% (135 fő) többnyire eset- vagy rohamkocsin dolgozik; 10,4% (40 fő) főként KIM-es kocsin, míg 0,1% (1 fő) egyéb (mentőhelikopter) mentőgépjárművön menti az életeket. A gépkocsivezetőknél ugyanez a tényező a következő képpen alakul: főként mentőgépkocsin: 56% (179 fő); KIM-en: 11% (35 fő), eset/rohamkocsin: 32% (102 fő) és gyermek-rohamkocsin: 0,6% (2 fő) dolgozik. 

A mentődolgozók több mint fele (54,6%; 442 fő) rendelkezik másodállással OMSz-os munkája mellett. 67%-uk (296 fő) csak fizikai, 26%-uk (115 fő) csak szellemi, míg 7%-uk (31 fő) fizikai és szellemi munkát is végez. A második munkahellyel is rendelkezők 68%-a (302 fő) ezen állása is egészségügyi munkát takar, míg a másik 32% (140 fő) főállása mellett nem ezen a területen tevékenykedik. 
A dolgozók főállásban átlagosan 167±14 órát dolgoznak egy hónapban (minimum: 40, maximum: 240 óra). A minta másodállással rendelkező része átlagosan 76±38 órát dolgozik pluszban havonta, főállása mellett (minimum: 8, maximum: 240 óra).
A válaszadók munkavégzéssel kapcsolatos mutatóit a 2. táblázat ábrázolja.

	Munkavégzésre vonatkozó adatok
	Régió
	Sig. (p)

	
	ÉMR

(n=517)
	NYDR

(n=293)
	

	OMSZ évek (átlag)
	15±10
	13±9
	0,013

	Beosztás
	Gépkocsivezető
	210 fő (41%)
	108 fő (37%)
	0,377

	
	Mentőápoló
	240 fő (46%)
	138 fő (47%)
	

	
	Mentőtiszt, Orvos, Oxyologus
	67 fő (13%)
	47 fő (16%)
	

	Melyik menőegységen vonul a legtöbbet
	Mentőgépkocsi
	267 fő (52,4%)
	117 fő (40%)
	0,024

	
	Kiemelt MGK
	46 fő (9%)
	31 fő (10,5%)
	

	
	Eset/Roham
	201 fő (39%)
	143 fő (49%)
	

	
	Gyerek - roham
	2 fő (0,4%)
	2 fő (0,5%)
	

	
	Egyéb
	1 fő (0,2%)
	0 fő (0%)
	

	Másodállás
	Van
	272 fő (53%)
	170 fő (58%)
	0,137

	
	Nincs
	245 fő (47%)
	123 fő (42%)
	

	Másodállás típusa
	Fizikai
	186 fő (68%)
	110 fő (65%)
	0,066

	
	Szellemi 
	73 fő (27%)
	42 fő (25%)
	

	
	Fizikai 

és szellemi
	13 fő (5%)
	18 fő (10%)
	

	Másodállás egészségügyi
	Igen
	203 fő (75%)
	99 fő (58%)
	<0,001

	
	Nem
	69 fő (25%)
	71 fő (42%)
	

	Fizikai másodállás 

(átlag óra/hét)
	21±15
	20±11
	0,344

	Szellemi másodállás 

(átlag óra/hét)
	17±10
	14±9
	0,079

	Egészségügyi másodállás 

(átlag óra/hét)
	19±8
	17±7
	0,008

	Nem egészségügyi másodállás 
(átlag óra/hét)
	25±26
	23±14
	0,545

	Főállás (átlag óra/hó)
	167±13
	168±16
	0,001

	Másodállás (átlag óra/hó)
	77±37
	74±40
	0,395


2. táblázat A munkavégzés adatainak megoszlása az általam vizsgált  két régióban
A két régió közti igazolt különbségek közül említésre méltó az Észak-magyarországi régió nagyobb elemszámú egészségügyi másodállást végző válaszadói aránya (p<0,001), melynek hátterében feltételezhetően az egészségügyi munkalehetőségek nagyobb száma húzódik meg.
4.3. Szabadidős tevékenységekre vonatkozó adatok
A már megismert munka (fő- és mellékállás) viszonyok mellett a dolgozóknak átlagosan 18±24 órájuk marad egy héten arra, hogy azt tegyék, ami nekik jólesik. Van olyan mentős, akinek egyáltalán nem marad ideje önmagára és akad olyan is, akinek 300 óra jut erre a célra. 

Ezek alapján megkérdeztem a vizsgált dolgozókat sportolási szokásaikról. A válaszadók 41%-a (333 fő) egyáltalán nem végez semmilyen testedzést, közel ugyanennyien (40%; 325 fő) alkalomszerűen, 17,5% rendszeresen (142 fő), míg 1,5% (10 fő) versenyszerűen sportol. Összegezve a mentődolgozók 41%-a (333 fő) egyáltalán nem sportol, míg 59% (477 fő) valamilyen formában végez testmozgást (alkalomszerűen, rendszeresen, versenyszerűen). 

Akik alkalomszerűen edzenek, ők átlagosan havi 7±8 órát (minimum: 1, maximum: 100 óra) míg, akik rendszeresen ők 7±10 órát (minimum: 1, maximum: 100 óra) töltenek ezzel az elfoglaltsággal. 
Egy nyitott kérdés keretén belül a válaszadók megnevezhették a testedzésnek azt a módját, melyet a leggyakrabban végeznek. Ennek alapján 8 kategóriát hoztam létre. Az egyes sportágakban résztvevők aránya a 3. ábrán jól látszik. Egyéb kategóriába olyan tevékenységek kerültek, mint az aerobik, a zumba, a horgászat, a tenisz, a lovaglás, a triatlon, különböző táncok, a síelés és a küzdősportok. Alacsony részvételi arányuk miatt alkottak külön egy 8. kategóriát ezek a sportágak. Azok a válaszadók is ebbe a csoportba kerültek, akik ugyan megjelölték, hogy sportolnak, de nem neveztek meg konkrét fizikai tevékenységet.

3.ábra A sportolási tevékenységek százalékos megoszlása a válaszadók körében
Azok a válaszadók, akik soha sem sportolnak, többségében időhiány miatt nem edzenek (58%, 192 fő), 23% (78 fő) anyagi okokból, 10% (33 fő) családi okokból, 2% (6 fő) egészségügyi és 7% (24 fő) egyéb okokból kifolyólag.

A mintának azon része, akik sosem edzenek, 36,5%-ban (122 fő) többet sportolnának, ha arra lehetőségük lenne. 18,5% (62 fő) rendszeresebben, 19,5% (65 fő) többet és rendszeresebben végezne valamilyen fizikai aktivitást. 25,5%-a (84 fő) a nem sportolóknak akkor sem tenné ezt, ha erre több ideje vagy akár pénze lenne.

A vizsgált dolgozóknak csupán 14,5%-a (117 fő) jelezte, hogy munkahelyén a mentőállomás kollektívája rendszeresen szervez valamilyen sportolási, kikapcsolódási programokat, a maradék 85,5%-nak (693 fő) nincs ilyen lehetősége. Ezen lehetőségek 58%-ban (68 főnél) valamilyen labdajátékot takartak. 7% (8 fő) horgászati, 8% (9 fő) asztalitenisz vagy csocsó, 3% (4 fő) kirándulási lehetőségekről számolt be. A szabadidős tevékenységek régiós szintű megoszlása a 4., 5., 6. táblázatban látható.
	Szempontok
	Régió
	Sig. (p)

	
	ÉMR (n=517)
	NYDR (n=293)
	

	Szabadidő (óra/hét) 
	19,5±26
	17,7±20
	0,326

	Sportolás
	Soha
	221 fő (43%)
	112 fő (38%)
	0,267

	
	Alkalmanként
	201 fő (39%)
	124 fő (42%)
	

	
	Rendszeresen
	91 fő (17%)
	51 fő (17%)
	

	
	Versenyszerűen
	4 fő (1%)
	6 fő (2%)
	

	Alkalmi sport (óra/hó)
	7±9
	7±7
	0,382

	Rendszeres sport (óra/hó)
	8±13
	4,5±3
	0,022

	Többet sportolna
	Többet
	169fő (33%)
	91fő (31%)
	0,298

	
	Rendszeresebben
	101 fő (19,5%)
	74 fő (25%)
	

	
	Többet és rendszeresebben
	160 fő (31%)
	82 fő (28%)
	

	
	Se többet, se rendszeresebben
	87 fő (16,5%)
	46 fő (16%)
	

	Miért nem sportol
	Időhiány
	122 fő (55%)
	70 fő (62,5%)
	0,301

	
	Anyagi okok
	65 fő (25%)
	22 fő (19,5%)
	

	
	Egészségügyi okok
	6 fő (3,5%)
	0 fő (0%)
	

	
	Családi okok
	21 fő (9,5%)
	12 fő (11%)
	

	
	Egyéb ok
	16 fő (7%)
	8 fő (7%)
	


4. táblázat A szabadidős tevékenységek jellemzői a két régióban
A két általam vizsgált régió sportolási szokásai közül, egyedül a rendszeresen sportolók havi testedzéssel töltött átlagos óraszámában volt szignifikánsan igazolható különbség (p=0,022). Emellett érdekes eredmény, hogy ennek a régiónak az alkalmi sportoló dolgozói sem töltenek sokkal kevesebb időt fizikai aktivitással, mint a rendszeresen edzők.
	Szempontok
	Régió
	Sig. (p)

	
	ÉMR 

(n=296)
	NYDR (n=181)
	

	Mit sportol
	Labdarúgás
	41 fő (14%)
	39 fő (21,5%)
	0,232

	
	Kerékpározás
	34 fő (12%)
	21 fő (12%)
	

	
	Úszás
	17 fő (6%)
	8 fő (4%)
	

	
	Asztalitenisz
	6 fő (2%)
	2 fő (1%)
	

	
	Gyaloglás, 

túrázás
	6 fő (2%)
	3 fő (1,5%)
	

	
	Futás
	26 fő (9%)
	24 fő (13,5%)
	

	
	Erősítés, 

testépítés
	10 fő (2%)
	4 fő (2%)
	

	
	Egyéb
	156 fő (53%)
	80 fő (44,5%)
	


5. táblázat A sporttevékenységek százalékos megoszlása a két régióban
	Szempontok
	Régió
	Sig. (p)

	
	ÉMR (n=517)
	NYDR (n=293)
	

	Munkahelyi sport/szabadidős program
	Igen
	74 fő (14%)
	43 fő (15%)
	0,888

	
	Nem
	443 fő (86%)
	250 fő (85%)
	

	Milyen program
	Labdarúgás
	45 fő (61%)
	23 fő (53%)
	0,102

	
	Horgászat
	2 fő (3%)
	6 fő (14%)
	

	
	Kirándulás
	4 fő (5%)
	0 fő (0%)
	

	
	Asztalitenisz
	6 fő (8%)
	3 fő (7%)
	

	
	Egyéb
	17 fő (23%)
	11 fő (26%)
	


6. táblázat A munkahely által szervezett szabadidős programok százalékos megoszlása a két régióban
4.4. Káros szenvedélyekre vonatkozó adatok
A káros szenvedélyek, magatartásformák tekintetében konkrétan a dohányzási és alkoholfogyasztási szokásokra tértem ki. 

A válaszadók között csupán 2 fő volt, aki soha életében nem gyújtott még rá. 33% (270 fő) már leszokott, 36% (288 fő) csak alkalomszerűen dohányzik, 6% (49 fő) napi 1-2 szálat, 20% (159 fő) napi egy dobozzal, míg 5% (42 fő) napi több dobozzal is elszív. 
A mentődolgozók 15%-a (123 fő) soha nem fogyaszt szeszes italt, 28%-uk (226 fő) is csak ritkábban, mint havonta. 19% (154 fő) havonta, 32% (257 fő) hetente, míg 6% (50 fő) naponta italozik. 

A dohányzás és az alkoholfogyasztás mértéke között, a vártnak megfelelően szignifikáns kapcsolat van (p<0,001) (7. táblázat).

	Szempontok
	Dohányzás

	
	Napi 1-2 szál
	Napi 1 doboz
	Napi több doboz
	Alkalom-szerűen
	Már leszokott
	Soha nem dohányzott

	Alkohol-fogyasztás
	Naponta (n=50)
	4 fő 

(8%)
	6 fő (12%)
	7 fő (14%)
	16 fő 

(32%)
	17 fő 

(34%)
	0 fő 

(0%)

	
	Hetente (n=257)
	15 fő 

(6%)
	53 fő (21%)
	15 fő (6%)
	109 fő 

(42%)
	65 fő 

(25%)
	0 fő 

(0%)

	
	Havonta (n=154)
	10 fő (6,5%)
	35 fő (22,5%)
	6 fő 

(4%)
	60 fő 

(39%)
	43 fő 

(28%)
	0 fő 

(0%)

	
	Ritkábban, mint 
havonta (n=226)
	17 fő (7,5%)
	51 fő (22,5%)
	9 fő 

(4%)
	72 fő 

(32%)
	77 fő 

(34%)
	0 fő

(0%)

	
	Soha 

(n=123)
	3 fő (2,5%)
	14 fő (11%)
	5 fő 

(4%)
	31 fő 

(25%)
	68 fő 

(55,5%)
	2 fő 

(2%)


7. táblázat A dohányzás és az alkoholfogyasztás kapcsolata a vizsgált mentődolgozók körében 2012-ben
A dohányzás és alkoholfogyasztás gyakoriságának régiónkénti százalékos megoszlását a 8. táblázat szemlélteti. 
	Szempontok
	Régió
	Sig.(p)

	
	ÉMR (n=517)
	NYDR (n=293)
	

	Dohányzás
	Napi 1-2 szál
	30 fő (6%)
	19 fő (6,5%)
	0,859

	
	Napi 1 doboz
	107 fő (20,5%)
	52 fő (18%)
	

	
	Napi több 

doboz
	29 fő (5,5%)
	13 fő (4,5%)
	

	
	Alkalmi
	181 fő (35%)
	107 fő (36,5%)
	

	
	Leszokott
	169 fő (32,5%)
	101 fő (34%)
	

	
	Soha nem 

dohányzott
	1 fő (0,5%)
	1 fő (0,5%)
	

	Alkohol

fogyasztás
	Naponta
	26 fő (5%)
	24 fő (8%)
	0,079

	
	Hetente
	162 fő (31%)
	95 fő (32%)
	

	
	Havonta
	108 fő (21%)
	46 fő (16%)
	

	
	Ritkábban, 

mint havonta
	150 fő (29%)
	76 fő (26%)
	

	
	Soha
	71 fő (14%)
	52 fő (18%)
	


8. táblázat A káros szenvedélyek gyakorisága a két régióban
4.2. A mentődolgozók egészségi állapota
A válaszadók testmagassága átlagosan 178±7 cm. A legmagasabb válaszadó 200 cm, míg a legalacsonyabb 151 cm. Testtömegük átlagosan 89±15 kg. A legnagyobb súlyú dolgozó 141 kg, míg a legkisebb testtömeggel rendelkező 53 kg. A válaszadók ébredés után mért nyugalmi pulzusa átlagosan 71±9/min (minimum: 42/min; maximum: 112/min)

A testtömegből és magasságból számolt testtömeg-index (továbbiakban: BMI) átlagosan 27,9±4,3 kg/m2 lett (minimum: 17,7 kg/m2; maximum: 45,2 kg/m2), ami a vizsgált minta átlagos túlsúlyos kategóriáját jelenti. BMI-jük alapján a WHO besorolásának megfelelően kategorizáltam a dolgozókat. 
· Súlyos soványság: BMI <16 kg/m2
· Mérsékelt soványság: 16-16,99 kg/m2
· Enyhe soványság: 17-18,49 kg/m2
· Normál testsúly: 18,5-24,99 kg/m2
· Túlsúlyos: 25-29,99 kg/m2
· I. fokú elhízás: 30-34,99 kg/m2
· II. fokú elhízás: 35-39,99 kg/m2
· III. fokú (súlyos) elhízás:> 40 kg/m2 [
]
Ezek alapján a minta százalékos megoszlása a következőképpen alakul: a válaszadók 46%-a (370 fő) a túlsúlyos tartományba kerül. 25% (202 fő) normál testsúlyú, 23% (187 fő) már az I. fokú elhízás, 4% (33 fő) a II. fokú és 1,5% (13 fő) a III. fokú (súlyos) elhízás kategóriájába tartozik. A maradék 0,5% (5 fő) az enyhe soványság csoportjába kerül. Az összefüggések és különbségek feltérképezése során a BMI-t mint folytonos, és mint kategorikus változó is alkalmaztam. 
A válaszadók átlagosan 36±23 napot voltak táppénzen az elmúlt 2 évben. Egyetlen napot sem töltött betegszabadságon a válaszadók 65%-a (527 fő). A leggyakrabban előforduló eredmény a 10 napos távollét volt (7,5%; 60 fő), a legszélsőségesebb 300 napos munkából való távolmaradás csupán egy embernél fordult elő.

Az egészségi panaszok miatti orvoshoz fordulások száma az elmúlt két évben átlagosan 4±6 volt. Leggyakrabban 60-szor kereste fel orvosát 1 fő, míg egyáltalán nem járt orvosnál a vizsgált időszakban a minta 46%-a (374 fő). Leggyakrabban 1-2-szer fordult meg szakembernél a minta 17-17%-a (141-135 fő). 

Kifejezetten mozgásszervi bántalmak miatt a megkérdezettek 24%-a (197 fő) járt orvosnál, ugyanezen okokból kifolyólag a minta 13%-a (106 fő) kényszerült betegszabadságot kivenni a kérdéses időszakban. 

A válaszadók 27%-a (216 fő) szed gyógyszert rendszeresen egészségi panasza miatt. A használt szerek megoszlása a következő: legtöbben, 68,5% (148 fő) vérnyomáscsökkentőt, 6% (13 fő) valamilyen fájdalomcsillapítót, 4% (9 fő) véralvadásgátlót (többnyire ASA), 2-2% (4-5 fő) koleszterinszint csökkentőt vagy diuretikumot, 1,5-1,5% (3-3 fő) hörgőtágítót vagy váz-izomrendszeri panaszokra való gyógyszert szed. A fennmaradó 14,5% (30 fő) vagy nem nevezte meg az általa rendszeresen bevett készítmény típusát, vagy nagyon alacsony volt az adott szer előfordulása, ezért kerültek az egyéb kategóriába. Utóbbi csoportban előfordultak savlekötők, allergia ellenes szerek valamint gastro-intestinalis reflux kezelésére szolgáló gyógyszerek. 

A vizsgált mentődolgozók egy ötfokozatú Likert-skálán bejelölhették, hogy mennyire érzik úgy, hogy egészségi állapotuk akadályozza őket a mindennapi munkavégzésben, ahol is az egyes érték a „mindig”-et, míg az ötös érték a „soha”-t jelentette. Átlagosan 4,36±0,78 pontot kaptak, ami alapján elmondható, hogy a dolgozókat többségében szinte soha nem akadályozza egészségi állapota a munkavégzésben. A legtöbben az ötös értéket karikázták be, ezek alapján a mentődolgozók 53%-át (431 fő) soha sem zavarja az egészsége mindennapi tevékenysége gondtalan elvégzésében. A négyes értéket, miszerint ez a hatás ritkán előfordul 32,5% (263 fő) jelezte. 12%-ukat (98 fő) néha, 2%-ukat (16 fő) gyakran, 0,5%-ukat (2 fő) pedig mindig zavar jelenlegi egészségi állapota. Továbbiakban kategorikus tényezőként kezeltem ezt a változót. 

Egy másik, szintén ötfokozatú skálán azt kellett megmondani a dolgozóknak, hogy jelen pillanatban mennyire érzik zaklatottnak, túlhajszoltnak magukat. Ebben az esetben az egyes szám a „nagyon”, míg az ötös érték az „egyáltalán nem” választ jelentette. Ennek megfelelően a minta átlagosan 3,17±1,2 pontot ért el, ami egy közepesnek mondható túlhajszoltságról, zaklatottságról árulkodik. A két szélsőérték közül nagyon zaklatottnak bizonyul a válaszadók 13%-a (105 fő), míg egyáltalán nem érzi magát túlhajszoltnak 17% (136 fő). Többségében (32%; 261 fő) a hármas válaszlehetőséget jelölték (közepesen zaklatott), emellett 23,5% (191 fő) kissé (négyes érték); 14,5% (117 fő) meglehetősen (kettes érték) túlhajszoltnak érzi magát. A későbbiekben folytonos változóként használtam ezt a kérdéskört. 

A dolgozók többsége az egy évvel ezelőttihez képest ugyanolyannak ítéli egészségi állapotát (74%; 602 fő). Valamivel rosszabbnak véli 15% (119 fő), valamivel jobbnak 5% (44 fő). A két szélsőérték közül jelen pillanatban sokkal jobbnak véli állapotát 3% (23 fő) és sajnos sokkal rosszabbnak közel ugyanennyien, 3% (22 fő). 

A válaszadók egészségi állapotának régiónkénti jellemzőit a 9. és 10. táblázat tartalmazza
	Szempontok
	Régió
	Sig (p.)

	
	ÉMR (n=517)
	NYDR (n=293)
	

	Magasság (cm)
	178±7
	179±7
	0,197

	Testtömeg (kg)
	85,5±15
	88±14
	0,027

	BMI (kg/m2)
	28±4
	27,5±4
	0,136

	BMI kategóriák
	Enyhe 

soványság
	3 fő (0,5%)
	2 fő (0,5%)
	0,723

	
	Normál 

testsúly
	125 fő (24%)
	77 fő (26%)
	

	
	Túlsúly
	233 fő (45%)
	137 fő (47%)
	

	
	I. fokú 

elhízás
	123 fő (24%)
	64 fő (22%)
	

	
	II. fokú 

elhízás
	25 fő (5%)
	8 fő (3%)
	

	
	III. fokú

 elhízás
	8 fő (1,5%)
	5 fő (2,5%)
	

	Nyugalmi P (/min)
	72±9
	70±9
	0,01

	9. táblázat Az egészségi állapot jellemzői a két régióban I.


	Szempontok
	Régió
	Sig (p.)

	
	ÉMR (n=517)
	NYDR (n=293)
	

	Táppénzes napok száma az elmúlt 2 évben 
	23±38
	21±31
	0,169

	Orvoshoz fordulások száma az elmúlt 2 évben
	4±6
	4±6
	0,355

	Orvoshoz fordulás mozgásszervi probléma miatt
	Igen
	117 fő (22,5%)
	80 fő (27%)
	0,136

	
	Nem
	400 fő (77,5%)
	213 fő (73%)
	

	Táppénz mozgásszervi probléma miatt
	Igen
	54 fő (10%)
	52 fő (18%)
	0,003

	
	Nem
	463 fő (90%)
	241 fő (82%)
	

	Gyógyszerszedés
	Igen
	142 fő (27,5%)
	74 fő (25%)
	0,494

	
	Nem
	375 fő (72,5%)
	219 fő (75%)
	

	Egészsége mennyire akadályozza a munkavégzésben
	Mindig
	1 fő (0,2%)
	1 fő (0,5%)
	0,918

	
	Gyakran
	11 fő (2%)
	5 fő (2%)
	

	
	Néha
	60 fő (11,6%)
	38 fő (13%)
	

	
	Ritkán
	172 fő (33,2%)
	91 fő (31%)
	

	
	Soha
	273 fő (53%)
	158 fő (54,5%)
	

	Mennyire zaklatott
	3,16±1,2
	3,17±1,2
	0,784


10. táblázat Az egészségi állapot jellemzői a két régióban II.

A két régiót tekintve érdemes megfigyelni a normál BMI (alacsony elemszáma miatt enyhe soványság+normál testsúly) kóros kategóriákhoz való viszonyítását. Mindkét régióban a dolgozóknak csupán egy negyede tartozik a normál kategóriába, ennek megfelelően a mentődolgozók háromnegyede veszélyeztetett, rizikócsoportba tartozik, ugyanis a BMI értéke számos anyagcsere-betegség prediktoraként is definiálható.

A leíró eredmények bemutatását követően a vizsgálat fő céljaként szeretném bemutatni, hogy a válaszadók szubjektív egészségi állapot-megítélése minként mutat összefüggéseket az egyes általam vizsgált tételekkel. 
4.3. A mentődolgozók szubjektív egészségi állapota az SF-36 kérdőív alapján
4.3.1. Az SF-36 leíró jellegű eredményei

A hazai viszonylatban már validált és külföldön is számos és sokrétű (egészséges és beteg; gyermek-fiatal-középkorú-idős) populáció szubjektív egészségi állapotának mérésére használt SF-36 kérdőív segítségével vizsgáltam a dolgozók egészségi állapotának önértékelését, melynek során a következő átlagértékeket kaptam (11. táblázat). Ezek szerint a válaszadók legegészségesebbnek vélik „Fizikai működés”-üket, tehát legkevésbé érzik magukat korlátozva a hétköznapi tevékenységeikben. Legrosszabbnak a „Vitalitás”-ukat tartják, miszerint alacsony a lelkesedésük és csökkent a lelki erejük. 
	Skála neve
	Fizikai működés
	Fizikai szerep
	Testi fájdalom
	Általános egészség
	Vitalitás
	Szociális működés
	Érzelmi szerep
	Mentális egészség

	Skála rövidítése
	FM
	FS
	TF
	ÁE
	VT
	SM
	ÉS
	ME

	Adatok száma (N=)
	810
	810
	810
	810
	810
	810
	810
	810

	Min. érték
	10
	0
	0
	0
	0
	0
	0
	0

	db.(n=fő)
	2
	43
	4
	2
	7
	8
	67
	8

	%
	0,2
	5
	0,5
	0,2
	0,9
	1
	8,3
	1

	Max. érték
	100
	100
	100
	100
	100
	100
	100
	100

	db.(n=fő)
	373
	535
	376
	17
	41
	370
	519
	75

	%
	46
	66
	46,4
	2,1
	5,1
	45,7
	64,1
	9,3

	Átlag
	91
	83
	82
	64
	61
	80
	79
	71

	SD
	14
	29
	22
	20
	23
	24
	32
	22


11. ábra A mentődolgozók egészségi állapota az SF-36 nyolc dimenziója alapján

Az SF-36 régiónként kapott átlag értékeit a 12. táblázatban tüntettem fel.
	SF-36

dimenziók
	Régió
	Sig. (p)

	
	ÉMR (n=517)
	NYDR (n=293)
	

	Fizikai működés
	91±14
	91±15
	0,121

	Fizikai szerep
	82±30
	83±28
	0,742

	Testi fájdalom
	82±23
	82±21
	0,969

	Általános egészség
	63±20
	66±2
	0,036

	Vitalitás
	60±23
	63±23
	0,036

	Szociális működés
	79±25
	82±23
	0,073

	Érzelmi szerep
	78±33
	82±30
	0,100

	Mentális egészség
	70±22
	73±21
	0,024


12. táblázat Az SF-36 értékei a két régióban
A kapott átlagértékek alapján elmondható, hogy minden dimenzióban a Nyugat-dunántúli régió dolgozói ítélik jobbnak egészségi állapotukat, 3 skála esetében szignifikánsan is igazolható ez a különbség. Habár ezen régió dolgozói a 10. ábra alapján többször jártak orvosnál vagy voltak táppénzen mozgásszervi panasz miatt az elmúlt két évben „Általános egészségüket” mégis jobbnak ítélik, egészséggel kapcsolatos beállítódásuk sokkal pozitívabb, mint az Észak-magyarországi régióban megkérdezetteké. Ez azt mutatja, hogy az objektív érzés (esetleges mozgásszervi fájdalom) nem mindig tükrözi a szubjektív általános egészségi állapottal kapcsolatos véleményt, jelen esetben, hogy a dolgozó milyennek ítéli egészségi állapotát. Ezek a mentődolgozók kevésbé érzik magukat kimerültnek és fáradtnak („Vitalitás”), valamint idegesnek, szomorúnak vagy kedvetlennek („Mentális egészség”), észak-magyarországi munkatársaikhoz képest. 
4.3.2. Az SF-36 összefüggései különböző tényezőkkel

A különböző skálák egymásra gyakorolt hatását Pearson-féle korreláció számítással vetettem össze (13. táblázat). Ezek eredményeként elmondhatom, hogy minden dimenzió statisztikailag igazolható, szignifikáns kapcsolatban van egymással (p<0,001), miszerint a dolgozó minél jobbnak ítéli állapotát az egyik pontban, annál jobbnak tartja az egészségét az összes többi szempont szerint is az SF-36 kérdőív alapján.
	Skála neve
	Fizikai

működés
	Fizikai

szerep
	Testi
fájdalom
	Általános
egészség
	Vitalitás
	Szociális
működés
	Érzelmi
szerep
	Mentális egészség

	I. Fizikai

működés
	Pearson Correlation 
(R)
	1
	0,568
	0,573
	0,533
	0,407
	0,428
	0,491
	0,408

	
	Sig. (p)
	
	0,000
	0,000
	0,000
	0,000
	0,000
	0,000
	0,000

	II. Fizikai

szerep
	R
	0,568
	1
	0,554
	0,509
	0,406
	0,430
	0,560
	0,390

	
	Sig. (p)
	0,000
	
	0,000
	0,000
	0,000
	0,000
	0,000
	0,000

	III. Testi

fájdalom
	R
	0,573
	0,554
	1
	0,620
	0,492
	0,526
	0,433
	0,450

	
	Sig. (p)
	0,000
	0,000
	
	0,000
	0,000
	0,000
	0,000
	0,000

	IV. Általános

egészség
	R
	0,533
	0,509
	0,620
	1
	0,599
	0,525
	0,477
	0,529

	
	Sig. (p)
	0,000
	0,000
	0,000
	
	0,000
	0,000
	0,000
	0,000

	V. Vitalitás
	R
	0,407
	0,406
	0,492
	0,599
	1
	0,617
	0,504
	0,799

	
	Sig. (p)
	0,000
	0,000
	0,000
	0,000
	
	0,000
	0,000
	0,000

	VI. Szociális

működés
	R
	0,428
	0,430
	0,526
	0,525
	0,617
	1
	0,573
	0,644

	
	Sig. (p)
	0,000
	0,000
	0,000
	0,000
	0,000
	
	0,000
	0,000

	VII. Érzelmi

szerep
	R
	0,491
	0,560
	0,433
	0,477
	0,504
	0,573
	1
	0,516

	
	Sig. (p)
	0,000
	0,000
	0,000
	0,000
	0,000
	0,000
	
	0,000

	VIII. Mentális

egészség
	R
	0,408
	0,390
	0,450
	0,529
	0,799
	0,644
	0,516
	1

	
	Sig. (p)
	0,000
	0,000
	0,000
	0,000
	0,000
	0,000
	0,000
	


13. táblázat Az SF-36 dimenziók egymásra gyakorolt korrelációs kapcsolata
4.3.3. Az SF-36 és a szociodemográfia mutatók kapcsolata
A válaszadók életkorának az SF-36 dimenzióira gyakorolt hatását a 14. táblázat szemlélteti.

	Skála neve
	Fizikai működés
	Fizikai szerep
	Testi fájdalom
	Általános egészség
	Vitalitás
	Szociális működés
	Érzelmi szerep
	Mentális egészség

	N
	810
	810
	810
	810
	810
	810
	810
	810

	R
	0,25
	0,14
	0,15
	0,2
	0,01
	0,02
	0,03
	0,001

	Sig. (p)
	<0,001
	<0,001
	<0,001
	<0,001
	0,59
	0,45
	0,314
	0,98


14. táblázat Életkor és SF-36 regressziós kapcsolata
Az első négy dimenzióban tapasztalható kapcsolat szerint minél magasabb a válaszadó életkora, annál rosszabbnak ítéli „Fizikai működés”-ét (R=0,255; F=55,972; p<0,001; y=105,705+(-0,367)x) (15.ábra), annál nagyobb szükségét érzi annak, hogy testi egészsége miatt szokásos tevékenységeinek mennyiségét és/vagy idejét csökkentse („Fizikai szerep”: R=0,146; F=17,636; p<0,001; y=100,328+(-0,439)x) (16.ábra). Minél idősebb egy mentődolgozó, annál nagyobb testi fájdalmat érez („Testi fájdalom”: R=0,152; F=19,051; p<0,001; y=95,967+(-0,349)x) (17.ábra); és annál negatívabb az egészséggel kapcsolatos beállítódása („Általános egészség”: R=0,206; F=35,915; p<0,001; y=81,849+(-0,434) (18.ábra).

15. ábra Az életkor és a „Fizikai működés” regressziós kapcsolata

16. ábra Az életkor és a „Fizikai szerep” regressziós kapcsolata

17. ábra Az életkor és a „Testi fájdalom” regressziós kapcsolata

18. ábra Az életkor és az „Általános egészség” regressziós kapcsolata
Az egészségi állapot SF-36 kérdőív alapján értékelt szubjektív megítélésének további szociodemográfiai faktorokkal (nem, lakóhely, családi állapot, legmagasabb iskolai végzettség) való összefüggéseit a következő 19. táblázat mutatja:

	Skála neve
	Nem
(p=)
	Lakhely
(p=)
	Családi

állapot (p=)
	Iskolai 
végzettség (p=)

	Fizikai működés
	0,583
	0,393
	0,001
	0,001

	Fizikai szerep
	0,955
	0,761
	0,003
	0,694

	Testi fájdalom
	0,799
	0,919
	0,016
	0,130

	Általános egészség
	0,442
	0,384
	0,005
	0,657

	Vitalitás
	0,013
	0,168
	0,216
	0,347

	Szociális működés
	0,559
	0,010
	0,520
	<0,001

	Érzelmi szerep
	0,944
	0,726
	0,829
	0,032

	Mentális egészség
	0,286
	0,092
	0,197
	0,049


19. táblázat Az SF-36 dimenziók összefüggése szociodemográfiai tényezőkkel 
(N=810)
Nemek tekintetében azt jelenti a különbség, hogy a férfiak jobbnak ítélik „Vitalitás”-ukat, lelkesedésüket, ennek megfelelően kevésbé érzik magukat fáradtnak, kimerültnek, mint a gyengébbik nem képviselői (férfiak átlaga: 61±23; nők átlaga: 52±25).

Lakóhely szempontjából szubjektíven a falun élők ítélik legjobbnak „Szociális működés”-üket, tehát ők tartják legkiegyensúlyozottabbnak kapcsolataik változását és intenzitását családjukkal, barátaikkal a testi-lelki egészség viszonylatában (fővárosiak átlaga: 73±22; városiak átlaga: 7,5±25; falusiak átlaga: 83±24). 
A családi állapot tükrében mind a négy szempont szerint az egyedülállóak érzik magukat a legegészségesebbnek. „Fizikai működés”: egyedülálló: 93±12; társas kapcsolatban élő: 90±14. Fizikai szerep”: egyedülálló: 87±26; társas kapcsolatban élő: 81±30. „Testi fájdalom”: egyedülálló: 86±18; társas kapcsolatban élő: 81±23. „Általános egészség” pontszámai: egyedülálló: 67±20; társas kapcsolatban élő: 63±20. 
A „Fizikai működés” skálán az iskolai végzettséget figyelembe véve az egyetemet végzettek érték el a legmagasabb pontszámot (98±3), tehát ők érzik magukat legkevésbé korlátozva mindennapi tevékenységeikben. A „Szociális működés” dimenzióban a szakmunkásképzőt végzettek (86±22) ítélik legjobbnak állapotukat. 
4.3.4. Az SF-36 és a munkavégzés kapcsolata
A váltott munkarend, a nagy fizikai és lelki stressz minden ember számára megterhelő és ennek következtében kihatással van az egészségi állapotra. Egy 12 órás műszak után, ahol emberek életéről kell döntenie a mentődolgozónak, mindennapos a kimerültség, a nagyfokú fáradtság és a teljesítőképesség hiányának érzése. Minél tovább végzi ilyen jellegű munkáját a dolgozó, ez az érzés és állapot annál súlyosabb lesz. Ebből a tényből fakad az a hipotézisem, miszerint az OMSz-nál eltöltött munkaévek számának növekedésével egyre romlik a válaszadók egészségi állapota, minek megfelelően saját maguk is rosszabbnak ítélik egészségüket az SF-36 kérdőív alapján. Ennek tükrében a munkaévek és az SF-36 skálák korrelációs analízise a következő képpen alakul (16. táblázat): 

	SF-36 skála - OMSZ évek (Pearson Correlation (R)

	I. Fizikai működés
	(R)
	-0,227

	
	Sig. (p)
	<0,001

	II. Fizikai szerep
	R
	-0,151

	
	Sig. (p)
	<0,001

	III. Testi fájdalom
	R
	-0,175

	
	Sig. (p)
	<0,001

	IV. Általános egészség
	R
	-0,213

	
	Sig. (p)
	<0,001

	V. Vitalitás
	R
	-0,023

	
	Sig. (p)
	0,515

	VI. Szociális működés
	R
	-0,043

	
	Sig. (p)
	0,225

	VII. Érzelmi szerep
	R
	-0,069

	
	Sig. (p)
	0,051

	VIII. Mentális egészség
	R
	-0,050

	
	Sig. (p)
	0,157


20. táblázat A munkaévek hatása a szubjektív egészségi állapot megítélésére (N=810)

Az igazolt összefüggések alapján (mindenhol gyenge negatív kapcsolat) az első négy dimenzióban szignifikánsnak mutatkozik a különbség, miszerint a válaszadók minél régebb óta dolgoznak a mentőszolgálat kötelékében, annál rosszabbnak ítélik állapotukat. Ezen összefüggést tovább erősítendő, annak irányát tisztázandó mind a négy skála lineáris regressziós analízisét is elvégeztem. „Fizikai működés”-ük tekintetében (R=0,227; F=43,831; p<0,001; y=95,414+(-0,315)x) (21.ábra), minél régebb óta dolgoznak a cégnél a válaszadók, annál fokozottabbnak ítélik a mindennapi tevékenységekben való korlátozottságukat (a legszorosabb kapcsolatot ez a tényező mutatja). A „Fizikai szerep” szempontjából (R=0,151; F=18,760; p<0,001; y=88,841+(-0,436)x) úgy vélik, hogy jelen testi egészségük miatt a szokásos tevékenységek mennyiségét és elvégzésük idejét egyre jobban csökkenteniük kell, azok elvégzése egyre nagyobb nehézséget jelent a dolgozók számára (22.ábra). A „Testi fájdalom” skálán (R=0,175; F=25,539; p<0,001; y=87,426+(-0,388)x) sokkal alacsonyabb pontszámot kaptak azok a válaszadók, akik régebb óda dolgoznak a mentőknél, ennek megfelelően ők fokozottabbnak ítélik testi fájdalmaikat és azok munkavégzésre gyakorolt hatását (23.ábra). Végül azoknak a válaszadóknak, akik több éve vannak már a cégnél sokkal negatívabb az „Általános egészség”-gel (R=0,213; F=38,436; p<0,001; y=70,520+(-0,432)x) kapcsolatos beállítódása, ennek megfelelően sokkal rosszabbnak ítélik egészségi állapotukat is (24.ábra). Első hipotézisem tehát az SF-36 nyolc dimenziójából négynél beigazolódott. A feltételezéseknek megfelelően a vizsgált mentődolgozók fizikai állapot szempontjából nagy megterhelésnek vannak kitéve a prehospitális sürgősségi ellátás során (betegmozgatás, eszközök transzportja, cipelése), amely egészségi állapotuk önértékelésében is megmutatkozott. Megfigyelhető továbbá az is, hogy a testi fájdalmak és a fizikai korlátozottság hatással van az általános állapot megítélésére is. 

21. ábra A munkában eltöltött évek és a „Fizikai működés” regressziós kapcsolata

22. ábra A munkában eltöltött évek és a „Fizikai szerep” regressziós kapcsolata

23. ábra A munkában eltöltött évek és a „Testi fájdalom” regressziós kapcsolata

24. ábra A munkában eltöltött évek és az „Általános egészség” regressziós kapcsolata

Az SF-36 különböző tényezői és a válaszadók beosztása közti kapcsolatot a 25. táblázat szemlélteti. 
	SF-36 skála
	Beosztás
	Sig.(p)

	
	Gépkocsivezető
	Mentőápoló
	Mentőtiszt/
orvos/
oxyologus
	

	I. Fizikai működés
	91±14
	91±14
	90±16
	0,851

	II. Fizikai szerep
	85±27
	81±31
	84±8
	0,115

	III. Testi fájdalom
	84±21
	80±23
	81±23
	0,011

	IV. Általános egészség
	67±20
	62±21
	65±18
	0,019

	V. Vitalitás
	64±24
	59±23
	59±20
	0,001

	VI. Szociális működés
	85±22
	77±26
	77±25
	<0,001

	VII. Érzelmi szerep
	83±30
	77±34
	77±31
	0,02

	VIII. Mentális egészség
	74±24
	68±21
	71±17
	<0,001


25. táblázat Az egészségi állapot megítélésének kapcsolata a dolgozók beosztásával
A mentőmunka során elvégzett feladatkörök tükrében nem meglepő, hogy a gépkocsivezetők (legkevesebb felelősség; ehhez kapcsolódóan legkevesebb döntési feladat; nem elhanyagolható tény, hogy ők a legalacsonyabban iskolázottak is) ítélik legjobbnak egészségi állapotukat az SF-36 mind a nyolc dimenziójában. Ezzel párhuzamosan a legtöbb munkával bíró mentőápolók pedig a legrosszabbnak, szinte az összes dimenzióban.

Az, hogy a válaszadó milyen mentőegységen vonul a legtöbbet, csupán egy esetben befolyásolta az egészségi állapotot, méghozzá a „Fizikai működés” terén (p=0,028), itt ugyanis a gyerek-rohamkocsin dolgozók ítélik legjobbnak állapotukat (átlag 100 pontos eredménnyel).

Nem csak az Országos Mentőszolgálatnál eltöltött munkaévek, hanem a jelen pillanatban folytatott munkavégzés is befolyással van a dolgozók egészségi állapot-megítélésére. A mai rohanó világban, nehéz gazdasági helyzetben az embernek egyre több fronton és egyre jobban kell megfelelni, teljesíteni. Nem elég a nehéz szellemi és fizikai megterhelést jelentő mentőmunka, a dolgozók nagyon nagy százaléka emellett még másodállással is rendelkezik. A plusz fizikai és/vagy szellemi munka emeli a dolgozók stressz-szintjét, és csökkenti a szabadidejüket, amelyben a stressz levezetésére, esetlegesen sportra, vagy akármilyen más formában önmagukra koncentrálhatnának. Ezért feltételeztem azt második hipotézisemben, hogy a dolgozók másodállása negatívan befolyásolja az egészségi állapot önértékelését az SF-36 kérdőív alapján. Ezen hipotézisemnek megfelelően az SF-36 összes dimenziójában (IV. „Általános egészség” – határ szignifikancia) szignifikánsan jobbnak ítélik egészségi állapotukat azok a dolgozók, akik nem rendelkeznek másodállással (26. táblázat). 
	Skála neve
	Másodállás
	Sig. (p)

	
	Nincs

(n=368)
	Van (n=442)
	

	I. Fizikai működés
	92±12
	90±15
	0,019

	II. Fizikai szerep
	86±27
	80±30
	0,001

	III. Testi fájdalom
	84±21
	80±23
	0,028

	IV. Általános egészség
	66±19
	63±21
	0,056

	V. Vitalitás
	65±21
	57±24
	<0,001

	VI. Szociális működés
	84±22
	77±26
	<0,001

	VII. Érzelmi szerep
	82±30
	77±33
	0,037

	VIII. Mentális egészség
	73±21
	70±22
	0,012


26. táblázat A másodállás hatása az egészségi állapot szubjektív megítélésére
A másodállás típusa is statisztikailag igazolható szignifikáns hatással van az önértékelésre, miszerint, azok a dolgozók ítélik legrosszabbnak egészségi állapotukat, akik fizikai és szellemi másodállással is rendelkeznek. 
	Skála neve
	Másodállás típusa
	Sig.(p)

	
	Fizikai 

(n=296)
	Szellemi 

(n=115)
	Mindkettő 

(n=31)
	

	I. Fizikai működés
	91±14
	90±15
	81±22
	0,003

	II. Fizikai szerep
	81±29
	81±32
	68±34
	0,021

	III. Testi fájdalom
	81±23
	83±20
	63±26
	<0,001

	IV. Általános egészség
	62±22
	68±19
	52±20
	<0,001

	V. Vitalitás
	58±24
	60±23
	44±19
	0,004

	VI. Szociális működés
	77±27
	80±23
	64±24
	0,004

	VII. Érzelmi szerep
	76±34
	82±30
	64±36
	0,006

	VIII. Mentális egészség
	70±23
	72±20
	57±18
	0,001


27. ábra A másodállás típusának hatása az SF-36 dimenzióira
A mentődolgozók egészségügyi másodállása két skálára van befolyással, melyek közül mindegyikben azok a válaszadók ítélik legjobbnak egészségi állapotukat, akik nem rendelkeznek másodállással, utánuk következnek az egészségügyi munkával rendelkezők, végül legrosszabbnak a nem egészségügyi másodállással bírók ítélik egészségi állapotukat jelen pillanatban. „Fizikai szerep” dimenzió: nincs másodállás - 86±27; egészségügyi másodállás - 83±28, nem egészségügyi másodállás - 73±33 (p=0,002). „Testi fájdalom” dimenzió nincs másodállás - 84±21 pont; egészségügyi másodállás - 82±22, nem egészségügyi másodállás - 76±25 (p=0,028).

Az egészségi állapot és a munkaórák (fő- és mellékállás) összefüggései a 28. táblázatban olvashatóak. 
Főállás tekintetében minél több órát dolgozik havonta egy válaszadó, annál jobban úgy érzi, hogy szokásos tevékenységeinek mennyiségét csökkentenie kell, illetve csak egyre nagyobb nehézségek árán tudja elvégezni azokat („Fizikai szerep”: R=0,092; F=6,949; p=0,009; y=50,432+0,193x). Ezzel párhuzamosan a mentődolgozók életereje és lelkesedése is annál kevesebb, minél többet dolgoznak („Vitalitás”: R=0,086; F=6,055; p=0,014; y=37,105+0,142x).

	SF-36 skála
	Főállás havi óraszám

(N=810)
(p=)
	Másodállás havi óraszám

(n=442)
(p=)
	Fizikai

másodállás heti óraszám

(n=442)
(p=)
	Szellemi másodállás heti óraszám

(n=442)
(p=)
	Egészségügyi másodállás heti óraszám

(n=442)
(p=)
	Nem egészségügyi másodállás heti óraszám

(n=442) (p=)

	I. Fizikai működés
	0,243
	0,062
	0,206
	0,652
	0,463
	0,056

	II. Fizikai szerep
	0,009
	0,455
	0,213
	0,717
	0,283
	0,670

	III. Testi fájdalom
	0,570
	<0,001
	<0,001
	0,579
	0,001
	<0,001

	IV. Általános egészség
	0,065
	0,005
	0,002
	0,484
	0,011
	0,002

	V. Vitalitás
	0,014
	<0,001
	0,006
	0,123
	<0,001
	0,059

	VI. Szociális működés
	0,204
	0,001
	0,029
	0,919
	<0,001
	0,230

	VII. Érzelmi szerep
	0,122
	0,186
	0,909
	0,762
	0,063
	0,985

	VIII. Mentális egészség
	0,213
	<0,001
	0,040
	0,744
	<0,001
	0,254


28. táblázat Az SF-36 dimenziók kapcsolata a munkavégzés típusával és a munkaórákkal 
Az a 442 fő, aki rendelkezik másodállással, úgy érzik, hogy havonta minél több órát tölt, annál erősebb és jobban akadályozza testi fájdalma a munkavégzésben („Testi fájdalom”: R=0,172; F=13,386; p<0,001; y=88,137+(-0,103)x). Az SF-36 „Általános egészség” dimenziójában annál rosszabbak ítéli egészségét (R=0,133; F=7,923; p=0,005; y=68,614+(-0,074)x). Akik többet dolgoznak, kimerültebbnek érzik önmagukat („Vitalitás”: R=0,205; F=19,395; p<0,001; y=67,367+(-0,127)x). Családi és baráti kapcsolataikat („Szociális működés”: R=0,159; F=11,396; p=0,001; y=85,118+(-0,107)x) és „Mentális egészség”-üket (R=0,195; F=17,364; p<0,001; y=77,996+(-0,113)x) is rosszabbnak ítéli, vagyis alacsonyabb pontot értek le ezeken a skálákon azok a válaszadók, akik többet dolgoznak havonta másodállásuk keretein belül. 
A fizikai másodállást végzők közül, minél több órát dolgozik valaki hetente, érthető módon annál rosszabbnak vélik „Vitalitás”-ukat (R=0,151; F=7,588; p=0,006; y=62,025+(-0,259)x); erősebbnek érzik testi „Testi fájdalom”-ukat (R=0,255; F=22,592; p<0,001; y=88+(-0,436)x); rosszabbnak ítéli „Általános egészség”-üket (R=0,168; F=9,401; p=0,002; y=66,338+(-0,260)x); „Szociális működés”-üket (R=0,121; F=4,793; p=0,029; y=80,407+(-0,228)x) és „Mentális egészség”-üket (R=0,113; F=4,234; p=0,040; y=72,146+(-0,184)x) az SF-36 kérdőív alapján.
Azok a mentődolgozók, akik egészségügyi másodállással rendelkeznek, minél több órát dolgoznak hetente, annál fokozottabbnak érzik testi fájdalmaikat és azok munkavégzésre gyakorolt akadályozó hatását („Testi fájdalom”: R=0,196; F=11,935; p=0,001; y=91,988+(-0,548)x). A munkaórák számának növekedésével egyre rosszabbnak ítélik egészségi állapotukat („Általános egészség”: R=0,146; F=6,577; p=0,011; y=70,733+(-0,375)x); „Szociális működés”-üket (R=0,200; F=12,468; p<0,001; y=89,816+(-0,642)x) és „Mentális egészség”-üket (R=0,248; F=19,632; p<0,001; y=82,223+(-0,677)x).

A nem egészségügyi másodállással rendelkezők körében csupán két skálán mutatkozott szignifikáns különbség, ami szerint minél többet dolgozik valaki hetente, annál rosszabbnak véli állapotát („Testi fájdalom”: R=0,339; F=17,860; p<0,001; y=86,120+(-0,403)x; „Általános egészség”: R=0,261; F=10,120; p=0,002; y=68,069+(-0,298)x). 
4.3.5. Az SF-36 és a szabadidő kapcsolata
Az SF-36 dimenziók szabadidővel vizsgált lineáris regressziója során mind a 8 dimenzióban szignifikáns összefüggést találtam (p<0,001), gyenge pozitív kapcsolattal. Ezek szerint egy dolgozónak minél több szabadideje van egy héten, annál jobbnak ítéli egészségi állapotát az SF-36 kérdőív szerint. Az SF-36 szabadidővel való regressziós kapcsolata a következő képpen alakul:
„Fizikai működés”: R=0,131; F=14,097; p<0,001; y=89,576+0,075x 

„Fizikai szerep”: R=0,131; F=14,216; p<0,001; y=79,762+0,157x 

„Testi fájdalom”: R=0,164; F=22,203; p<0,001; y=79,175+0,149x 

„Általános egészség”: R=0,163; F=22,139; p<0,001; y=61,892+0,136x 

„Vitalitás”: R=0,189; F=29,879; p<0,001; y=57,580+0,178x 

„Szociális működés”: R=0,172; F=24,742; p<0,001; y=76,882+0,173x 

„Érzelmi szerep”: R=0,130; F=13,961; p<0,001; y=75,988+0,171x

„Mentális egészség”: R=0,171; F=24,423; p<0,001; y=68,165+0,154x
A sport köztudottan protektív tényezőnek számít az egészségi állapot fenntartásában és megőrzésében egyaránt. Nem csak a fizikai egészségre hat, de testmozgás közben az ember szellemileg és lelkileg is regenerálódhat, kiszakadhat a mindennapi hajtásból, a gondok, problémák közül. Ezért is nagyon fontosnak tartottam feltérképezni a mentődolgozók általam vizsgált rétegének sportolási szokásait és szabadidős tevékenységeit. Harmadik hipotézisem a sport protektív hatását hivatott feltérképezni az egészségi állapot szubjektív megítélése kapcsán. Kutatásom ezen vonulatának eredménye képpen a sportolási szokásokat tekintve mindegyik dimenzióban statisztikailag igazolható, szignifikáns a különbség (p<0,001) (29.ábra).
[image: image10.png]= Sportol

= Nem sportol

N=810





29. táblázat Az SF-36 és a sportolási szokások kapcsolata

Ennek megfelelően elmondhatom, hogy a fizikai aktivitás protektív hatása a vizsgált mentődolgozók SF-36 szerinti egészségi állapot-megítélésében is megmutatkozik. Miszerint azok a válaszadók, akik végeznek valamilyen testmozgást jobbnak ítélik egészségüket.

Az alkalmi sportolással havonta eltöltött órák száma három dimenzióban befolyásolja a válaszadó egészség-megítélését: „Általános egészség”: R=0,13, F=5,532, p=0,019, y=63,633+0,280x; „Érzelmi szerep”: R=0,117, F=4,476, p=0,035, y=78,515+0,425x; „Mentális egészség”: R=0,119, F=4,623, p=0,032, y=71,300+0,295x. 
A rendszeres sporttal eltöltött havi óraszám nincs ilyen igazolható hatással egyik szempont szerint sem. 
A dolgozók által űzött sport fajtája két dimenzióban is statisztikailag igazolható különbséget mutat: a „Fizikai működés” kapcsán a legjobbnak a futók ítéli egészségi állapotukat (átlag 96±6, n=50), míg a legrosszabbnak az asztaliteniszt kedvelők (átlag 81±22, n=8) (p=0,012). A ping-pong szerelmesei viszont legjobbnak tartják egészségüket a „Szociális működés” dimenzióban (94±6 pont), itt a legrosszabbul a túrázást, gyaloglást kedvelők teljesítettek (53±29 pont, n=9) (p=0,015). 
Az, hogy valaki miért nem sportol, két skála pontszámát is statisztikailag igazolhatóan befolyásolja. A „Fizikai működés” dimenzióban logikusnak mondható, hogy az egészségi okból kifolyólag nem sportolók érték el a legalacsonyabb pontszámot (63±26) (p=0,047). Ezzel párhuzamosan a „Testi fájdalom” dimenzióban is ők érték el a legalacsonyabb átlagpontszámot (50±19) (p=0,028). 
Az, hogy valaki többet vagy rendszeresebben sportolna-e, két dimenzióra volt igazolható hatással a szubjektív egészségi állapot megítélésére. A „Vitalitás” (p=0,025) és a „Szociális működés” (p=0,027) dimenziókban is azok ítélik legjobbnak állapotukat, akik ha arra lehetőségük lenne sem sportolnának többet vagy rendszeresebben (V. átlag: 64±26; VI. átlag: 84±25) és azok a legrosszabbnak, akiknek ha arra lehetőségük lenne többet és rendszeresebben is edzenének (V. átlag: 58±23; VI. átlag: 78±26). 
Az, hogy a dolgozó munkahelye szervez-e valamilyen rendszeres sportolási, kikapcsolódási lehetőséget, az SF-36 dimenzióit tekintve csak a „Vitalitás” skálára van igazolható hatással, mégpedig úgy, hogy azok a dolgozók, akinek rendelkezésükre áll ilyen lehetőség, életerősebbnek, lelkesebbnek érzik magukat (van program átlag: 65±21, nincs program átlag: 60±23; p=0,037). Az, hogy milyen programot szerveznek, egyik egészség-dimenzióra sincs hatással. 

4.3.6. Az SF-36 és a káros szenvedélyek kapcsolata
Az alkoholfogyasztás az egészségi állapot szubjektív megítélésén alapuló SF-36 összes dimenziójára statisztikailag igazolható módon, szignifikáns hatással van mégpedig úgy, hogy minden egyes dimenzióban azok a válaszadók ítélik legjobbnak egészségi állapotukat, akik soha nem fogyasztanak alkoholt (p<0,001 az összes dimenzióban - „Fizikai működés” (átlag 93±12), „Fizikai szerep” (89±22), „Testi fájdalom” (88±18), „Általános egészség” (71±18), „Vitalitás” (69±23), „Szociális működés” (85±22), „Érzelmi szerep” (87±25), „Mentális egészség” (77±22). Legrosszabbnak azok tartják egészségi állapotukat az általam vizsgált faktorok szinte mindegyikében. Akik naponta fogyasztanak alkoholos italt - „Fizikai működés” (átlag 86±18), „Testi fájdalom” (73±27), „Általános egészség” (57±23), „Vitalitás” (49±25), „Szociális működés” (69±29), „Érzelmi szerep” (69±38), „Mentális egészség” (57±24), a „Fizikai szerep” dimenzióban a hetente italozók ítélik legrosszabbnak állapotukat (76±34). 

A dohányzás csupán egyetlen dimenzióban befolyásolja az egészség szubjektív megítélést. Azoknak a válaszadóknak a legjobb az egészséggel kapcsolatos beállítódása (IV. „Általános egészség”), akik soha nem dohányoznak/tak (87±3) és azoké a legrosszabb, akik napi több dobozzal is elszívnak akár (70±19) (p=0,003).
4.3.7. Az SF-36 kapcsolata további egészségi tényezőkkel
A szubjektív megítélés nem mindig tükrözi az objektív tényeket, de úgy gondolom, hogy esetemben más a helyzet. Negyedik hipotézisem szerint a magasabb BMI-vel rendelkező dolgozók, illetve azok, akik a WHO besorolása szerinti túlsúlyos vagy elhízott kategóriába tartoznak, minden bizonnyal rosszabbnak ítélik egészségi állapotukat, fizikai akadályozottságból vagy akár testi fájdalmaikból, kimerültségükből, szociális kapcsolataik depriváltságából fakadóan. A BMI-t mint folytonos, és mint kategorikus változó is összehasonlítottam az szubjektív egészségi állapot megítélésén alapuló SF-36 kérdőív mind a nyolc dimenziójával. Az objektíven mérhető BMI (folytonos változó) és a szubjektív egészségi szempontok közti különbségeket az alábbi 30. táblázat szemlélteti:
	SF-36 skála
	Pearson Ccorrelation (R)
	Sig.(p)

	I. Fizikai működés
	-0,112
	0,001

	II. Fizikai szerep
	-0,087
	0,013

	III. Testi fájdalom
	-0,027
	0,445

	IV. Általános egészség
	-0,148
	<0,001

	V. Vitalitás
	-0,043
	0,219

	VI. Szociális működés
	-0,004
	0,92

	VII. Érzelmi szerep
	-0,069
	0,05

	VIII. Mentális egészség
	-0,041
	0,239


30. táblázat A BMI és az SF-36 szubjektív egészségi állapot kapcsolata
A jelzett négy tényezőt lineáris regressziós analízissel is megvizsgáltam. Mind a négy dimenzió esetén gyenge negatív kapcsolat tapasztalható a BMI és az egészségi állapot megítélése között, miszerint a magasabb testtömeg-indexszel rendelkező válaszadók rosszabbnak ítélik egészségi állapotukat az adott szempontok szerint. Minél magasabb (rosszabb) értéket vesz fel egy dolgozó testtömeg-indexe, az annál magasabb fokúnak ítéli korlátozottságát a mindennapokban („Fizikai működés”: R=0,112; F=10,296; p=0,001; y=101,011+(-0,359)x) (31. ábra).

31.ábra A BMI regressziós kapcsolata a „Fizikai működés”-el
Amennyiben magasabb értéket vesz fel a válaszadó BMI-je, úgy véli, hogy szokásos tevékenységeit egyre nehezebb elvégezni („Fizikai szerep”: R=0,087; F=6,154; p=0,013; y=98,908+(-0,580)x) (32. ábra).

32.ábra A BMI regressziós kapcsolata a „Fizikai szerep”-el
Annál rosszabbnak ítélik a dolgozók „Általános egészségüket”, minél magasabb a BMI-jük (R=0,148; F=18,154; p<0,001; y=83,771+(-0,692)x) (33. ábra).

33.ábra A BMI regressziós kapcsolata az „Általános egészség”-el
Valamint minél rosszabb a válaszadó BMI-je, annál rosszabbnak ítéli lelki egészségét („Érzelmi szerep”: R=0,069; F=3,844; p=0,050; y=93,388+(-0,508)x) (34. ábra).

34.ábra A BMI regressziós kapcsolata az „Érzelmi szerep”-el
Ezzel szemben a BMI kategóriák csak 2 dimenzió esetében mutattak szignifikáns különbséget (35. ábra). A „Fizikai működés” kategóriában (p<0,001) látszik, hogy a BMI normális kategóriájában a legjobb az egészségi állapot ezen tényezőjének szubjektív megítélése, míg az „Általános egészség”-üket a normál és enyhe soványság kategóriájába tartozó dolgozók ítélik a legjobbnak (p=0,017).

35. ábra A BMI és a „Fizikai működés”, „Általános egészség” kapcsolata
Negyedik hipotézisem alapján elmondható, hogy minél rosszabb a megkérdezett mentődolgozók BMI-je, annál rosszabbnak ítélik meg általános egészségi állapotukat, annál negatívabb az egészséggel kapcsolatos beállítódása az SF-36 kérdőív alapján. Köszönhető mindez a nagyobb testsúlyból adódó fizikai korlátozottságnak, a tevékenységek egyre nehezebb elvégzésének, vagy a rossz testtömeg-index hozományaként előforduló anyagcsere-betegségeknek (pl.: diabetes mellitus).

Az egészségi állapot SF-36 kérőív alapján kapott mutatóit a válaszadók nyugalmi pulzusával összehasonlítva, mindegyik szempont szerint szignifikáns összefüggést találtam, méghozzá gyenge negatív kapcsolattal (p<0,001). Ezek szerint mintámban minél magasabb volt a válaszadó nyugalmi pulzusértéke, annál rosszabbnak ítéli egészségi állapotát az összes dimenzióban. 

Az, hogy a válaszadók jártak-e orvosnál, vagy voltak-e táppénzen az elmúlt két évben, szignifikánsan befolyásolta azt, hogy milyennek ítélik egészségüket. Határozottan rosszabbnak vélték állapotukat azok, akik jártak szakembernél, ennek megfelelően az SF-36 mind a 8 dimenziójában alacsonyabb értéket kaptak, mint azok a dolgozók, akik nem keresték fel orvosukat egészségi probléma miatt (21. táblázat)
	SF-36 skála
	Orvoshoz fordulás
	Táppénz igénybevétele

	
	Igen
	Nem
	Sig. (p)
	Igen
	Nem
	Sig. (p)

	I. Fizikai működés
	89±15
	93±13
	<0,001
	90±14
	92±14
	0,22

	II. Fizikai szerep
	78±32
	89±24
	<0,001
	76±33
	86±26
	<0,001

	III. Testi fájdalom
	77±23
	88±19
	<0,001
	76±24
	85±20
	<0,001

	IV. Általános egészség
	59±21
	71±17
	<0,001
	59±22
	68±19
	<0,001

	V. Vitalitás
	57±23
	65±23
	<0,001
	57±23
	63±23
	<0,001

	VI. Szociális működés
	77±26
	84±22
	<0,001
	76±26
	82±23
	0,007

	VII. Érzelmi szerep
	76±34
	83±30
	<0,001
	75±33
	81±31
	0,006

	VIII. Mentális egészség
	68±22
	75±21
	<0,001
	66±23
	74±21
	<0,001


36. táblázat Az orvoshoz fordulás és táppénz igénybevételének kapcsolata az SF-36 dimenzióival
Szintén szignifikánsan igazolható volt a korreláció a skálák és az orvoshoz fordulások valamint a táppénzes napok száma között (p<0,001). Gyenge negatív a felfedezhető kapcsolat, miszerint minél gyakrabban kereste fel valaki orvosát, vagy minél több napot töltött betegszabadságon az elmúlt két évben a dolgozó, szubjektíven annál rosszabbnak ítéli állapotát. Mann-Whitney-féle U tesztel megvizsgálva az SF-36 dimenziók és a mozgásszervi panaszok miatti orvoshoz fordulások előfordulását minden egyes dimenzióban jelentős különbség fedezhető fel (p<0,001), miszerint aki járt az elmúlt két évben ilyen okból kifolyólag szakembernél, az szubjektíven rosszabbnak ítéli egészségi állapotát. (37. táblázat)
	SF-36 dimenziók
	Mozgásszervi panasz miatt
JÁRT orvosnál (n=197)
	Nem járt orvosnál (n=613)
	Sig. (p)

	I. Fizikai működés
	85±15
	92±13
	<0,001

	II. Fizikai szerep
	65±36
	88±24
	<0,001

	III. Testi fájdalom
	66±24
	87±19
	<0,001

	IV. Általános egészség
	50±22
	68±17
	<0,001

	V. Vitalitás
	50±22
	64±22
	<0,001

	VI. Szociális működés
	68±28
	83±22
	<0,001

	VII. Érzelmi szerep
	66±37
	83±29
	<0,001

	VIII. Mentális egészség
	62±23
	73±20
	<0,001


37. táblázat Az SF-36 pontszámok és mozgásszervi panaszok miatti orvoshoz fordulás kapcsolat
A mozgásszervi problémák miatt kivett betegszabadságokkal ugyanez a helyzet. Azon dolgozók, akik ilyen jellegű panasz miatt távol kényszerültek maradni munkavégzésüktől, rosszabbnak ítélték egészségi állapotukat a vizsgálat időpontjában (p<0,001 az összes dimenzióban). 
Azok a válaszadók, akik szednek valamilyen gyógyhatású készítményt, jóval rosszabbnak ítélik egészségi állapotukat mind a 8 dimenzióban (p<0,001 az összes dimenzióban, kivéve „Érzelmi szerep”, ahol is p=0,004). 
Az egészségi állapot munkavégzést akadályozó szerepe szintén befolyással van az SF-36 dimenzióinak alakulására, mégpedig olyan szinten, hogy valaki minél jobban úgy érzi, hogy akadályoztatva van a zavartalan munkavégzésben, annál rosszabbnak véli egészségi állapotát (p<0,001 minden szempont szerint). 
A túlhajszoltság, zaklatottság érzése szintén minden tényező esetében negatív befolyásoló erővel bír (p<0,001 az összes dimenzióban).

Az, hogy a dolgozó milyennek ítéli egészségi állapotát jelen pillanatban a tavalyihoz képest, minden dimenzió pontértékének alakulására szignifikáns hatással van (38. táblázat). Ezek szerint azok a mentődolgozók akik (sokkal) rosszabbnak ítélik egészégi állapotukat a tavalyihoz képest, az SF-36 kérdőív alapján is rosszabb értéket érnek el. 
	SF-36 dimenziók
	Egészségi állapot a tavalyihoz képest

	
	Sokkal jobb
	Valamivel jobb
	Ugyanolyan
	Valamivel rosszabb
	Sokkal rosszabb

	I. Fizikai működés
	96±9
	96±6
	93±11
	83±16
	63±30

	II. Fizikai szerep
	93±14
	90±20
	88±24
	62±37
	35±36

	III. Testi fájdalom
	93±14
	90±12
	86±19
	63±25
	45±27

	IV. Általános egészség
	84±13
	70±17
	68±17
	45±20
	35±23

	V. Vitalitás
	75±21
	63±21
	64±21
	46±21
	30±24

	VI. Szociális működés
	90±15
	87±18
	83±22
	65±29
	43±31

	VII. Érzelmi szerep
	87±30
	86±23
	83±29
	63±39
	27±30

	VIII. Mentális egészség
	78±21
	75±16
	83±29
	58±23
	38±25

	Sig. (p)
	<0,001
	<0,001
	<0,001
	<0,001
	<0,001


38. táblázat Az SF-36 és a jelen egészségi állapot megítélése az egy évvel ezelőtti állapothoz viszonyítva
4.4. A mentődolgozók további, szubjektív észrevételei

A kérdőív kitöltése során a dolgozóknak lehetőségük nyílt egyéb észrevételek, megjegyzések kinyilvánítására is. Ezek között leggyakrabban a korkedvezményes nyugdíj igénye került említésre. Egy-két érdekesebb hozzászólást megemlítenék:

„Nagyobb anyagi és szociális megbecsülést, korkedvezményes nyugdíjazást a mentődolgozóknak!” (45 éves, BAZ megyei mentőgépkocsi-vezető)

„Az egészségi problémánál véleményem szerint sokkal nagyobb probléma a kiégés.” (40 éves, BAZ megyei mentőápoló)

„A teszt egyszerű, gyors, remélem, e miatt egy kicsit jobban megbecsülnek bennünket anyagilag és nem kell másodállással élni és akkor a derekam sem fog fájni és cigizni sem fogok ennyit.” (24 éves, BAZ megyei mentőápoló)
„Nagy mentális megterhelésnek vagyok kitéve munkahely részéről, sem sport, sem pihenési lehetőség nem adott. A fizikai megterhelést még bírom.” (40 éves, BAZ megyei mentőtiszt)

„Ha nem dolgozom, csak akkor iszom és munkavégzés előtti nap sem (csak sört).” (51 éves, Heves megyei, gépkocsivezető)

„A hivatásomban egészségügyi problémám egyáltalán nem gátol, szeretettel és kötelezettségtudattal végzem.” (28 éves, Zala megyei mentőtiszt)
5. Megbeszélés
Az elvégzett vizsgálatok eredményei és a személyes visszajelzések alátámasztják, hogy vizsgálatom nagyon időszerű és szükséges volt a mentődolgozók körében. 

Amennyiben összevetjük az SF-36 általam vizsgált populációban kapott eredményeit az 1999-es magyarországi mutatókkal [4], a következőket tapasztaljuk (39. táblázat). A vizsgálatban részt vevő mentődolgozók szinte az összes SF-36 dimenzióban jobbnak értékelték állapotukat a hazai átlagnépességhez képest. Egyedül a V. „Vitalitás”, mint életerőt, lelkesedést, fáradtságot jelképező szempont szerint tartották (minimálisan) jobbnak egészségüket az első vizsgálat válaszadói.
	Skála neve
	Fizikai működés
	Fizikai szerep
	Testi fájdalom
	Általános egészség
	Vitalitás
	Szociális működés
	Érzelmi szerep
	Mentális egészség

	
	FM
	FS
	TF
	ÁE
	VT
	SM
	ÉS
	ME

	Magyarországi értékek (1999.)
	Átlag
	80
	64
	68
	55
	62
	74
	70
	66

	
	SD
	26
	41
	29
	24
	26
	25
	40
	23

	Mentődolgozók értékei (2012.)
	Átlag
	91
	83
	82
	64
	61
	80
	79
	71

	
	SD
	14
	29
	22
	20
	23
	24
	32
	22


39. táblázat Az átlagpopuláció és a mentődolgozók eredményeinek összehasonlítása

Nemek tekintetében vizsgálatomban csupán a „Vitalitás”-ukat értékelték jobbnak a férfiak (p=0,01), míg az országos átlagot tekintve az összes dimenzióban messze jobbnak ítélték egészségi állapotukat, mint a női résztvevők. A válaszadók lakóhelyét vizsgálva esetemben csupán egyetlen tényező tekintetében bizonyult szignifikáns különbség az egészségi állapot megítélését tekintve („Szociális működés”; p=0,01). Az 1999-es vizsgálatban a legtöbb skálán a városban élők érték el a legmagasabb pontszámot (habár a különbség nem számottevő). Egyedül a „Fizikai szerep” és a „Szociális működés” terén vélték jobbnak egészségüket a fővárosban lakó válaszadók. 

Az országos szintű vizsgálatban az életkor előrehaladtával egyre kisebb teljesítőképességűnek gondolták magukat az emberek, felmérésemben ez a tényező az első négy dimenzióban szintén szignifikáns, negatív kapcsolatot mutatott az életkorral. További összehasonlításokat a magyarországi értékekkel nem végeznék, a vizsgálat 1999-es mivoltára tekintettel sem.

Fontosabb azonban, hogy az általam kapott eredményeket a 2008-as országos, mentődolgozók körében készített felméréssel összevessem. A két felmérés a mentődolgozók szociodemográfiai homogenitását (nem, életkor, lakhely, beosztás stb.) tekintve közel azonos, így úgy vélem indokolt és elvégezhető az összehasonlítás. 
A másodállással rendelkező dolgozók százalékos megoszlása közel azonos volt (2008. 58,5%; 2012. 54,6%). 65% fizikai és 35% szellemi pluszmunkát végző töltötte ki az első vizsgálat kutatási eszközét. Felmérésemben ez az arány: 67% (296 fő) csak fizikai, 26% (115 fő) csak szellemi, míg 7% (31 fő) fizikai és szellemi másodállással rendelkezőt jelentett. A plusz munka (csakúgy, mint az Országos mentőszolgálatnál eltöltött munkaévek) egészségi állapotra gyakorolt negatív hatása az önértékelésben meg is mutatkozott, hisz vizsgálatom egyik feltételezése alapján bebizonyosodott, hogy azok a mentődolgozók, akik rendelkeznek másodállással, rosszabbnak ítélik egészségüket az SF-36 kérdőív skálái alapján. A 2008-as felmérésben szintén szignifikánsnak bizonyult ez a kapcsolat. A káros szenvedélyek tekintetében az országos átlaghoz képest vizsgálatomban nagyobb arányú volt a dohányosok száma (soha sem dohányzott vagy leszokott: 2008. 45%; 2012. 33%). Az alkoholfogyasztás tekintetében is sajnos csökkenő a nem fogyasztók tendenciája: 2008. 17,9%; 2012. 15%. A tápláltsággal összefüggésben használt BMI mutató mindkét vizsgálatban közel azonos értéket adott, a dolgozók többsége (közel 75%) a normál tartomány felett volt (BMI>25kg/m2). A kóros BMI egyik feltételezésemnek megfelelően kihatással volt a mentődolgozók szubjektív egészségi-állapot önértékelésére is. Az SF-36 dimenziói alapján negatívan befolyásolta a „Fizikai működés” (p=0,001), a „Fizikai szerep” (p=0,013), az „Általános egészség” (p<0,001) és az „Érzelmi szerep” (p=0,05) skálákat. Ezek szerint, minél kórosabb (magasabb) a dolgozó BMI-je, annál rosszabbnak ítéli egészségi állapotát a fent említett tényezők szerint. Az egészségtelen táplálkozás mellett a kóros testtömeg-index kialakulásában nagy szerepe van a csökkent fizikai aktivitásnak, amely jelen vizsgálatban a 2008-as eredményekhez képest rendkívül jó eredményt mutatott. Azok aránya, akik a két régióban végeztek valamilyen sporttevékenységet, vizsgálatomban 59%-os volt, míg 2008-ban ez az arány országosan a 10%-ot sem érte el. A sportolás protektív hatása már 2008-ban is megmutatkozott, kutatásomban viszont hipotézisemnek megfelelően azok a mentődolgozók, akik végeznek valamilyen testmozgást, az SF-36 kérdőív alapján minden dimenzióban jobbnak ítélik egészségi állapotukat (p<0,001). Ezek tükrében a mentődolgozókat egészségi állapotuk sokkal alacsonyabb arányban zavarja a mindennapi munkavégzésben (2008. 67,6%-ot zavar valamilyen szinten; 2012. 47%).
Ezek ismeretében úgy tűnik, hogy 2008-óta nagymértékben javult volna a dolgozók szubjektív megítélésen (SF-36) vagy objektív tényeken (BMI) alapuló egészségi állapota. Sajnos még mindig nagyon magas a kóros testtömeg-indexel rendlelkezők száma és a káros szenvedélyek előfordulásának aránya. Bíztató eredmény azonban, hogy a sporttevékenységet végzők százalékos aránya közel hatszorosára nőtt a 4 év alatt. A fizikai aktivitás egészségvédő és helyreállító hatása reményeim szerint idővel az objektív mutatókban és az önértékelésben is megmutatkozik majd. 
A nemzetközi irodalmakban számos önértékelésen alapuló egészségi állapot felmérésével foglalkozó kutatást találunk, speciálisan a mentődolgozókra vonatkozóan is. Egy 1991-es ír mentődolgozók körében készült felmérés BMI eredményeit tekintve, az általam vizsgált két régióban sokkal több volt a normál tartomány feletti értékkel rendelkező dolgozó (Belfast: 56% normál tartomány felett, ebből 10% elhízott; az általam vizsgált két régióban 75% a normál tartomány felett, ebből elhízott kb. 7%)[
]. Vizsgálatomban a mozgásszervi problémák miatti orvoshoz fordulás aránya csupán 25%-os volt, míg egy japán kutatás (Okada, 2005.) a mentődolgozók 75%-ánál, egy Egyesült Királyságban végzett felmérés (Johnson et al., 2005) a dolgozók 48%-ánál talált háti és nyaki gerincszakaszon jelentkező panaszt. A váz- és izomrendszeri problémákra pontosabb eredményeket kutatásom további adatainak, későbbi elemzésével fogok nyerni (NMQ – Skandináv váz- izomrendszeri kérdőív).

Végső következtetésként elmondható, hogy a prehospitális ellátásban végzett mentőmunka nagy (többnyire negatív) hatással van a mentődolgozók objektív és szubjektív egészségi állapotára egyaránt. A munkaévek és a nehéz gazdasági helyzet miatti másodállások egyre növekvő száma negatívan befolyásolja a dolgozók egészségi állapotának megítélését. A váltott munkarend, a felfokozott munkatempó, hatással van a dolgozók étkezési szokásaira, szabadidős tevékenységeire, mely BMI-jük többnyire kóros mivoltában is megmutatkozik, amely ezáltal anyagcsere betegségek vagy szív-érrendszeri elváltozások táptalaja lehet. A fizikai aktivitás protektív hatása viszont említésre méltó, így a jövőben arra kellene törekedni, hogy még több mentődolgozó végezzen valamilyen sporttevékenységet, akár a mentőállomás kollektíváján belül. 
Kutatásomat jelen módszertannal országos szintre is ki szeretném terjeszteni, valamint nagyon hasznosnak tartanám, ha az átlagpopulációt érintő vizsgálatokhoz hasonlóan a mentődolgozók egészségi állapotának időszakos felmérése is - akár szervezeti szinten - bevezetésre kerülne. 

6. Összefoglalás
6.1. Magyar nyelvű összefoglalás

Vizsgálatom célja az volt, hogy egy keresztmetszeti kutatás keretein belül két régióban felmérjem a kivonuló mentődolgozók egészségi állapotát, főként önértékelésük (SF-36) és szubjektív tényezők (BMI) alapján. E mellett sportolási szokásaikat és káros szenvedélyeiket is kutattam.
A felmérés reprezentatív mintavétellel, 810 fő részvételével, az Észak-magyarországi és a Nyugat-dunántúli régió dolgozóinak megkérdezésével zajlott, a 2012. október és december közé eső időszakban. Mintámba a vizsgált régiók állomásainak kivonuló szolgálatot teljesítő, 18. életévét betöltött dolgozói kerülhettek be, akik minimum egy éve dolgoznak már a mentőszolgálatnál. Az adatgyűjtés önkéntes alapon, anonim módon, önkitöltős, nyitott és zárt kérdéseket tartalmazó, saját készítésű kérdőív segítségével történt (kutatási asszisztensek bevonásával). A kutatási eszköz szociodemográfiai, munkavégzésre, szabadidős tevékenységekre, fizikai egészségi állapotra és káros szenvedélyekre vonatkozó kérdéseket tartalmazott, kiegészítve a vizsgálat gerincét képező SF-36 kérdőívvel (Czimbalmos és mtsai., 1999). A kapott adatokat SPSS 20.0 statisztikai szoftver segítségével elemeztem, melynek során leíró (átlag és gyakoriság számítást) és összefüggést feltáró matematikai statisztikai eljárásokat használtam. A normalitás vizsgálat Kolmogorov-Smirnov teszttel történt. Ennek megfelelően a változók közti összefüggések felderítésére khi-négyzet próbát, a változók közti átlagok különbözőségének vagy egyezőségének szignifikáns mivoltát igazolandó Mann-Whitney- és Kruskal-Wallis-próbákat végeztem. E mellett alkalmaztam még korreláció analízist és lineáris regressziós elemzést is. A kapott eredményeket p≤0,05 esetén tekintettem szignifikánsnak. 

A kutatás mintájába végül 40 fő nő és 770 fő férfi került be (N=810). A válaszadók az SF-36 kérdőív alapján legjobbnak „Fizikai működés”-üket (átlag 91 pont) ítélik, míg legrosszabbnak „Vitalitás”-ukat (átlag 61 pont) tartják. Régiós különbségeket három dimenzióban találunk, miszerint a Nyugat-dunántúli régió dolgozói jobbnak ítélik „Általános egészség”-üket, „Vitalitás”-ukat és „Mentális egészség”-üket. Első hipotézisem alapján elmondhatom, hogy egy dolgozó minél régebb óta tevékenykedik az OMSz-nál (minél régebb óta dolgozik váltott munkarendben, feszített tempóval, életeket befolyásoló döntéseket hozva), annál rosszabbnak ítéli egészségi állapotát az SF-36 kérdőív első négy dimenziójában („Fizikai működés”: p<0,001; „Fizikai szerep”: p<0,001; „Testi fájdalom”: p<0,001; „Általános egészség”: p<0,001). Nem csak a nagy stresszel járó mentőmunka, de az egyre nagyobb arányban előforduló másodállás (n=442) is negatív hatással van az egészségi állapot önértékelésére. A pluszmunkával rendelkező dolgozók minden dimenzióban rosszabbnak ítélik egészségüket, mint azok a válaszadók, akik csak az OMSz-nál tevékenykednek. A másodállások nagy aránya mellett egyre kevesebb szabadidejük van a dolgozóknak (18±24 óra/hét), amelyet esetleg sportolásra is használhatnának. A válaszadóknak azonban 60%-a mégis végez valamilyen fizikai aktivitást, melynek egészségvédő szerepe meg is mutatkozik. Egy másik feltevésemnek megfelelően azok a mentődolgozók, akik végeznek valamilyen sporttevékenységet, jobbnak ítélik egészségi állapotukat az SF-36 kérdőív összes dimenziójában (p<0,001). Habár a sportolás célja gyakran a testsúlycsökkentés, ez az általam vizsgált két régió dolgozói között egyáltalán nem mutatkozott meg, ugyanis a válaszadók közel 75%-ának normál érték feletti, azaz kóros a BMI-je. Egyik hipotézisemnek megfelelően a magasabb BMI-vel rendelkező dolgozók rosszabbnak ítélik egészségi állapotukat az SF-36 alapján, méghozzá négy dimenzióban: „Fizikai működés”: p=0,001; „Fizikai szerep”: p=0,013; „Általános egészség”: p<0,001; „Érzelmi szerep”: p=0,05. 
A prehospitális ellátást végző személyzet körében bebizonyosodott, hogy egészségi állapotuk szubjektív megítélése és objektív, mérhető paraméterei alapján sem mondható kifejezetten jónak. Egészségi problémájuk (főként a fizikai egészségre vonatkozó panaszok) kihatással lehet a betegellátás minőségére. A nem megfelelő fizikai állapot közvetetten pszichés problémákhoz vezethet (PTSD, bourn out), mely ronthatja a munkavégzés minőségét és később pályaelhagyáshoz is vezethet. Ezek megelőzése érdekében nagyon fontos lenne jobban odafigyelni a mentődolgozók nagy rizikójú populációra, hogy időben meg tudjuk tenni a szükséges intervenciós lépéseket. Hasznos lehetne továbbá a szellemi és fizikai munkavégzést is javító közös tevékenységek szervezése a mentőállomások kollektíváján belül, mely nagyban hozzájárulhatna a szociális kapcsolatok javításához is. 
6.2. Angol nyelvű összefoglalás
The aim of my cross-sectional research was to assess the health of rescue workers, particularly self-esteem (SF-36) and subjective factors (BMI), both within the region leaving. Also I researched their exercise habits and addictions.
The survey happened with a representative sample. 810 people participated from North-Hungary and from the Western Transdanubian region.  Interviewing employees took place in 2012, during the period between October and December. In my sample I studied the workers of these regions ambulance stations. I studied only the workers who was older than 18 years and has been working minimum one year in the ambulance service. Data was collected with the help of self-made questionnaire (research assistants involved), on a voluntary basis, anonymously and self-administered, containing open and closed questions. The socio-demographic research tool contained work, recreation, physical health and substance abuse questions, and was added with the SF-36 questionnaire what represents the backbone of the study (Czimbalmos et al., 1999). The resulting data was analyzed using SPSS 20.0 statistical software, in which I used descriptive (mean and frequency calculations) and relationships between mathematical statistical procedures. In the normality test Kolmogorov-Smirnov test was used. For the detection of correlations between variables I used the chi-square test. To justify the averages between the different variables of the same or of a significant nature I used the Mann-Whitney and Kruskal-Wallis tests. Besides these test also I applied linear regression analysis, and correlation analysis. The results was considered statistically significant only under    p ≤ 0.05 value.
Finally, the research total was 40 women and 770 men (N = 810). The respondents of the SF-36 questionnaire considered the best their "Physical functioning" (average 91 points), while "Vitality" (average 61 points) was considered the worst. We find Regional differences in three dimensions. The workers is the Western Transdanubian region considered better their "General Health, "," Vitality "and their" Mental Health ". My first hypothesis is that, the longer a worker operates at the HMS (the long works changed shifts, the demanding work hours and the decisions that affect others lives), the worse he considers his health. This results from the SF-36 questionnaire in four dimensions ("Physical Functioning": p<0.001; "Physical Role": p <0.001; "Bodily Pain": p<0.001;"General Health": p<0.001). The stressful rescue works and the increasing of the workers who have a secondary job (n = 442) have a negative impact on the self-evaluation of their health status. The workers with extra jobs considered in all dimensions worse their health than those respondents who only operate at HMS. Beside the large proportion of workers who have a second jobs, the workers consider haveing less free time (18 ± 24 hours / week). Time which also can be spent dooing sports. . However 60% of the respondents still do some kind of physical activity, what has health-protective role According to another assumption those workers who do some sports, consider their health status better in all dimensions of the SF-36 questionnaire (p <0.001). Although the role of sport is often to lose weight, no difference is shown between the two regions examined workers. The respondents nearly 75% have abnormal BMI. According to one of my hypothesis the workers with the higher BMI consider their health status worse according the SF-36, in four dimensions, "Physical Functioning": p = 0.001; "Physical Role": p = 0.013; "General Health": p <0.001 , "Role Emotional": p = 0.05.

The prehospital care providers among staff showed that subjective perception of health status and objective, measurable parameters of good can not be said explicitly. Health problems (mainly for physical health complaints) may affect the quality of patient care. Poor physical health can lead indirectly to psychological problems (PTSD, Bourn out), which may impair the quality of the work and later can lead to attrition. In order to prevent these it is very important to focus more on rescue workers high-risk populations, in order so we can take the necessary steps in the moment of intervention. 
It would be useful to organize joint activities within ambulance stations which also improves the mental and physical work, which can greatly contribute to the improvement of social relations as well.
7. Függelék
7.1. A kutatási eszköz egy példánya

Sorszám: …………………….

Mentőállomás: ……………….

Mentődolgozók egészségi állapotának vizsgálata 2012-2013

Tisztelt Bajtárs!

Az Országos Mentőszolgálat kötelékében dolgozók nap, mint nap váratlan helyzetek szemtanúi, akiktől az idő rövidsége miatt gyors cselekvést, azonnali döntéshozatalt és rendkívül jó reakciókat követel meg munkájuk. Bizonyított tény, hogy foglalkozásukból adódóan ezek a szakemberek az átlagpopulációhoz képest rendkívül nagy fizikai és mentális megterhelésnek vannak kitéve. Ennek tükrében fontos, hogy időről időre felmérjük a mentődolgozók egészségi állapotát és az azt befolyásoló rizikótényezőket, melynek eredményeként preventív intézkedések indíthatóak az egészségi állapot javítása és/vagy megőrzése céljából.


Arra szeretnénk kérni, hogy őszinte válaszaival és jelen név nélküli kérdőív teljes kitöltésével segítse munkánkat. Az adatokat kizárólag összesítve használjuk fel, így Önt, mint a kitöltő személyt semmilyen formában később beazonosítani nem fogjuk. A nyert adatok kizárólag statisztikai célokat szolgálnak.

Válaszait kérjük, karikázással vagy aláhúzással jelölje, illetve a vonalra írja. 

Segítségét és együttműködését nagyon köszönjük!

Pécs, 2012. október 30.

I. SZOCIODEMOGRÁFIAI ADATOK

1. Kérem, jelölje meg nemét!


1) nő


2) férfi
2. Hány éves Ön? ___________éves
3. Kérem, jelölje meg lakhelyét!

1) Főváros
2) Város
3) Falu
4. Kérem, jelölje meg a családi állapotát!

1) Egyedülálló

2) Élettársi kapcsolatban élő (partner)

3) Házastársi kapcsolatban élő

4) Elvált

5) Özvegy

5.
Kérem, adja meg, az Önnel egy háztartásban élők számát:
fő

        5.1. Ebből keresők száma:
fő

        5.2. Eltartottak száma:
fő

6. Kérem, jelölje meg a legmagasabb iskolai végzettségét!

1) 8 általános iskolai osztály vagy annál kevesebb

2) Szakmunkásképző / Szakiskola

3) Szakközépiskola, érettségi nélkül

4) Érettségi

5) Főiskolai oklevél
6) Egyetemi oklevél

7. Kérem, jelölje meg, hogy milyen szakképesítéssel rendelkezik!

1) Elsősegély minimum vizsga (állomásvizsga)

2) Mentőápolói szakképesítés  

3) Mentő-szakápolói szakképesítés (korábbi OKJ szerint)

4) Intenzívterápiás szakápoló

5) Sürgősségi szakápolói szakképesítés

6) Nem rendelkezem szakképesítéssel

II. MUNKAVÉGZÉSRE VONATKOZÓ KÉRDÉSEK
8. Melyik évtől dolgozik Ön az OMSZ-nál folyamatosan:
___óta 

9. Kérem, jelölje meg, hogy jelenleg milyen beosztásban dolgozik!

1) Mentőgépkocsi-vezető

2) Mentőápoló

3) Mentőtiszt 

4) Mentőorvos

5) Oxyologus szakorvos
6) Egyéb: ___________________

10. Kérem, jelölje meg milyen mentőegység tagjaként vonul a legtöbbet!

1) Mentőgépkocsi
2) Kiemelt mentőegység
3) Eset/rohamkocsi
4) Gyermek-rohamkocsi
5) Egyéb:____________________________________
11. Kérem, jelölje meg, hogy rendelkezik-e másodállással!

1) Igen
2) Nem (Amennyiben NEM rendelkezik másodállással kérem, folytassa a 13. kérdéssel!)
12. Ha rendelkezik másodállással, kérem, jelölje meg milyen munkát végez ennek keretein belül!

1) Fizikai munka
heti 
óra

2) Szellemi munka
heti 
óra
A fent jelölt munkák jellegűk alapján milyen mértékben kötődnek az egészségügyhöz?

3) Nem egészségügyben végzett munka 
heti 
óra
4) Egészségügyben végzett munka
heti 
óra

13. Hány órát dolgozik Ön átlagosan egy hónapban?

Főállásban:
órát
Mellékállásban: 
órát (Amennyiben van Önnek másodállása)
III. SZABADIDŐS TEVÉKENYSÉGEKRE VONATKOZÓ KÉRDÉSEK

14. Egy átlagos héten mennyi ideje marad (munkája mellett) arra, hogy azt tegye, ami Önnek jólesik?
óra
15. Sportol Ön rendszeresen?

1) Soha (Amennyiben Ön soha nem sportol, kérem, folytassa a 17. kérdéssel!)
2) Alkalmanként (havi kb. 
_órát )

3) Rendszeresen (heti kb. 
_órát )

4) Versenyszerűen

16. Ha Ön rendszeresen sportol, milyen sportokat részesít előnyben?

Kérem, folytassa a 18. kérdéssel!

17. Ha Ön egyáltalán NEM sportol, vagy csak keveset sportol, Ön szerint mi lehet ennek az oka? (Több válaszlehetőséget is megjelölhet!)
1) Időhiány

2) Anyagi okok

3) Egészségi okok

4) Családi okok

5) Egyéb:_________________________________________________
18. Ha Önnek lehetősége lenne rá, többet (adott alkalommal hosszabban) vagy rendszeresebben (gyakrabban) sportolna?

1) Többet sportolna

2) Rendszeresebben sportolna

3) Többet és rendszeresebben sportolna

4) Ha lehetősége lenne rá, Ön akkor sem sportolna többet vagy rendszeresebben.

19. Munkahelyén a mentőállomás kollektívája szervez-e rendszeresen sportolási, kikapcsolódási programokat?

1) Igen

2) Nem (Amennyiben a NEM választ jelölte kérem, folytassa a 21. kérdéssel!)

20. Amennyiben IGEN, kérem, nevezze meg ezeket a lehetőségeket!



iV. A következő kérdések az Ön fizikai és egészségi állapotára vonatkoznak

21. Testmagassága: ________________ cm

22. Testtömege: ____________________ kg

23. Nyugalmi pulzusa (ébredés után, fekve mérve): _____________/min
24. Mindent figyelembe véve hogyan jellemezné egészségét? (Csak egy választ jelöljön meg!)

	Kitűnő
	Nagyon jó
	Jó
	Tűrhető
	Rossz

	1
	2
	3
	4
	5


25. Az egy évvel ezelőttihez képest milyennek tartja egészségi állapotát most?

1) Sokkal jobb, mint 1 éve

2) Valamivel jobb, mint 1 éve

3) Nagyjából olyan, mint 1 éve

4) Valamivel rosszabb, mint 1 éve

5) Sokkal rosszabb, mint 1 éve

26. Összesen hány napot volt táppénzen az elmúlt 2 évben? kb. _________napot
27. Hányszor járt orvosnál egészségi panaszok miatt az elmúlt 2 évben? kb.______alkalommal
28. Járt-e orvosnál az elmúlt 2 évben mozgásszervi panaszok miatt?

1) Igen

2) Nem 

29. Volt-e betegállományban az elmúlt 2 évben mozgásszervi panaszok miatt?

1) Igen

2) Nem 

30. Szed-e rendszeresen gyógyszert egészségi panaszok miatt?

1) Igen

2) Nem (Amennyiben a NEM választ jelölte meg, kérem, folytassa a 32. kérdéssel!)

31. Ha IGEN, kérem, írja le milyen készítményt/készítményeket szed?

32. Milyen gyakran akadályozza Önt egészségi állapota abban, hogy elvégezze mindennapi tevékenységeit? (Válaszát kérem, karikázással jelölje!)
	Mindig
	Gyakran
	Néha
	Ritkán
	Soha

	1
	2
	3
	4
	5


33. Az elmúlt négy hét során testi egészsége miatt előfordultak-e az alábbiak, munkája vagy más rendszeres tevékenysége során? (Soronként csak egy számot jelöljön meg!)
	
	IGEN
	NEM

	a. Csökkentenie kellett a munkával vagy más elfoglaltsággal töltött időt
	1
	2

	b. Kevesebbet végzett, mint amennyit szeretet volna
	1
	2

	c. Bizonyos típusú munkát vagy tevékenységet nem tudott elvégezni
	1
	2

	d. Csak nehézségek árán tudta elvégezni munkáját vagy más tevékenységeit (például az külön erőfeszítésébe került)
	1
	2


34. Az elmúlt négy héten lelki gondok (például lehangoltság vagy idegeskedés) miatt előfordultak-e az alábbiak munkája vagy más rendszeres tevékenysége során?

	PROBLÉMA
	IGEN
	NEM

	a. Csökkentenie kellett a munkával vagy más elfoglaltsággal töltött időt
	1
	2

	b. Kevesebbet végzett, mint amennyit szeretett volna
	1
	2

	c. Nem olyan gondosan végezte munkáját vagy más tevékenységét, ahogyan szokta
	1
	2


35. A következő felsorolás olyan fizikai tevékenységeket tartalmaz, amelyek egy átlagos napon előfordulhatnak. Korlátozza-e egészségi állapota ezek elvégzésében most? Ha igen mennyire? (Minden sorban csak egy számot jelöljön meg!)
	TEVÉKENYSÉG
	IGEN, nagyon korlátoz
	Kicsit korlátoz
	Nem, egyáltalán nem korlátoz

	a. Megerőltető fizikai tevékenység, pl.: futás,

    nehéz tárgyak emelése, megterhelő sportok
	1
	2
	3

	b. Közepesen megterhelő tevékenység, pl.:

    porszívózás, kertészkedés, kirándulás
	1
	2
	3

	c. Bevásárló szatyor felemelése vagy cipelés
	1
	2
	3

	d. Több emeletnyi lépcsőn felmenni
	1
	2
	3

	e. Az első emeletre gyalog felmenni
	1
	2
	3

	f. Előrehajlás, lehajolás vagy letérdelés
	1
	2
	3

	g. 1 kilométernél hosszabb séta
	1
	2
	3

	h. Több száz méter séta
	1
	2
	3

	i. Száz méter séta
	1
	2
	3

	j. Önálló fürdés vagy öltözködés
	1
	2
	3


36. Az elmúlt négy hét során mennyire zavarta testi egészsége vagy lelki gondjai szokásos kapcsolatát családjával, barátaival, szomszédaival vagy másokkal? (Csak egy számot jelöljön meg!)


1) Egyáltalán nem............................................................
1

2) Alig.................…........................................................
2

3) Közepesen .................................................................
……
3

4) Meglehetősen............................................................
……
4

5) Nagyon is....................................................................
5

37.  Milyen erős testi fájdalmai voltak az elmúlt négy hét során? (Csak egy számot jelöljön meg!)
1) Nem voltak ................................................................
1

2) Nagyon enyhe.............................................................
2

3) Enyhe .........................................................................
3

4) Közepes......................................................................
4

5) Erős............................................................................

5

6) Nagyon erős................................................................ 
6
38. Az elmúlt négy hét során a fájdalom mennyire zavarta megszokott munkájában (beleértve a munkahelyi és a házimunkát)? (Csak egy számot jelöljön meg!)
1) Semennyire.....................................................................
1

2) Egy kicsit........................................................................
2

3) Közepesen.......................................................................
3

4) Meglehetősen..................................................................
4

5) Nagyon.............................................................................
5

39. Kérem, jelölje be egy 1-5-ig terjedő skálán, hogy jelen pillanatban, mindent figyelembe véve mennyire tartja zaklatottnak, túlhajszoltnak életét?

	1 
Nagyon
	2
	3
	4
	5 
Egyáltalán nem


40. A következő kérdések arról érdeklődnek, hogy az elmúlt négy héten hogyan érezte magát. Minden kérdésnél kérjük, azt az egy választ jelölje meg, amely a legközelebb áll Önhöz. (Minden sorban csak egy számot jelöljön meg!)
	
	Mindvégig
	Az idő legnagyobb részében
	Meglehe-tősen sokat
	Az idő kis részében
	Az idő nagyon kis részében
	Egyáltalán nem

	 a. Tele volt életkedvvel?
	1
	2
	3
	4
	5
	6

	 b. Nagyon ideges volt?
	1
	2
	3
	4
	5
	6

	 c. Annyira maga alatt   

     volt, hogy semmi sem   

     tudta felvidítani?
	1
	2
	3
	4
	5
	6

	 d. Nyugodtnak és 

     békésnek      

     érezte magát?
	1
	2
	3
	4
	5
	6

	 e. Tele van energiával
	1
	2
	3
	4
	5
	6

	 f.  Szomorúnak és 

     kedvetlennek érezte 

     magát?
	1
	2
	3
	4
	5
	6

	 g. Kimerült volt?
	1
	2
	3
	4
	5
	6

	 h. Boldog embernek 

     érezte magát?
	1
	2
	3
	4
	5
	6

	 i. Fáradt volt?
	1
	2
	3
	4
	5
	6


41. Az elmúlt négy hét során befolyásolta-e testi vagy lelki állapota személyes kapcsolatait (példádul barátok, rokonok meglátogatása, stb.)? (Csak egy számot jelöljön meg!)

1) Mindvégig............................................................................

1


2) Az idő legnagyobb részében.................................................
2


3) Az idő kis részében..............................................................
3


4) Az idő nagyon kis  részében.................................................
4


5) Egyáltalán nem....................................................................
5

42. Mennyire IGAZAK a következő állítások az Ön esetében?  (Soronként csak egy számot jelöljön meg!)
	
	Teljesen igaz
	Többnyire igaz
	Nem tudom
	Inkább nem igaz
	Egyáltalán nem igaz

	 a. Könnyebben betegszem meg,      mint mások 
	1
	2
	3
	4
	5

	 b. Olyan egészséges vagyok, mint bárki más 
	1
	2
	3
	4
	5

	 c. Romlik az egészségem
	1
	2
	3
	4
	5

	 d. Makkegészséges vagyok 
	1
	2
	3
	4
	5


       43.
Kérjük, válaszait a megfelelő helyre tett X-el jelölje és minden kérdésnél csak egy válaszlehetőséget jelöljön meg! Minden kérdésre válaszoljon, akkor is, ha az adott testtájon nem volt panasza. Kérjük, balról jobbra vízszintesen haladjon a válaszadással, mielőtt áttérne egy újabb testtájra. Az alábbi kép a testtájak felosztását mutatja. A határok nem élesen definiáltak, néhol előfordulhatnak átfedések. Amennyiben előfordul ilyen, Önnek kell eldöntenie, hogy a válaszadás során valójában melyik testtájat érintette.









	
	Volt 
valaha problémája (fájdalom, diszkomfort érzés) 
az 
alábbi testrésszel: 
	Ha NEM, kérem térjen át a következő testtájra, ha IGEN, kérem, folytassa a kérdőív vízszintes irányú kitöltését! 
	A probléma első jelentkezésekor hány éves volt Ön?
	Részesült-e valaha kórházi kezelésben problémája miatt?
	Előfordult-e valaha problémája miatt (ha 
csak ideiglenesen is), 
hogy 
munkát 
vagy feladatkört kellett változtatnia?
	Az elmúlt egy évben tapasztalt-e problémát (fájdalmat, diszkomfort érzést) az adott testtájat illetően?
	Ha NEM, kérem térjen át a következő testtájra, ha IGEN, kérem, folytassa a kérdőív vízszintes irányú kitöltését!
	Az elmúlt egy hónapban tapasztalt-e problémát (fájdalmat, diszkomfort érzést) az adott testtájat illetően?
	A mai napon tapasztalt-e problémát (fájdalmat, diszkomfort érzést) az adott testtájat illetően?
	Az elmúlt egy évben

	
	
	
	
	
	
	
	
	
	
	előfordul-e, hogy problémája akadályozta a szokásos munkavégzésében (otthoni munkavégzéstől függetlenül)?  
	felkeresett-e orvost, gyógytornászt, csontkovácsot vagy más hasonló személyt problémája miatt?
	kellett-e valamilyen gyógyszert szednie problémája miatt?
	előfordult-e 

hogy problémájából fakadóan betegség 

miatt  táppénzre 

kellett mennie / 

meg kellett 

szakítani tanulmányait?

	Nyak
	   IGEN

   NEM
	
	_____ év


	   IGEN

   NEM
	   IGEN

   NEM
	   IGEN

   NEM
	
	   IGEN

   NEM
	   IGEN

   NEM
	   IGEN

   NEM
	   IGEN

   NEM
	   IGEN

   NEM
	   IGEN

   NEM

	Váll
	   IGEN

   NEM
	
	_____ év


	   IGEN

   NEM
	   IGEN

   NEM
	   IGEN

   NEM
	
	   IGEN

   NEM
	   IGEN

   NEM
	   IGEN

   NEM
	   IGEN

   NEM
	   IGEN

   NEM
	   IGEN

   NEM

	Hát 
	   IGEN

   NEM
	
	_____ év


	   IGEN

   NEM
	   IGEN

   NEM
	   IGEN

   NEM
	
	   IGEN

   NEM
	   IGEN

   NEM
	   IGEN

   NEM
	   IGEN

   NEM
	   IGEN

   NEM
	   IGEN

   NEM

	Könyök
	   IGEN

   NEM
	
	_____ év


	   IGEN

   NEM
	   IGEN

   NEM
	   IGEN

   NEM
	
	   IGEN

   NEM
	   IGEN

   NEM
	   IGEN

   NEM
	   IGEN

   NEM
	   IGEN

   NEM
	   IGEN

   NEM

	Csukló / kéz
	   IGEN

   NEM
	
	_____ év


	   IGEN

   NEM
	   IGEN

   NEM
	   IGEN

   NEM
	
	   IGEN

   NEM
	   IGEN

   NEM
	   IGEN

   NEM
	   IGEN

   NEM
	   IGEN

   NEM
	   IGEN

   NEM

	Derék
	   IGEN

   NEM
	
	_____ év


	   IGEN

   NEM
	   IGEN

   NEM
	   IGEN

   NEM
	
	   IGEN

   NEM
	   IGEN

   NEM
	   IGEN

   NEM
	   IGEN

   NEM
	   IGEN

   NEM
	   IGEN

   NEM

	Csípő 

/comb
	   IGEN

   NEM
	
	_____ év


	   IGEN

   NEM
	   IGEN

   NEM
	   IGEN

   NEM
	
	   IGEN

   NEM
	   IGEN

   NEM
	   IGEN

   NEM
	   IGEN

   NEM
	   IGEN

   NEM
	   IGEN

   NEM

	Térd
	   IGEN

   NEM
	
	_____ év


	   IGEN

   NEM
	   IGEN

   NEM
	   IGEN

   NEM
	
	   IGEN

   NEM
	   IGEN

   NEM
	   IGEN

   NEM
	   IGEN

   NEM
	   IGEN

   NEM
	   IGEN

   NEM

	Boka/ láb
	   IGEN

   NEM
	
	_____ év


	   IGEN

   NEM
	   IGEN

   NEM
	   IGEN

   NEM
	
	   IGEN

   NEM
	   IGEN

   NEM
	   IGEN

   NEM
	   IGEN

   NEM
	   IGEN

   NEM
	   IGEN

   NEM


V. KÁROS SZENVEDÉLYEKRE VONATKOZÓ KÉRDÉSEK

44. Dohányzik?


1) 
IGEN, naponta 1-2 szálat szív


2) 
IGEN, naponta 1 dobozzal szív (20 szál)


3) 
IGEN, naponta több mint 1 doboz cigarettát szív el


4) 
Csak ALKALOMSZERŰEN dohányzik


4) 
Dohányzott, de már leszokott


5) 
Soha sem dohányzott
45. Milyen rendszerességgel fogyaszt Ön alkoholt (alkohol tartalmú italt)?

1) 
Naponta

2) 
Hetente

3) 
Havonta

4) 
Ritkábban, mint havonta

5) 
Soha
Egyéb megjegyzés:

Segítségét nagyon köszönjük!
7.2. Engedélyek
[image: image16.emf]
Tisztelt Tanszékvezető Úr!

2012. október 24-én kelt, PTE/64079-1/2012. számú levelük alapján Főigazgató Bajtárs hozzájárult, az Önök által végzett kutatásban való közreműködéshez.

A kutatással kapcsolatosan felmerülő operatív kérdésekben (adatszolgáltatások stb.) kérem, hogy az érintett regionális mentőszervezetek vezető mentőtisztjeivel szíveskedjék felvenni a kapcsolatot.

Elérhetőségek: 

Észak-magyarországi Regionális Mentőszervezet:
	Nagy József 
	Nógrád megye Vezető mentőtiszt
	nagy.jozsef@mentok.hu
	32/520-083
	32/410-044

	Pádár István 
	Heves megye Vezető mentőtiszt
	padar.istvan@mentok.hu
	36/536-005
	36/411-460

	Pap Zsolt
	Borsod megye Vezető mentőtiszt
	pap.zsolt@mentok.hu
	46/500-155
	46/500-157


Nyugat-dunántúli Regionális Mentőszervezet:
	Beledi István 
	Zala megye Vezető mentőtiszt
	beledi.istvan@mentok.hu
	92/550-124
	92/313-330

	Fogarasi Zoltán
	Győr-Moson-Sopron megye Vezető mentőtiszt
	fogarasi.zoltan@mentok.hu
	96/510-764
	96/318-822

	Köcse Tamás
	Vas vezető mentőtiszt
	kocse.tamas@mentok.hu
	94/512-391
	94/512-391


A további jó együttműködés reményében,

Budapest, 2012. december 5.

Tisztelettel:

Gyarmati István

Titkárságvezető

7.3. Mellékletek

	Régió
	Megye
	Kivonuló létszám
	Kérdőívek - kiküldött darabszám
	Visszaérkezett darabszám

	ÉMR
	BAZ
	535
	390
	253

	
	Heves
	235
	150
	163

	
	Nógrád
	153
	100
	101

	NYDR
	GYMS
	228
	150
	127

	
	Vas
	181
	120
	53

	
	Zala
	227
	140
	113

	Összes létszám (fő)
	 

1559
	1050
	810


I. számú melléklek A válaszadó mentődolgozók létszámának százalékos megoszlása
	Régió
	Megye
	Állomás
	Válaszadó létszáma 
(fő)
	Régió
	Megye
	Állomás
	Válaszadók létszáma 
(fő)

	ÉMR
	BAZ
	Emőd
	4
	NYDR
	GYMS
	Csorna
	16

	
	
	Encs
	12
	
	
	Győr
	26

	
	
	Hidvégardó
	4
	
	
	Kapuvár
	16

	
	
	Izsófalva
	5
	
	
	Mosonmagyaróvár
	21

	
	
	Kazincbarcika
	11
	
	
	Pannonhalma
	12

	
	
	Mezőcsát
	2
	
	
	Sopron
	36

	
	
	Mezőkövesd
	22
	
	VAS
	Bük
	10

	
	
	Miskolc
	101
	
	
	Körmend
	14

	
	
	Ózd
	21
	
	
	Répcelak
	3

	
	
	Putnok
	12
	
	
	Szombathely
	21

	
	
	Sajószentpéter
	5
	
	
	Vasvár
	5

	
	
	Sátoraljaújhely
	24
	
	ZALA
	Keszthely
	21

	
	
	Szerencs
	9
	
	
	Lenti
	21

	
	
	Szikszó
	4
	
	
	Letenye
	1

	
	
	Tiszaújváros
	17
	
	
	Nagykanizsa
	24

	
	HEVES
	Bélapátfalva
	8
	
	
	Pacsa
	8

	
	
	Eger
	50
	
	
	Zalaegerszeg
	30

	
	
	Gyöngyös
	28
	
	
	Zalaszentgrót
	8

	
	
	Hatvan
	12
	
	
	
	

	
	
	Heves
	28
	
	
	
	

	
	
	Kál
	8
	
	
	
	

	
	
	Pétervására
	8
	
	
	
	

	
	
	Petőfibánya
	3
	
	
	
	

	
	
	Poroszló
	8
	
	
	
	

	
	
	Recsk
	10
	
	
	
	

	
	NÓGRÁD
	Balassagyarmat
	20
	
	
	
	

	
	
	Héhalom
	9
	
	
	
	

	
	
	Pásztó
	4
	
	
	
	

	
	
	Rétság
	3
	
	
	
	

	
	
	Salgótarján
	55
	
	
	
	

	
	
	Szécsény
	10
	
	
	
	


II. számú melléklet A válaszadók létszáma állomásonként 

	One-Sample Kolmogorov-Smirnov Test

	
	Életkor
	OMSZ

évek
	heti

Fizikai

MÁ
	heti

Szellemi

MÁ
	heti NEM EÜ MÁ
	heti EÜ MÁ
	Havi Főállás
	havi MÁ
	heti Szabadidő
	havi Alkalmi sport
	havi Rendszeres sport
	Magasság

	N
	810
	810
	327
	147
	140
	302
	810
	442
	810
	
	142
	810

	Normal Parametersa,b
	Mean
	27,9020
	14,04
	20,24
	15,79
	24,07
	18,17
	167,36
	76,36
	18,87
	7,42
	6,90
	178,79

	
	Std. Deviation
	4,36917
	10,066
	14,099
	9,698
	20,879
	7,891
	13,960
	38,508
	24,500
	8,402
	10,586
	7,091

	Most Extreme Differences
	Absolute
	,046
	,124
	,225
	,176
	,181
	,180
	,331
	,132
	,221
	,253
	,289
	,072

	
	Positive
	,046
	,124
	,225
	,176
	,181
	,180
	,245
	,132
	,215
	,253
	,286
	,072

	
	Negative
	-,026
	-,098
	-,165
	-,109
	-,145
	-,115
	-,331
	-,060
	-,221
	-,223
	-,289
	-,053

	Kolmogorov-Smirnov Z
	1,322
	3,540
	4,074
	2,131
	2,143
	3,121
	9,408
	2,775
	6,277
	4,562
	3,439
	2,046

	Asymp. Sig. (2-tailed)
	,061
	0,000
	0,000
	,000
	,000
	0,000
	0,000
	,000
	0,000
	0,000
	0,000
	,000

	
	
	Tömeg
	Nyugalmi

P
	Orvos- látogatás
	Mennyire zaklatott szám
	I Fizikai működés
	II Fizikai szerep
	III Testi fájdalom
	IV Általános egészség
	V Vitalitás
	VI Szociális működés
	VII Érzelmi szerep
	VIII Mentális egészség

	N
	810
	810
	810
	810
	810
	810
	810
	810
	810
	810
	810
	810

	Normal Parametersa,b
	Mean
	7,80
	71,41
	2,01
	3,17
	90,99
	82,72
	81,98
	64,46
	60,93
	80,15
	79,22
	71,06

	
	Std. Deviation
	23,640
	9,149
	4,558
	1,243
	13,993
	29,163
	22,296
	20,402
	23,045
	24,606
	32,233
	21,956

	Most Extreme Differences
	Absolute
	,371
	,120
	,330
	,172
	,260
	,384
	,255
	,093
	,085
	,247
	,381
	,125

	
	Positive
	,304
	,120
	,303
	,150
	,260
	,277
	,210
	,046
	,045
	,210
	,260
	,094

	
	Negative
	-,371
	-,117
	-,330
	-,172
	-,240
	-,384
	-,255
	-,093
	-,085
	-,247
	-,381
	-,125

	Kolmogorov-Smirnov Z
	10,551
	3,410
	9,384
	4,900
	7,393
	10,923
	7,248
	2,656
	2,416
	7,026
	10,847
	3,551

	Asymp. Sig. (2-tailed)
	0,000
	0,000
	0,000
	0,000
	0,000
	0,000
	0,000
	,000
	,000
	0,000
	0,000
	0,000


III. számú melléklet A normalitás vizsgálat eredménye

8. Irodalomjegyzék

